
PRIMA PARS. 


DE ROBERTI GAGUINI VITA. 


CAPUT PRIMUM. 


DE ROBERTI GAGUINI VITA USQUE EO QUOAD MINISTER GENERALIS 
MATHURINORUM ORDINIS ELECTUS FUERIT. 


1425 ?-1473. 


Robertus Gaguinus, falso Rupertus Gaguinus a Trithemio‘ 
appellatus, Calonae, in vico Lisiae flumini apposito et in 
extremo Atrebatensi dioecesi natura collocato, natus esse 
videtur. Sic saltem P. Ignatius in suis « Mémoires sur le 
diocèse d'Arras? », et Toussaint-Duplessis in sua « Histoire 
de Meaux? », et Vossius in suo « De historicis latinis » 
libro*, et Niceron in suis « Mémoires pour servir à lhis- 
toire des hommes illustres" » opinantur; quod ergo maximi 
ponderis est habendum. Guicciardinus quidem in sua 
« Storia d'Italia? », Aubertus Miraeus deinde in suis « Elo- 
giis belgicis” », Sanderus quoque in tertio libro operis 
« De scriptoribus Flandriae? » compositi, Guillelmus de- 
nique Gazet in suo libro « Tableaux sacrés de la Gaule 
Belgique’ » dicto, eum Duaci ortum esse credunt, non autem 


. Trithemius, Opera historica, ed. J. Busée, p. 250. 
. P. Ignatius, Mémoires sur le diocèse d'Arras, t. III. 
. Toussajnt-Duplessis, Histoire de l'Eglise de Meaux, t. I, p. 186. 
. Vossius, De historicis latinis libri III, p. 663. 
. Niceron, Mémoires pour servir à lhistoire des hommes illustres, 
t. XLII, p. 1. 
6. Guicciardinus, Storia d'Italia, t. I, p. 25. 
7. Aubertus Miraeus, Elogia belgica, p. 176. 
8. Sanderus, De scriptoribus Flandriae, p. 185. 
9. G. Gazet, Tableaux sacrés de la Gaule Belgique, p. 75. 

valde demonstrant. Quo verum tempore natus sit haud 
facile est indicare : hoc unum nobis dicere licet eum quinto 
decimo saeculo, circa primam e quattuor partibus exeun- 
tem, id est inter annum 1420 et annum 1425, natum esse. 

Ab Aubėérto Miraeo haud spernenda quidem familia, 
« honestis, inquit scriptor, parentibus », natum eum fuisse 
refertur*. Revera fatendum est nos de ejus origine nullum 
habere indicium. Quidquid est, non mature parentes ami- 
sit, ut a quibusdam dictum est; quadam enim in epistula, 
quam videtur non ita juvenis scripsisse, de matre sua, 
filium precata ut veniat et visat, loquitur?. Pro certo autem 
habetur et fere universe constat eum adulescentulum adhuc 
in monasterium Praevinense, in silva Neppae situm, quod 
ordinis Sanctae Trinitatis vel Mathurinorum erat, venisse, 
ibi studiis vacavisse, et professionem fecisse. Ipse enim, 
litteris quibusdam ex silva Neppae anno 146? missis, nobis 
accurate indicavit quantum illius Ordinis a quo adulescens 
tutatus atque doctus fuisset beneficiis obligaretur. « Nam, 
patribus correctoribus capituli generalis ordinis Sanctae 
Trinitatis inquit, cum essem a puero sacrae religionis insti- 
tutis perdeditus meque ad egregias artes et disciplinas 
aptum per vestram sapientiam judicaretis, non sustinuistis 
molle adhuc et tenellum ingenium rustica simplicitate du- 
rescere, non passi estis me litteras quaeritantem longissime 
pervagari, sed rebus omnibus.... nudum ita humanissime 
et suscepistis et fovistis ut quidquid tum fortunae, tum 
virtutis ex schola divinarum litterarum posthac consequi 
spero, id omne vestrum esse asseverare poteritis .» Atque 
etiam haec addit, e quibus puerum eum a parentibus parum 
curatum esse inferre licet: « Mihi persuasum faciam tantum 
vobis me debere, quem in lucem litterarum demisistis, 


1. Aubertus Miraeus, loc. cit. 

2. Robertus Gaguinus Joanni Navello. (Epistolae et orationes, fol. 4 v°.) 

3. Robertus Gaguinus patribus correctoribus capituli generalis Ordinis 
Sanctae Trinitatis; die aprilis tertia decima. (Epistolae et orationes, fol. 3 r°.) 


P 
quantum piissimis quisque obnoxius parentibus essè 
debet..... quoniam mihi in parentum loco succeditis‘. » 

Ille Mathurinorum vel Sanctae Trinitatis ordo haud multis 
laudibus a Gaguino tributis indignus erat, sed jamdiu 
ceteros virtutibus, doctrina et auctoritate antecellebat. A 
sancto Johanne de Matha et sancto Felice de Valois insti- 
tutus, atque anno 1198, sub Sanctae Trinitatis nomine ab 
Innocentio IlI solemniter probatus’, gloriabatur Ordo, 
propter cunabula prodigiis nonnullis illustrata, sese « non 
a sanctis fabricatum fuisse, sed a solo summo Deo? ». Mox 
tamen mire creverat atque ex Cervofrigido, in Meldensi 
dioecesi, ubi primum institutus erat, sese non solum in 
Galliam, sed in extremos populos, in Hispaniam praesertim 
effuderat, in qua brevi tempore non minus floruit quam in 
Gallia florebat. Monasterium ab ipso Felice de Valois posi- 
tum fuit Lutetiae, in loco quodam ubi sacellum sancto Ma- 
thurino dedicatum exsistebat, unde nullo discrimine vel 
Sanctae Trinitatis vel Mathurinorum vocari Ordo poterat‘. 

Disciplinae autem conditores cum existimarent Ordini - 
praecipue curandum esse ut christiani a Barbaris in servi- 
tutem redacti redimerentur, tum sanctus Johannes de 
Matha et sanctus Felix de Valois ipsi illi negotio sese totos 
dederunt ac libertati felicitatique miseros plurimos reddi- 
derunt. Jamjam anno 1200, sanctus Johannes de Matha a 
Maroco centum octoginta sex servos, et post paucos menses 
a Tunete viginti et centum reduxit". Ejus vestigia ingressi 
sunt discipuli et, ut mox apparebit, ipse Gaguinus. 

Lutetiae vero Sanctae Trinitatis ordo majori splendore 
micavit, quippe qui mox cum Universitate amicitia stricte 


1. Ibid. - 

2. Helyot, Histoire des ordres religieux, t. IE, p. 310-313. — 
D'Achery, Spicilegium, sive collectio veterum aliquot scriptorum, t. IF, 
p. 492. 

3. Hermant, Histoire de l'établissement des ordres religieux, p. 207. 

4. Helyot, op. cit., t. Il, p. 315. — [Musson], Ordres monastiques, 
t. II, p. 294-295. 

5. Helyot, op. cit., t. I, p. 314. ” 

conjunctus fuerit. Quod utrum ex hoc evenerit quod in 
Mathurinorum domo, in sancti Jacobi via dicta, scholae 
conditae fuerint felicissimae, an, ut asserit Belleforestius, 
ex hoc quod Universitatis, quia fundos occuparet Ordo, id- 
circo cliens fuerit, non potest vere dici. Constat vero cum 
Universitate Mathurinos conjunctissime vixisse. Etenim 
e titulo quodam sequitur jam anno 1244 Mathurinorum in 
monasterio ab Universitate concilia teneri et in templo 
sacra celebrari*. Erat insüper ibidem apud. Mathurinos 
etiam Curia conservatoris privilegiorum Universitatis, in 
qua causae scholasticae et academicae disceptabantur?. Ex 
hac cum eruditissimo in Europa collegio conjunctione, 
quinto decimo saeculo efficiebatur ut Mathurinis cum li- 
benter ceteras laudes, tum praesertim ob scientiam et libe- 
ralia studia famam omnes tribuerent. 

In hanc parisiensem domum Praevinensis monasterii ma- 
gistri Gaguinum miserunt, qui altioribus studiis vacaret. 
Quo autem tempore urbem ingressus sit dicere omnino non 
possumus. Contendere vero licet illum collegium Mathuri- 
norum aliaque in via dicta du Fouarre sita celebrasse sese- 
que dedisse studio juris et artis rhetoricae, quam ob rem 
clarisssimum Guillelmum Fichetum audiverit. A Fiıcheto 
circa 1460 vel 1465 annum in lucem fuerat producta illa 
rhetorica, cui adhuc, etsi non omnino nullus, at certe 
exiguus locus in liberalibus studis tributus fuerat’. Felicius 
idem quod sub fine quarti decimi saeculi a Petro de Alliaco, 
Gersone, Clamengioque tentatum fuerat, ut amoenitates 
litterarum et artis rhethoricae in Universitate restitue- 
rentur, ipse tentaverat, atque in scholis vel Sorbonae, vel 
aliorum magistrorum, vel etiam fortasse Mathurinorum 
mane theologiam atque philosophiam, vespere rhetoricam 
docebat. Sic igitur conabatur imitari illustres illos Graecos 


4. Bulaeus, Historia Universitatis parisiensis, t. V, p. 387. 

2. Ibid. 

3. Philippe, Guillaume Fichet, p. 50-52. — Thurot, De l'organisation 
de l'enseignement dans l Université de Paris au moyen äge, p. 83. 

viros, Platonem, Aristotelem, Theophrastum, qui res ut 
diserte sciebant ita bene dicebant+!. 

Quod si epistulis a Gaguino ad Fichetum postea missis 
creditur, Mathurinus noster discipulorum maxime assiduus 
fuisse videtur. Talia enim magistro suo olim scribit: « Te 
praeceptorem appello et sequor et me fichetistam vocant 
multi... sed eorum latratus facile contemno..... te diligam, 
amabo, sequar atque pro virili parte honestabo?. » 

Eumdem autem Gaguinum, a Ficheto institutum, rheto- 
ricam in Mathurinorum collegio feliciter docuisse, a ple- 
risque auctoribus pro certo datur, neque est cur dubitemus. 
Non potest saltem dici Gaguinus ipso 1463 anno auditiones 
aperuisse*, cum illo tempore vix Fichetus docere coepisset, 
sed postea ducendum est, etsi a plerisque aliter censetur, 
Gaguinum discipulos edocuisse*. Hoc adde quod nobis tra- 
ditur illum a Johanne Reuchlino auditum fuisse, nec parvi 
habendum est talem discipulum instituisse*. 

Cum tamen arti rhetoricae sese daret, jus canonicum, 
quod studium erat praecipuum, haud neglegebat; sed bac- 
calariatu, — ut tunc aiebant, — postea licentia, denique 
doctoris gradu ornatus, mox professor creatus, denique ju- 
ris Facultatis decanus ob merita virtutesque factus fuit’. Quo 
certo tempore munere illo fuerit indutus non liquet, sed 
verisimiliter circa 1467 vel 1468 annum. Monumentum 
saltem exstat quoddam, ex quo Gaguinum fingere licet his 
muneribus defungentem, oratio scilicet in collegio Doctorum 
pontificii juris, cum licentiam plurimi peterent, habita, 
quæ eleganter scripta, conspersaque floribus maxime ad 


4. Crévier, Histoire de l Université de Paris, t. IV, p. 330-331. 

2. Robertus Gaguinus Guillelmo Ficheto, theologo doctori. (Epistolae et 
orationes, fol. 10 r°.) 

3. Ut asserunt : Biographie belge, t. VII, ve Gaguin ; Niceron, op. 
cit., p. 2. 

4. Philippe, loc. cit. 

5. Bonneau, Le poème de lľImmaculée Conception de Robert Gaguin. 
Praef. p. xxxv. — Roty, Etudes sur Robert Gaguin, p. 23. 

6. Bonneau, loc. cit. — Biographie belge, loc. cit. 

tempus et locum pertinet. Modestia quadam lepida fingit 
orator sese metus et anxietatis candidatorum esse participem. 
« Cum ego hodie, inquit, post nocturnam quietem, — ut 
fit, — purgata mente volverem, prudentissimi Doctores, 
quas res versare et sustinere Decanum vestrum oporteat, 
coepi maxime intelligere verum esse quod ab Ecelesiaste 
rege omnium sapientissimo dictum est: cunctas res esse 
difficiles nec sermone posse facile comprehendi..... Nam 
cum ego coram intueor fortissimos pugiles et baccalarios, 
qui ex adverso signum pugnae exspectant, pars mihi tumoris 
incutitur et ita incutitur ut quamvis illos intelligam reve- 
rentia vestra atque hujus loci opinione permoveri, ipse 
tamen, qui in aciem primus sum descensurus subvereor mei 
nominis et famae facere periculum. Sed quod in procinctu 
hine atque hinc paratae jam acies consistunt, audebo 
canente tuba castris egredi...... Et si qua in pectore 
per imbecillitatem formido surrepsit, illam expectorabi- 
must. » Nonne talia sunt elegantissima verba maximeque 
ad hortandum propria ? Deinde praeclara litterarum lauda- 
tione, decanus adulescentibus quam egregiis studiis 
vacent ostendit. Eos admonet considerare duplicem esse 
hominis in terra militiam: unam quae viribus corporis, 
alteram quae animi robore atque virtute geritur. Ut una ct 
hominibus et bestiis communis est, ita altera, ut ait Aris- 
toteles, « homo Deo simillimus habetur ». « Nam que- 
madmodum carnea mole participamus cum belluis, ita 
ingenio et rationis viribus proxime ad Deum conscen- 
dimus?. » Citatisque Catone, Terentio, Juvenali opinio 
confirmatur. Tertiam denique orationis partem aggrediens 
discipulos orat atque obsecrat ut animis adsint neque un- 
quam deficiant. « Non adsunt enim, ait, judices ut hostes, 
non ut vincant, non ut triumphent habita victoria, sed ut 
exerceant probentque discipulos et probatos deducant ad 


1. Roberti Gaguini cum baccalariorum examen in collegio doctorum juris 
pontificii ingrederetur oratio. (Epistolae et orationes, fol. 16 v°.) 
2. Ibid., fol. 417 r°. 

lauream licentiae’. » Peroratione vero doctores hortatur 
ut candidatis indulgeant et veniam dent non favorem. 
« Sciscitabimini, prudentissimi Doctores, et interrogabitis 
ex integro quae sit in quoque horum, qui decertaturi sunt, 
doctrina, quod ingenii lumen, quae studiorum diligentia, 
quod experimentum rerum quae ad disciplinam juris cano- 
nici conveniunt; non vos ab aequitate favor dimoveat, non 
animi perturbatio per iram aut odium vos reddat asperos?. » 

[llam orationem consulto diu perpendimus, quod cum so- 
lum exstat indicium de Gaguini decanatu, tum ex ea redivi- 
vos mores et antiquae Universitatis vitam conspicere pos- 
sumus. Accidit vero ut haud secus ac nonnulla adhuc a 
nobis relata, ille quoque primus Gaguini in publicum ingres- 
sus quo tempore factus sit dicere non possimus. Posthac 
autem erimus feliciores. 

Plane primum scimus anno 1468 Gaguinum ab Ordine in 
Hispaniam legatum fuisse. Supra enim diximus Mathurino- 
rum monasteria et instituta illic maxime floruisse. Evenit 
autem ut illa a capite Ordinis et Ministri generalis, qui 
Lutetiae residebat, potestate longe distantia ad tutelam reji- 
ciendam spectarent. Quod ad prohibendum aut refrenandum 
verisimiliter Gaguinus legatus fuisse videtur. Doctrinae pro- 
fecto et virtutis causa electus, nobis itineris memoriam 
tradidit per litteras binas 'et orationes duas, e quibus etsi 
non satis liquet quo munus ejus tenderet, tamen iter ex 
parte restituere et quid de regionibus peragratis sentiret 
percipere possumus. Non potest dubitari quin Castellae 
magnam partem viserit, peregrinus ad sancti Jacobi de 
Compostella sacrum ingressus fuerit, et, cum in Beticam 
ipsam venisset, morbo Cordubae confectus fuerit”. Quo in 
morbo, ut ex oratione quadam constat, peculiarem concepit 
pietatem erga Virginem Mariam quam sibi dormienti appa- 


1. Ibid., fol. 17 ve. 

2, Ibid. 

3, Robertus Gaguinus Joanni Navello. (Epistolae et orationes, fol. 4 r° 
et v°-5 r°.) 

ruisse et valetudinis integritatem restituisse asserit t. 
Denique Granatam intravit, ubi christianos multos e servi- 
tio redemit, quos postea Lutetiam redegit. Illud sane dul- 
cissimum de itinere memoria servavit, nam anno 1473 in 
oratione altera, quanto triumpho in Lutetiam redierit 
commoto animo memoravit. « [ntroeuntibus enim nobis in 
urbem, ait, tanta fuit totius civitatis admiratio, laetitia, favor, 
tanta festivitas, tantus denique per vias et compita applau- 
dentis turbae concursus, quantus ad visendum exterum 
quemdam maximum regem visus est unquam”. » Omnibus 
autem ex monumentis de hoc hispaniensi itinere nobis tra- 
ditis, haec epistula nobis maxime interest ad amicum suum 
Franciscum Ferrebotum, pontificii juris laureatum, ex 
Burgiis missa, qua aperit quid de Hispania et Hispanis ani- 
a. En d i i ' 
Cum de superbia quam ex patriae fertilitate, amoeno coelo 
et felicitate, ex civium autem suorum virtute et fortitudine 
Hispani conceperunt, Gaguinus disserat et Galliam parvi 
ductam vehementissime indignetur, illorum superbiam con- 
tundere atque propriam suam patriam defendere conatur. 
Gallia igitur cum Hispania copiose collata, Hispanos nihilo 
Francis esse anteponendos vult demonstrare. Vix desinunt 
Hispani, ait, vel uberem glebam, vel urbes suas, vel gentis 
suae fortitudinem effere et nemorosam, ut dicunt, Galliam 
dejicere. Ferunt deorum munera Cereris et Bacchi, frumen- 
tum et vinum, addunt olivas, palmas, ficus ceterosque fruc- 
tus. Sed quid eorum nostrae Galliae deest? Nihil ad eam 


1. Roberti Gaguini de Virginis Conceptione ad Fratres sui ordinis oratio. 
(Epistolae et orationes.) 

2. Roberti Gaguini de eligendo in suo ordine Ministro Generali oratio. 
(Epistolae et orationes, fol. 38 r°.) 

3. Robertus Gaguinus Francisco Ferreboto, pontificii juris laureato. Ex 
Burgiis, xxıva die augusti, 1468. (Codex Parisiensis, — id est in bibliotheca 
quae Nationalis dicitur asservatus, — numero 5870 notatus, xv° sæculo 
scriptus, fol. 48-50, hujus epistolae transcriptionem continet.) — Cf.: DD. 
Martène et Durand, Thesaurus anecdotorum novus, t. I, 1833-1840. — 
Hanc epistolam cognovit Morel-Fatio, Études sur Espagne, t. I, p.15 
et seq. 

frumenti defertur ab exteris; vineas passim colit, quarum 
vina non solum Aquitaniae et Celticae copiosissime suffi- 
ciunt, sed etiam ad Anglos, Scotosque transmittuntur ; fruc- 
tus autem, olivas, palmas, ficus habent quoque Provincia et 
ager Narbonensis*. Ingrediamur civitates Hispaniae. « Si 
recte putent, illas neque numero, neque structura, sed 
neque populi frequentia pares gallicis urbibus comperient. 
Aedificia nempe singula Castellae, cum nec compacta sint 
plurimum loci occupant et cum sint terrea minus decoris 
minusque perpetuitatis obtinent. Ita fit ut protensi 
parietes et pauca vaga tecta moenia distendant oppidorum. 
Vias quibus nullum inest pavimentum per hyemen altissi- 
mum lutum inquinat, per aestatem densissimi pulveres nunc 
obambulantium gressibus, nunc modico turbine in aerem 
lati oculos hominum atque ipsum solem obturbant?. » Aedes 
vero superbi illius populi, nonne vera sunt stabula? « In 
'his praeter nudos parietes et fictilia vascula pauca conspicies 
- nihil;... porcos domi enutriuntilli... et hic tanta tibi pulicum 
pernicies insultabit, quanta formicarum nusquam vidisti*. » 
— Viīctoriis denique et praeclaris facinoribus, in quibus sese 
jactat illa misera gens, nonne aliquid Gallia potest opponere ? 
Multae res ac praeclarae a majoribus nostris aeque gestae 
fuerunt atque ab Hispanis. Tum vero lucido in loco, ex quo 
historicus scriptor praesentiri potest, Gaguinus omnes 
nostras laudes recenset, et Romam a Brenno captam, et Celtos 
Caesarem acriter depugnantes et a regibus nostris in Terram 
Sanctam ductos exercitus. « Sensit item, sub fine conclamat, 
Castella Bertrandi feroces manus, cum Henricum ex Hispania 
fugientem Franci reduxerunt, cum regni diadema quaesive- 
runt rege interempto. Num quidnam hujus Henrici poste- 
ritas ad hanc usque aetatem Francorum beneficentia Cas- 
tellanis imperitat ? O impudentissimam atque ingratissimam 
gentem! Se a Francis sibi partam libertatem non attendit! 

4. DD. Martène et Durand, Thesaurus anecdotorum novus, t. I, 1834. 

Subjacebat illa tyrannicis imperiis, opem a libero populo, 
durissimis pressa legibus, flagitabat; nunc libera facta, 
libertatis auctorem non solum non agnoscit, sed etiam 
despicit!’ » 

Haud aequabiliter quidem Hispaniae effigies exprimitur, 
‘sed quam nervose ! ac praesertim quantus patriae amor inde 
apparet! Haec est enim Gaguini peculiaris nota ; mox au- 
tem videbimus potissimum ex vehementer concitato in pa- 
triae glorias studio, ortum esse Gaguini opus maximun : 
Compendium, scilicet, de rebus et gestis Francorum. 

Ex Hispania rediit circa exeuntem 1468 annum. In litteris 
enim Francisco Ferreboto missis quartum et vicesimum diem 
augusti mensis ejusdem anni invenimus adscriptum, quo 
tempore videtur Gaguinus perfecta esse legationem et iti- 
nera existimasse. Ex illo 1468 anno quattuor illius vitae anni 
nos fugiunt. 

Anno demum 1473 eum reperimus, cum, defuncto Ra- 
dulfo ministro, sammum Ministri Generalis Mathurinorum 
munus consequeretur. lllo tempore in primis Mathurinorum 
certo elucebat Gaguinus, quippe qui a fratribus electus 
fuerit, qui mortui laudes celebraret et oratione exponeret 
quibus consiliis et quo animo novus Generalis Minister eli- 
gendus esset. Inter Mathurinorum igitur legatos Cervifri- 
gidi, ubi primum institutus fuerat Ordo, congregatos, 
verba fecit Gaguinus. Contigit nobis ejus orationem tradi, 
quae inter omnes dignissima est quae nos detineat?. Exordio 
virtutes extollit mortui « in quem cum natura multas cor- 
poris dotes contulisset, super quoque induxerat Deus animi 
virtutes quam plurimas ». Ejus, quasi plane excellentis, 
pietatem, amoenitatem, studium, in rebus gerendis beneficia 
commemorare haud utile est. Statim ut ad summum munus 
elatus fuit « suam dignitatem non inerti otio passus est elan- 


1. Ibid., 1837-1838. 

2. Roberti Gaguini de eligendo in suo ordine Ministro Generali oratio, 
41473. (Epistolae et orationes, fol. 37 r°-41 r°.) 

3. bid., fol. 37 ve. 

guere »', sed contra magno negotio fratres visere coepit 
bonos ad hortandos, malos ad puniendos. Post hoc longum 
arduumque iter « regiam Parisiorum urbem habitare statuit, 
non ut quidam oblocutores mentiti sunt exercendae volup- 
tatis, non dilatandae gloriae causa. Illic enim in adeundis 
scholis, in colendis doctis hominibus tam sedulus visus est 
semper quam videmus juniores, quibus est magistrorum 
quotidiana coactio »*. Inde vero opus perfecit et de fratribus 
semper sollicitus fuit, de illis praesertim « quos oculis vi- 
dere, quos consolari, quos confirmare non poterat »*. Sed 
immatura morte suis raptus non ofħcio sibi a sese imposito 
defungi, nec Ordinem ut cupiebat restituere potuit. Quam 
tamen Mathurinis utile foret ejus consiliis et curatione 
frui! Nunc iterum rectore orbatis, quamvis strenue Minister 
defunctus contenderit, quot ac quanta supersunt facienda 
aut corrigenda! Merito sane Radulfus indignabatur ac deplo- 
rabat Ordinis abjectionem! Tum Gaguinus, cum maxima 
nostra utilitate, fratrum mores exprimit, non nervose minus 
quam antea expresserant Gerso vel Petrus de Alliaco. Non 
possumus non omnia illa adducere. « Seniores et principes 
nostri, ait orator, qui primum has silvas et paludes co- 
luere, calcatis terrenis deliciis, spiritu ferventes Deo soli 
servire contendebant... Pulchrum erat audire illos concordi 
voce in ecclesia psallentes, in refectorio per summum silen- 
tium pariter convivantes, absque vero strepitu in dormitorio 
nunc orantes, nunc brevi se somno refoventes... Nos contra 
a Dei cultu ad mundanos ritus jampridem sumus delapsi. 
Nihil minus quam templo Dei inservire cogitamus, psalmo- 
rum taedio afficimur, gravis est nobis oratio. Canoras cum 
angelis in choro voces velut nutricum fescenninas aestima- 
mus. Corpore stantes vel incurvi hinc oculos, illinc mentem 
habemus... Vivimus animis discordibus: hic forum, ille 
mercaturam, hiec publicos populi conventus et venatorias 


1. Ibid. 
2. Ibid., fol. 37 v°-38 re. 
3. Ibid., fol. 38 re. 

indagationes, ille aliud quid turpius quod nolim dicere 
consectatur... Age vero quam sobrios dum cibum capiunt, 
quam silentes et pudicos in cellis, quam trepidos et hu- 
miles fratres nostros esse dicemus? Illorum crapulam 
atque ingluviem dicere, memorare clamores et petulan- 
tiam, temeritatem atque inverecundiam repetere refugit 
oratio. Atqui nullus est locus qui apud nos sanctior ha- 
beatur. Passim cachinnantes, passim susurrantes, immovero 
vociferantes instar vilissimorum hominum nos videbis. Pro 
observatione contumaciam, pro obedientia repugnantiam, 
pro honestate turpiloquium nostra conversatio suscepit... 
Et ita scientes, volentes perimus... Domus nostrae desertae 
prope sine habitatore corruerunt. Majoribus in locis, in 
quibus frequentiores fratres esse oporteret, vel rari sunt 
vel nulli’. » 

Quibus multis malis remedium est unum, Ordini scilicet 
praeficere ministrum qui fortitudine, constantia animique 
virtutibus prava cohibeat et officium a Radulfo susceptum 
sed morte impeditum perficiat. « Quaerendus est pastor qui 
moneat, dirigat, impellat, cogat fratres, quem audiant, quem 
sequantur... Dispensatoris hi mores esse debent: benignitas, 
clementia, sapientia, caritas, zelus et praesertim fervor 
disciplinae”. » Non igitur est quaerendus pastor ex his in 
Ordine multis qui « timidi, velut aniculae vecordes ad focum 
cineres delitescunt” », neque ex venationis amatoribus, 
qui « sylvis noti » tempus in feras insequendo terunt, neque 
ex iis gulae deditis. Tam grave officium ministro imminet 
ut electum fratrem tanto munere dignum esse oporteat. 
Perorando denique obsecrat Gaguinus fratres ut salutem 
suam meditentur et mature secum quem eligant reputent, 
unde fortasse pendet Ordinis fortuna. 

Cujus orationis maximum praemium oratori tribuit conci 


4. Ibid., fol. 39 r°-40 ro. 
2. Ibid., fol. 40 r° et ve. 
3. Zbid., fol. 41 r°. 

lium, ipso Gaguino ad Ministri Generalis honorem provecto. 
Sic fratres tacite pronuntiabant solum illum iis virtutibus 
et meritis ornatum videri, quae illis praesertim temporibus 
tali officio decerent, et hujus imaginis ipsum exemplar esse 
quam eorum oculis proposuisset*. 


4. Cf.: Toussaint-Duplessis, Histoire de l Église de Meaux, t. 1, p. 187. 


CAPUT SECUNDUM. 


DE ROBERTO GAGUINO MATHURINORUM GENERALI MINISTRO 
ET REGIS FRANCORUM LEGATO. 


1473-1477. 


Vix electus, cum rebus plurimis, quarum memoria nobis 
prodita est, Gaguinus ministravit, tum in primis Mathuri- 
norum templum ac monasterium Lutetiae ex parte reficit 
atque munivit. Quae Bulaeus quidem, in « Historia Univer- 
sitatis Parisiensis », falso tradit anno 1470 facta fuisse '; sed 
Bulaeus ipse fatetur, atque etiam ex oratione a Gaguino 
his temporibus habita patet, illum prius ordinis Generalem 
Ministrum creatum fuisse, quod anno 1473 evenisse vidi- 
mus. Repugnat igitur illam refectionem anno 1470 tribui; 
convenit contra post annum 1473 factam fuisse. Carolus 
Jourdain, in « Indice Chartarum Universitatis parisiensis », 
Bulaeum sequitur’; Crevier autem, qui in sua « Histoire de 
l'Université” » haec anno 1472 refert, Bulaeum prave imi- 
tatus esse videtur. 

Universitatem in Mathurinorum monasterio conventus 
suos et sacras caerimonias jamdiu celebrare supra diximus. 
Cum autem majora quam pro ordinis opibus Gaguinus mo- 
liretur, statuit sibi ab Universitate impetrandum, ut muni- 
tionis hujus ac refectionis sit particeps. Nonne enim aequum 

erat Universitatem tot annos ab Ordine tam liberaliter 
acceptam reficiendi ejus templi impensas sustinere ? 

Quae ad explicanda et defendenda adversus singulos 
Almae Matris ordines conatus est Gaguinus, in orationibus 
quarum exstat una in sacrae theologiae doctorum collegio 
habita. 

Ex illa oratione discimus primum Gaguinum nuper ac 
statim post se electum templo jamjam labenti munimentis 
succurrisse. « Cum enim, inquit, administrationis ejus 
ordinis accepi curam, sive seorsum versus, sive deorsum 
quis aspectabat, nihil praeter infractas tegulas et prolabentia 
tecta, nihil praeter squalidos parietes licebat offendere. 
Mea cura tamen instaurata sunt multa et fratres mei ordinis 
religiosiores et domus ipsa paulo effecta est ornatior‘. » 
Gaguino primum annum ministrante (1473-1474), templum 
sic in tempus munitum fuisse e quodam orationis loco 
- constare videtur. Templum vero sic ad tempus instauratum 
agitur nunc ut quasi ex integro reficiatur; quam ob rem 
Mathurini Universitatis subsidia petunt. « Si enim, inquit 
orator, cuiquam ex Parisiensi schola domus haec dispateat, 
-divini atque magnifici Doctores, in usus certe vestros et 
sacrosanctae vestrae Facultatis una nobiscum maxime com- 
munis est. Hic conventus omnes, hic gravissima vestra 
concilia, hic preces et rem divinam ex communi patrum 
instituto habetis semper et facitis. Ita fit ut et vetustissimo 
usu et inhabitandi consuetudine vobis hic locus, vobis in- 
quam, peculiaris habeatur et vester ab exteris magis quam 
noster reputetur*”. » Galliae Normanniaeque Nationes jamjam 
sese liberales ostenderunt, ad opus conficiendum una duo- 
deviginti aurea scuta, altera triginta addicentes. Tale 
exemplum non sequetur sacrae Theologiae Facultas ? Quid ? 
Nonne eos pudet Facultates congregatas ‚sedere « in adeo 

perobscuro, muscoso fuliginosoque locot »? « Ex quamplu- 
rimis hominibus, exclamat Gaguinus, qui hanc in urbem 
frequenter adveniunt, est fere nemo qui non Mathurinorum 
aedes primum ardeat intueri. Cur ita? An forte quod decem 
hunc locum fraterculi possideant ? Trahit eos profecto magis 
Universitatis per orbem diffusa authoritas’. » Sciunt 
Universitatem apud Mathurinos sententias dicere, edicta 
decretaque sua promulgare, supplicationes Deo facere et 
« ita existimant Mathurinos Universitati curae esse, quemad- 
modum Atheniensibus Areopagum fuisse legunt... Verum si 
quis ecclesiae fenestras vel gypso praestructas, vel tene- 
brescente vitro subfuscas videt, si quis non modo nudos et 
vacuos decoramentis sed pulverulentos et obsoletos nimia 
vetustate muros scrutatur, conjecturam facit neglectae et 
spretae habitationis Universitatis... abitque offensus tenuitate 
et incuria publicarum aedium... Igitur cum situm et muco- 
rem, cum squalores, cum hiantes rimas, cum casus atque 
fortunas hujus vestri collegii animo volveritis, cum meas 
curas et sollicitudines, cum vel ad recte instituendos fratres, 
velad erigenda quae procumbunt moenia, meam vigilantiam 
cogitaveritis, tandem, magnifici patres, reputate vobiscum 
qui estis, qua dignitate, quo gradu, qua sublimitate vester 
hic status, cum Nationibus, tum reliquis Facultatibus ante- 
cellit... et vos, verae sapientiae professores, vos omnium 
virtutum laudatores nolite oblivisci largitatis". » 

Nempe haud facile erat talibus objurgationibus non ob- 
sequi, talibus laudibus non moveri. Putandum est igitur 
Gaguinum petita obtinuisse et theologiae Facultatis doc- 
tores non minus quam Galliam Normanniamque fuisse libe- 
rales. Constat vero Gaguinum nostrum concupita adipisci 
potuisse et hanc aedificii refectionem perfecisse. In litteris 
enim quibusdam Xantonensi episcopo* missis se vota conse- 


4. Ibid., fol. 6 ve. 

2. Ibid. 

3. Zbid., fol. 7 r° et vo. 

4. L. de Rochechouart. Cf.: Couderc, Journal de voyage à Jérusalem 

cutum esse, haud quidem sine aliqua superbia narrat atque 
Deo apud Mathurinos sacrum esse dignum. « Cum esset, 
ait, paulo supra hos dies ecclesia nostra, ut ipse nosti, 
squalidior et ligneis sacellis impedita, ita eam curavi, ut 
divinae alicujus aedis et templi decorem acceperit‘. » 

Interea tamen cum ob fortitudinem, doctrinam, eloquen- 
tiamque Mathurinorum Generalis Minister mazime conspici 
coeptus esset, majora mox, res publicas scilicet, aggressus 
est. Anno 1476 illum reperimus auctoritate publica desi- 
gnatum ut Portugallorum regem, Lutetiam intrantem, com- 
posito sermone exciperet. 

Tunc vero Alfonsus, Portugallorum rex, strenue atque 
atrociter cum Ferdinando Aragonensi rege dimicabat de 
imperio in Castella constituto, quod, mortuo rege Henrico 
quarto, caducum erat. A bello incipiente Galliam speravit, 
ut Aragoniam jamjam in dies crescentem cohiberet, sibi 
subsidia esse suppeditaturam. Qua in cogitatione, Ludovico 
undecimo legatos miserat qui opes postularent’. 

Mox autem Alfonsus in Galliam ipse venerat eadem ite- 
rum rogaturus quae a legatis rogata fuerant; quibus, etsi 
laetabatur amicitia nationis adhuc cum Anglia conjunctis- 
sima societate connexa, Ludovicus obsequi non poterat. 
Flagrante enim adversus Carolum Temerarium bello, mi- 
nime oportebat, regni sui fortuna in incerto relicta, in His- 
paniam bellum inferre dubium. Alfonso igitur impetranti 
postulata negavit, sed sese negantem amicissimum osten- 
dit : hospitem enim Turonibus magnifice excepit et cum 
aberat, Lusitaniae regem Lutetiam intrantem splendidis- 
sime recipi jussit*. 

Intrantem igitur regem Gaguinus adlocutus est. Carolus 


de L. de Rochechouart, évéque de Saintes, p. 39. (Revue de l'Orient 
latin, t. I. 1893.) , 

1. Robertus Gaguinus Ludovico Xantonensi episcopo. (Epistolae et ora- 
tiones, fol. 15 v°.) 

2. U. Legeay, Histoire de Louis X1, t. II, p. 225. 

3. Ibid., p. 226. 

de Gaucourt, Regis in urbe Praefectus, cum neminem in- 
veniens qui regem salutare eloquentius posset, tum Sanctae 
Trinitatis ordinem sciens in Lusitania florere et a regibus 
singulariter diligi, ut ex ipsius Gaguini epistulis apparet, 
quibus constat qua benevolentia brevi tempore saepe inter 
se usi fuissent Ordinis Ministri generales ac Lusitaniae 
řeges, neminem duxit his temporibus tutoris sui Ordinis ad- 
loquendi honore digniorem esse’. 
.- Gaguinus autem nec munere nec spe inferior est visus : 
orationem quam dignam esse duxit quae posteris trade- 
retur, non brevi, ut cogimur, referre decet. Verba inivit 
mira laudatione (qua historiam scripturus esse praevidetur) 
clarorum virorum Lusitaniae regibus sanguine proximorum, 
atque in primis Alfonsi Bravi. Principem deinde tunc 
regnantem majoribus suis haud esse indignum declarat. « Tu 
rex ex regibus ortus, inquit, regis nomen et meritum adep- 
tus es..... Quis enim te non splendidum..... meritoque 
praedicandum regem dicat, cuius gesta miratur orbis chris- 
tianus ? Tua virtus victorem exercitum in Africa semel atque 
iterum reduxit. Tua virtus validissimas urbes Salvatori 
Christo subjugavit, obtrivit inimicum nomen Mahumeti, 
vexillum nostrae redemptionis erexit. » Maxima igitur lae- 
titia Galli Alfonsum excipiunt et quod tanti christianissimi 
Regis amicitiam habet sibi gratulantur. Mirum quidem 
spectaculum praebent Gallia Lusitaniaque super Pyrenaeos 
montes dextras jungentes. Et perorando patriae splendorem, 
ut gratum habet, celebrans, unamquamque nationem altera 
esse dignam declarat, Galliam ipsam merito rebus a se gestis 
gloriari, et claros quoque viros genuisse, quos Alfonso 
Bravo conferre liceat. 

Qua ex oratione, gravium temporum causa in quibus ha- 
bita, et eloquentiae gratia, quam ostendebat, Mathurinorum 
Minister nonnullam sane consecutus est famam. Quo modo 


4. Crévier, op. cit., t. IV, p. 377-378. 
2. Ad Alfonsum regem Portugalliæ dum Parisiis ageret Roberti Gaguini 
oratio, 1476. (Epistolae et orationes, fol. 41 v° et 42 r°.) 

secus non miremini Ludovicum undecimum ipsum postero 
anno alterum gratiae testimonium Gaguino dedisse. Hoc 
enim anno 1477 legatus in Germaniam profectus est, impe- 
diturus ne Maximilianus, Frederici tertii imperatoris filius, 
Mariam, Burgundiae Ducissam, uxorem duceret. Quasi 
praesentiret quanta nobis ex hac Burgundiae et Austriae 
conjunctione, unde Caroli Quinti oritura esset potentia, 
mala futura essent, Ludovicus undecimus Carolo Temerario, 
Mariae patre, defuncto, se totum ad matrimonium illud im- 
pediendum contulerat. Eo auctore, Ludovicus de Borbonio, 
Legionensis episcopus, gallicas res in Consilio Flandriae 
fortiter defenderat, spe Mariae familiares alliciendi ut ipsi 
Mariam cum Carolo gallico Dalphino nubere convincant. 
Frustra vero objurgaverat episcopus Concilium inimicum, 
obstante praeterea matre Ducissa*. Tum ad Germaniam spec- 
taverat Ludovicus XI et Henricum Hisbuchum, nobili loco 
in Germania natum sed in Francia educatum, Argentoratum 
miserat, specie visendorum parentum, revera ut sciret quae 
ab Austriae aula cogitarentur atque num a societate cum 
Burgundia [Imperator averti posset. Brevi Hisbuchus notum 
fecerat Flandriae principes negotiari cum Maximiliano et 
Frederico Imperatore, tunc Francfurtum ituris, ubi cum 
Mariae Ducissae legatis de foederis conditionibus conve- 
nirent?. 

Tunc Ludovicus in Germaniam proficisci jussit Gaguinum, 
qui primum quos inter Germanicos principes Austria Bur- 
gundiaque tenerent, quos vero Gallia occupare posset, in- 
 vestigaret; deinde in conventu Francfurti congregato 
Mariam sub regis imperio natura esse collocatam, regi ipsi 
propinquitate conjunctam exponeret; in Gallia autem prin- 
cipes sive viros, sive mulieres, invito rege, matrimonio 
jungi non solere; Mariae igitur his moribus serviendum, 
[Imperatori vero conlirmatas publica auctoritate leges non 


1. Legeay, Histoire de Louis XI, t. Il, p. 289. 
2. D. Plancher, Histoire de Bourgogne, t. IV, p. 484. 

violandas; denique [Imperatorem hortaret ne quicquam 
facere vellet ex quo bellum Galliae cum Germania oriretur. 
Omnia, ut breviter dicam, quae in Flandriae Consilio tenta- 
verat Legionensis episcopus, eadem Francfurti Mathuri- 
norum ministro perficienda erant*. 

In Compendio suo de rebus et gestis Francorum nobis 
Gaguinus legationem suam satis copiose narrat, ut eum iter 
facientem sequi possimus. Argentoratum primum ingressus, 
Hisbuchum assecutus est quocum Francfurtum peteret. Sed 
illis sex dies quae interea gererentur exquisitis, tandem 
allatum est nullum fore Francfurti concilium, omnibus ita 
placere matrimonium ut ne deliberare quidem oporteret et 
Maximilianum secundo Rheno flumine ad Flandriam et uxo- 
rem devehi. Etsi infelicissimis, ut videtur, auspiciis nego- 
tium aggrediebantur et minime sperabant sese Maximilianum 
esse superaturos, non tamen animo defecerunt. Exteniplo 
ad Maguntiam iter faciunt, quo Maximilianus mox intraturus 
est. Suprema periclitari volunt apud Germanicos principes, 
Archiducis comites, atque iterum conari huic Burgundiae et 
Austriae pactioni obstare. Illis vero Maguntiam pervectis 
nuntiatur Maximilianum non constitisse sed festinanter ad- 
modum ad Coloniam viam pergere. Sine mora Hisbuchus et 
Gaguinus denuo se viae committunt et Coloniam prope 
simul atque Archidux ingrediuntur. Ibi vero percipiunt jam 
nunc frustra sese conaturos, Maximiliani familiaribus do- 
mini consulta una voce comprobantibus. Viginti dies legati 
cum Principis necessariis colloquium instituere nequicquam 
contendunt : ambo precantes fere omnino eluduntur, ab uno 
vero, Juliaci Duce, excipiuntur, sed ut audiant se tardiores 
venisse, Ducem enim Maximiliano sese dedisse, quod nunc 
negare turpissimum foret, denique Francorum legatos non 
tute diutius in Germania moraturos. 

Quae cum ita expresse essent declarata, restabat legatis 
ut abscederent; eadem die quo Maximilianus abiit, Flan- 

driam, ubi nuptias celebraret, petiturus, Colonia egressi 
sunt, in Galliam redituri ubi Regi infelicis legationis ratio- 
nem referrentt. 

Gaguini litteris ad Guillelmum de Rupeforti, Franciae 
cancellarium, scriptis, nobis est traditum quomodo legatos 
exceperit Ludovicus, stolide quidem et injuste, nam quid 
accidisset praesentiri poterat, nec meliora egissent pruden- 
tiores. Hae Gaguini litterae totae legendae sunt. « Digre- 
diens a tua praestantia nudius quartus, scribit cancellario, 
regem conveni, vix cubiculo egressum. Rogavi vellet quae 
de germana legatione reliqua erant me referre. Js, cum an- 
tea inter cubicularios lepide nonnulla locutus esset, ad 
meam rogationem conticuit, visusque est paululum subtris- 
tari. Nullum enim verbum respondit. Sed mox humi pros- 
tratus pro suo more oravit atque confestim ad Caelestinorum 
aedem profectus est. ltaque veritus sum offensum eum esse, 
quasi minus opportune advenissem. Nec minus praesentis 
curiae mores sum miratus, quae missos in rem seriam ora- 
tores non curet audire reversos, quasi pluris sit de re ge- 
renda edoctos legasse quam rerum ab eis gestarum cognos- 
cere rationem. Ab eo die domum adveniens, decubui 
cruciatus articulari morbo qui michi ad salarium meorum 
omnium laborum videtur esse comparatus. Sint alii curiales 
quibus fortuna amica est. Curae supersatis habeo mei Ordinis 
rebus ministrare’. » 

Labores igitur, morbum et Regis inimicitiam ex legatione 
Gaguinus in fructum receperat; nec Ludovico unquam igno- 
visse videtur, nam usque ad ejusdem mortem a publicis 
rebus abstinuit. Curas omnes suas studiumque sex annos 
Ordinis et Universitatis rebus gerendis unice dedit. Nus- 


1. Roberti Gaguini Compendium de origine et gestis Francorum, 
fol. 157 r° et v°. — Cf.: Legeay, op. cit., t. II, p. 290-292 ; D. Plancher, 
loc. cit. 

2. Robertus Gaguinus Guillelmo de Rupeforti Cancellario. (Epistolae et 
orationes. fol. 59 r°.) 

quam saltem res publicas eum denuo agressum fuisse usque 
ad annum 1484 videmus. l 

Jam exeunte anno 1477 illum corrigendi sui Ordinis cogi- 
tationem agentem invenimus. E quodam orationis loco, jam 
a nobis supra laudato, quo gloriatur « suis curis fratres suos 
religiosiores factos esse » potest inferri illum Ordini suo pri- 
mum annum ministrantem operam dedisse ut licentia cor- 
ruptelaque, qua foedabatur Mathurinorum ordo, extolle- 
retur. Ambitione, suae gloriae cura et publicarum rerum 
gerendarum cupiditate motus, alia petiverat in tempus; sed 
postquam humanis fastigiis fastidivit, noluit, ut ipse Guil- 
lelmo de Rupeforti scribebat, aliis praeter quam Mathuri- 
norum minister esse; litterae quoque pervenerunt, augusto 
mense anni 1477 inscriptae, quibus constat eum illo tem- 
pore in proposito permanere, nec quicquam aliud praeter 
pastoris officia curare. Ad solos in Castellae Provincia 
sedentes Mathurinos hae litterae fuisse missae e codicibus 
videnturt; sed est credibile ad plures eas pertinuisse et 
omnibus Ordinis ministris fuisse missas. ln illis statuit Ga- 
guinus quas unaquaque in provincia sequi deceat regulas, 
postquam provincialis pater munere aut vita defunctus est et 
quibus legibus ac cogitationibus is eligendus sit qui de- 
functi locum occupet. Ambitus et tumultus, qui in provin- 
ciis Provinciales eligendi causa effici solent, ne eveniant, 
jubet Gaguinus prius omnem Provincialem quam totos 
quattuor annos exerceat « diligenter studere locum assi- 
gnare electioni futuri provincialis et ad illum rite ministros 
omnes suae provinciae citare atque convocare; in qua elec- 
tione non ipse sed vicinior sibi et propinquior conventualis 


1. « Frater Robertus Gaguinus major minister totius ordinis Sanctæ Tri- 
nitatis et redemptionis captivorum universis et singulis ministris nostri 
praedicti ordinis per provinciam Castellae constitutis ..... salutem. » Die 
xxva mensis Augusti, 1476. (Hae litterae continentur in codice in biblio- 
theca Mazarinea asservato et numero 1766 notato, cui titulus inscribitur : 
Variae et vetustae Ordinis Sanctae Trinilatis de redemptione capti- 
vorum constitutiones vigentes tum in Gallia, cum in provinciis pluribus 
- Hispaniae. 

Minister praesideat, qui custodiam Provinciae obtineat, pro- 
curetque diligenter hujusmodi electionem fieri et com- 
plerit ». Si vero subito interit Provincialis, non minus stricte 
statutum est. Ordinat enim Gaguinus « ut postquam Provin- 
cialis, qui rite electus et confirmatus, debitum naturae per- 
solverit et demigraverit e terris, corpusque ejus religiose 
fuerit inhumatum, Minister in cujus administratione ipse 
Provincialis decesserit, si Conventualis sit, Provinciam in 
suam custodiam recipiat ipso facto et omnes totius provin- 
ciae Ministros ad capitulum ubi futurus Provincialis eligi 
possit advocet et congreget, nulla interposita dilatione? ». 
Cum itaque nullo tempore provinciae pastoribus vacabunt, 
tum electiones quam maxime ad normam et securae erunt. 

Quae etsi primo adspectu ad pauca, exordii tamen verbis 
quibusdam ad plurima spectare videntur. Non potest dubi- 
tari quin ad multa a Gaguino vel scripta vel acta pertineant, 
quibus in melius vel virtute vel opibus venturum esse 
Sanctae Trinitatis ordinem sperabat. Mandati enim initio 
Gaguinus studium commemorat suum, quo impulsus toties 
de salute fratrum occupatus sit, et paternam vigilantiam, 
qua eorumdem commoda curaverit; quod nimium sincere 
declaratur ut rhetoricae florem et artificium esse putemus®. 
Illo sane tempore Gaguinus curas omnes et studia dabat ad 
summum suum munus exercendum; quod si hoc uno monu- 
mento primae curae et labores confirmantur, videbimus 
contra ad reformanda instituta, melioresque faciendos Or- 
dinis mores, Gaguinum ad extremum diem constanter co- 
natum fuisse. 


1. Variae et vetustae ... constitutiones, fol. 58 v°. 
2. Ibid., fol. 58 r° et ve. 
3. Ibid., fol. 58 r°. 


CAPUT TERTIUM. 


DE ROBERTO GAGUINO AD UNIVERSITATEM AGGREGATO ET DIGNI- 
TATIBUS EJUS EMINENTI. 


1481-1484. 


Ab anno 1477 usque ad annum 1481 de Roberto Gaguino 
nihil est proditum ; ab anno autem 1481 ad annum 1484 in 
Universitate tantum apparet tanquam aggregatus et dignita- 
tibus ornatus, nec raro quidem ; nam per hos quattuor annos 
Universitatis rebus,.ac vitae conjunctissime fuit alligatus. 

Postquam a Germania redierat, non potest dubitari quin 
revera aliquid imminutum fuisset de Gaguini conjunctione 
cum rege Ludovico, quem scimus ministro facilius ignoscere 
solitum perfido quam infelici. Epistularum autem gratia nobis 
contendere licet Mathurinorum ministrum inter curiales 
magnas amicitias et valentes, Cardinalis de Borbonio’ scil- 
cet, Guillelmi de Rupeforti cancellarii’, Petri Dorioli*, 
Johannis Driesci*, Georgii Havardi*, multorumque ałiorum 
sibi servavisse. Quibus necessitudinibus fretus Gaguinus 
gravitate, notitia atque auctoritate ita valebat ut ab anno 
1481 ad annum 1484 primas partes in Universitate gerenda 
agere potuerit. In contentionibus enim inter regem et Uni- 


. Charles de Bourbon, Lugdunensis Archiepiscopus. (t 1488.) 
. Guillaume de Rochefort, Cancellarius. (} 1492.) 

. Pierre Doriole, Franciae cancellarius. (t 1485.) 

. Jean de la Driesche, rationum regiarum computori. 

versitatem coortis, nonnunquam sibi gavisa est Alma Mater 
se ad Ministri Generalis auctoritatem confugere, per quam 
praestantis alicujus viri favorem obtineret; multis vero in 
solemniis sive munerum sive famae causa electus fuit Gagui- 
nus qui Universitatis nomine verba faceret. 

Primum nempe anno 1481 a collegis mandatus invenitur, 
ut Urbem intrantem episcopum Massiliensem, a rege nuper 
Lutetiae praefectum alloqueretur. Cui officio praepositus 
Carolus de Gaucourt modo interierat et vehementer deside- 
rabatur ab Universitate, cujus semper studiosissimus exstite- 
rat patronus ac defensor. Quae vero censeret praefectus alter 
nesciebant Doctores. Ejus igitur animum quam brevissime 
occupare cupientes, Gaguino officium illud imposuerunt; 
nec fuit cur de lecto oratore quererentur. Cum enim in epis- 
copo laudando solertissimus, tum in Universitate extollenda 
ita callidus exstitit orator, ut audientem Almae Parentis ob- 
servantissimum, ut videtur, fecerit nec ullius privilegii vio- 
landi cupidum. 

Exordio memorat quam egregie peritum sese ostenderit 
esse episcopus, dum Provinciae a Renato, Siciliae rege, 
praefectus esset; sibi deinde et Universitati et Lutetiae gra- 
tulatur quod talem virum rex elegerit. « Non frustra, magni- 
ficentissime pontifex, ait Gaguinus, sapientissimus Rex 
magnam de tua virtute spem accepit, qui memoria tenet 
quantus apud Renatum Siciliae regem exstitisti, quanta 
benignitate et modestia, quanta amplitudine et majestate 
quadam principandi Provinciam fueris longo tempore mode- 
ratus. Ita enim apud Provinciales tum statutis et bonarum 
legum institutione, tum modesta tributorum dispensatione 
praefuisti, ut nullum illie municipium, oppidum nullum, 
nullaque civitas te patronum et patrem suum non appellet’. » 
Una vero nunc superest laus tot ac tantis laudibus adjicienda, 


1. Bulaeus, Historia Universitatis Parisiensis, t. V, p. 741. —- Crévier, 
op. cit., t. IV, p. 394-395. | 

2. Ad episcopum Massiliensem Roberti Gaguini oratio. (Epistolae et 
orationes, fol. 36 r°.) 

ut Pisistratum, Ptolemaeum Philadelphum et Carolum Ma- 
gnum imitatus, litteratis atque doctis viris, id est Universi- 
tati, faveat.: Nam si illustrem hanc Parentem defensandam 
suscipiet pontifex, Francorum pariter imperium et religio- 
nem catholicam tutabitur et in ea re procuranda nihil est 
quod ad suam gloriam majus adjicere possit. « Alumnis et 
sapientiae professoribus adsis igitur tutor, exclamat orator, 
adsis pater, adsis pontifex cujus officio maxime congruit 
Clerum dirigere et in Clero litterarum et prudentiae secta- 
tores imprimis honoratos habere; et sic huic voto piae Uni- 
versitatis assenserit tua benignitas, ea tibi se offert inexpu- 
gnabilem murum adversus tuae dignitatis inimicos, ea se 
apud Deum patronam tuae salutis constituit et in rem tuam 
quidquid consili habet se impensuram magno animo vovet et 
totis praecordiis profitetur*. » 

Credibile est, ut asserit Bulaeus, hanc orationem dictam 
a Gaguino fuisse 18 aut 19 julii, nam 20 habita sunt comitia 
Mathurinensia, in quibus ipse retulit quam benigne excepta 
fuisset Universitas ab episcopo praedicto; quamobrem illi 
ab omnibus ordinibus actae sunt gratiae”. 

Postero anno 1482, Gaguinus ipse potuit quo esset animo 
episcopus percipere. Illo enim anno res maxime adversae 
fuerunt ; ita frigidum fuit aer ut per sex hebdomadas Sequana 
glacie duratus non solvi coeptus sit; fructibus acerbe passis 
et vineis gelatis, acre frigus secuta est omnium rerum inopia. 
Lutetiae vero praefectus, ut communem calamitatem levan- 
dam caveret, in palatio concilium habuit ad quod Universi- 
tatis legatos, quorum fuit Gaguinus, vocavit. Per hujus 
eloquentiam conjunctiores inter se facti sunt regis Praefec- 
tus et Universitas. Miseria enim inopiaque concitati, non- 
nulli seditiosi homines in diversis urbis regionibus libellos 
proscripserant quibus viros et rem publicam gerentes et 
mercaturas in primis facientes insectabantur ; quorum fla- 


41. Ibid., fol. 37 ro. | 
2. Bulaeus, Historia Universitatis Parisiensis, t. V, p. 743, 

gitiorum insimulabantur Universitatis suppositi; verum ne 
hoc censeret a Massiliensi episcopo interrogatus est Gagui- 
nus. Expedite vero hic a discipulis culpam amovit ac nullo 
negotio crimen diluit in juventutem intentum. Contendit 
enim istam protervitatem infimae et esurientis plebis esse 
potius quam illius juventutis virtute doctrinaque imbutae, 
atque libellos ab Universitatis alumnis non solum non factos, 
sed etiam ne cogitatos quidem fuisse habendos. Noluit in his 
molestis rebus commorari episcopus, sed Universitatem mo- 
nitam esse voluit ut discipulos, si qui essent in culpa, dura 
poena afficeretac saltem ut adolescentes suos in ordinis ac 
bonae disciplinae cultu servandos caveret. Quod Gaguinus 
polliceri se juvare jactavit. De reliquo maxima cum reve- 
rentia Universitatem habuit episcopus et legatos ab ea mitti 
jussit in concilia, ubi de rebus publicis et de remediis ad 
calamitatem annectendis consuleretur*. Intercedente igitur 
Gaguino, turpibus criminibus purgabatur Universitas et de 
contentione, ex qua oriri possent perturbationes maxime 
calamitosae sese expediebat. 

Haud tamen dubium est illo tempore jam nunc Universi- 
tatem antiqua fama et auctoritate senescere coepisse. Quam 
etsi tam fortiter ac diserte defendit, Gaguinum tamen non 
fugiebant novi mores quibus uti coeperant discipuli, nec 
licentia quae in dies major fiebat. Ambrosio enim Cambrayo 
scribit: « Omnis cum legibus modestia, pudor, reverentia 
ex nostro studio excessit, majorque est in dies atque effera- 
tior temeritas, audacia et improbitas”. » Praesertim cum ad 
suffragia iretur, maximi oriebantur tumultus candidatique 
turpissima ausi videbantur. Jam anno 1481 Eligi de Vauger- 
mes rectoris subrogandi causa, Gaguino licuerat minime 
decora conspici, et de tumultibus qui in electione novi 

Rectoris contigerunt haec scribebat ad Joannem Driescum, 
rationum regiarum magistrum: « Nonnunquam me, aiebat, 
scholasticorum clamores et juges rixae contristant; a qui- 
bus orta est in deligendo postremo Rectore gravior longe 
quam olim visa est contentio, aliis in alios nunc conviciis, 
nunc contumeliis atrociter pugnantibus non aliter ac alecia- 
rias et piscatrices aiunt sese criminari et feros interdum 
ungues involvere in capillos. Nec prius triduo toto discessum 
est, quam biceps Universitas nostra facta est. Itaque pro 
uno duos Rectores, imo vero sectores habet, alterum Fran- 
cum, Picardum alterum‘. » 

Praecipue vero cum de Ambrosio Cambrayo actum fuit 
tristissimi patuerunt mores et magistrorum et discipulorum ; 
nec Gaguino defuit cur Universitatem abjectam corrup- 
tamque deploraret. Septembri enim mense 1482 anni, cum 
Dionysius Citharoedus, Parisiensis ecclesiae cancellarius, 
defunctus esset et a Lutetiae episcopo subrogatus esset 
Ambrosius Cambrayus, juris doctor ac professor, se injuria 
affici putavit Theologiae Facultas, nam Cancellarii dignitatem 
nullo nisi inter doctores suos electo gerendam esse conten- 
debat. Johannes Hüe igitur, decanus, jussus esta Theologiae 
Facultate negare Ambrosium jure electum fuisse et primum 
ad metropolitam Senonensem Archiepiscopum appellare, — 
hoc vero litem resolvere negante, — ad Cardinalem de 
Borbonio Lugdunensem Archiepiscopum confugere, qui, 
primaria sua potestate usus, Ambrosii nominationem anti- 
quaret et abrogaret et ipse etiam, vacante dignitate, alterum 
designaret. Quas actiones vi augentes theologi nonnullos suos 
discipulos miserunt non ad Ambrosium, quem cancellarium 
esse negarent, sed ad Theologiae Doctores, qui bitteratio- 
nem, id est pilei doctoris impositionem fecerunt; quamobrem 
inter Ambrosii et Johannes Hüe partes acerrime pugnatum 
est’. 


1. R. Gaguinus Johanni Driesco. (Epistolae et orationes, fol. 23 v°.) 
2. Bulaeus, Historia Universitatis Parisiensis, t. V, p 749. — Cré- 
vier, op. cit., t. IV, p. 105-107. 

Tum ad Universitatem questus, non neglectus est Ambro- 
sius ; sed ejus partes amplexa Universitas, cum ad Parla- 
mentum litem detulit, tum ne cardinalis de Borbonio suade- 
retur ut alterum nominaret, unde turba et negotium majora 
fuissent, verita, Gaguini auctoritate apud Cardinalem valente 
uti statuit, ut Universitatis causam susciperet. Gaguinus 
autem, utpote doctor ac professor canonici juris, non poterat 
collegae suo non consulere; imo etiam collegam illum neces- 
situdine sibi conjunctum habebat, ut multis epistulis ad 
eum scriptis nobisque traditis refertur. 

Tum a Gaguino habitam orationem breviter exponere 
oportet. Exordio pacem ac concordiam postulat, Cardinalem 
deinde adloquitur. « Si quantum expedit humanae socie- 
tati, inquit, tantum homines pacem expeterent et amarent 
charitatem, Urbes, reverendissime Pater, et Respublicae 
multo quietissime regerentur ; esset enim civium inter se 
mutua dilectio, esset subditorum ad suos rectores fides et 
subjectio non repugnans; neque sancta nostra Parens 
Universitas a suis vehementer oppugnata vestram nunc 
benignitatem et summam dignitatem ulla inquietudine 
vexaret*. » Mox ipsa contentione adepta, Gaguinus quam 
immoderata affectet Theologiae Facultas ostendit, quae, 
ceteris Facultatibus exclusis, summum in Universitate 
munus sibi uni servare cupiat. « Non derogo, magnificen- 
tissime Pater, exclamat orator, neque detraho majestati 
theologicae disciplinae, sed quia membrum est Theologus 
corporis nostri mystici, illeque cum ceteris bonarum artium 
scholasticis studium unum constituit, nego hujusmodi ho- 
minem per omnia, omni in loco, atque omni tempore, 
ceteris praetermissis debere principari. » Quae nihilo freti 
theologi audentius vindicant. Etsi acrius altiusque ceteris 


1. Pro Universitate Studii parisiensis contra quosdam theologos in causa 
cancellariatus ad reverendissimum patrem et generosissimum patrem domi- 
num Carolum de Borbonio Cardinalem Roberti Gaguini brevis oratio. 
(Epistolae et orationes, fol. 18 r°.) 

2. Ibid., fol, 18 ve. 


philosophiam colunt, ob ipsa tamen studia in contempla- 
tione unice posita non ad res gerendas apti esse possunt. 
« Quod si quis prudenter aestimabit et pensitabit hominum 
industriam et mores, multo plurimas a jureconsultis res 
quam a theologis bene administratas comperiet ; et propter- 
ea juste contenditur inter ceterarum doctrinarum studiosos 
facile deligi posse prudentes eosdemque doctissimos qui 
plerisque theologis antecellant*. » Unum quidem, si prisca 
repetes, exstitisse Cancellarium extra Theologiae Facultatem 
electum invenies. Talia vero casu evenerunt, nam nihil est 
quod monumentum afferre possis quo sic statutum sit. Qua 
de controversia Parisiensi episcopo et post hunc Senonensi 
metropolitae, denique super ambos Lugdunensi primato 
judicium et arbitrium facere licet; quibus eminentissimis 
antistibus, judicio eorum neglecto, injuriam Theologi 
inferunt, haud secus ac Regis majestati, « quae, privilegio 
Regaliae, beneficia, ecclesiarumque dignitates per sedis 
vacationem consuevit dispartiri? ». Sic ad suas partes alli- 
gatis omnibus qui in re publica gerenda cum potestate 
erant, in epilogo Gaguinus pro Universitate Cardinalem 
obsecrat ne animo deficiat, et juris Facultatem inique 
excludat ab honore quo non minus quam ceterae digna vi- 
deatur. 
Theologi interea non agere destiterunt et omni modo ne 
ad Parlamentum deferretur causa contenderunt”. Sed dum 
publice apud Cardinalem de Borbonio Gaguinus operam 
navabat, familiarem quoque suum, Guillelmum de Rupeforti 
Cancellarium erga Universitatem benevolum faciebat, atque 
jam tunc se devictos esse putare Theologi potuerunt*. Va- 
luerunt enim Gaguini argumenta apud Guillelmum de 


1. Ibid., fol. 18 v° et 19 ro. 

2. Ibid., fol. 19 r°. 

3. Bulaeus, Historia Universitatis Parisiensis, t. V, p. 752. — Cré- 
vier, Histoire de l Université de Paris, t. IV, p. 408-409. 

Rupeforti ; quo interposito, causam retinuit Parlamentum 
et victurum esse Gaguinum existimari licuit. 

Vidimus quantas gesserit partes Mathurinorum minister 
in illa de Cancellariatu parıisiensi lite: non est enim dubi- 
tandum quin, nisi consuetudinibus ejus et amicis uti potuis- 
sent, Universitas et Ambrosius Cambrayus nunquam devi- 
cissent. ltaque postquam pro certo habitum fuit causam ad 
Parlamentum esse deferendam, Gaguinus ab Universitate 
mandatus est qui Guillelmo de Rupeforti gratias ageret. 
« Die octava augusti congregata fuit apud sanctum Mathuri- 
num alma Parisiensis Universitas duobus super articulis. 
Primum fuit super electione oratoris, seu proponentis, qui 
haberet adire D. Cancellarium Franciae, qui moviter ad 
villam Parisiensem venit et sibi proponere et ostendere pri- 
vilegia Universitatis et sibi speciallissime regraciare propter 
hoc quod causam magistri Ambrosii Cambrayi, Cancellarii 
parisiensis, quae per Theologos fuit evocata ad Magnum 
Concilium, justius in Parlamento fecit remittere... Unanimi 
vero omnium calculo delectus est in oratorem Magistrum 
Robertum Gaguinum'. » 

Bifariam Gaguini oratio distributa est: priore in tota 
parte gratiae ab Universitate Guillelmo aguntur qui pacem 
et tranquillitatem, studiis necessaria, restituerit; in altera 
vero Gaguinus Cancellarium. orat ut opus perficiat. Multa 
enim supersunt corrigenda emendandaque ut Universitas 
in priscum splendorem restituatur. Non gratias solum sed 
preces etiam agit Gaguinus, Universitatis ut privilegia ser- 
ventur et praesertim suppositi ad Ecclesiae beneficia cons- 
tanter designentur. In illis beneficiis tribuendis omnes vel 
discipuli vel magistri strenue decertare solebant; jam in 
litteris quibusdam Ficheto scriptis Gaguinum videmus vehe- 
menter deplorantem beneficia ab episcopis neque doctis 
neque praestantibus sed ignaris fortunaque sua indignis 


1. Bulaeus, Historia Universitatis Parisiensis, t. V, p. 757. 

viris tribui*. Quae Cancellario explicans Gaguinus, « nostris 
scholasticis, inquit, annos jam duos et viginti... vix benefi- 
ciolum sine difficillima lite assequi permissum est... Episco- 
porum nepotibus et ineptissimae interdum familiae ecclesiae 
conferuntur. Eam ob rem de duodecim scholasticorum mil- 
libus vix totidem hodie videmus centurias... et ita mutilatis 
privilegiis et oppressis nostri Studii libertatibus, nescio 
qui edaces, compotores, coquinarii, nulliusque pensi 
homines studiosissimos quosque impetunt, impetitos extru- 
dunt, extrusos procul a litteris agunt’. » 

Ut quae adeptus fuerit Gaguinus dicere non possumus, 
ita certiores sumus de Gaguino eumdem Guillelmum de 
Rupeforti anno 1484 obtestante, cum Parisiensis episcopus 
Universitatis suppositis vectigal imponere voluit. Gagui- 
num legatum fore statim jusserunt, ut Almam Parentem 
vindicantem precibus fulciret. Universitas causam sane 
obtinuit, nam septembri mense anni 1484 omnia ejus privi- 
legia decreto retenta sunt”. 

Ab illo anno 1484 quae ad Gaguinum pertinentia in Uni- 
versitatis historia per quattuor annos inventa erant multa, 
magis ac magis pauca fiunt. Eum quidem anno 1488 repe- 
rimus in contentione versatum inter Universitatem et regiam 
auctoritatem orta de hominibus illis « messagers » dictis, 
qui inter externos discipulos et eorum parentes ex auctori- 
tate publica interveniebant*. Illo autem tempore aliis curis 
jam occupabatur Mathurinorum Minister; res enim publicas 
iterum ingressus ab anno 1484 ad annum 1492 quasi nul- 
lum videbimus exstitisse annum, in quo magna graviaque 
negotia ei non mandata sint. 


4. Robertus Gaguinus Guillelmo Ficheto. (Epistolae et orationes, fol. 
10 r°. 

CAPUT QUARTUM. 
DE ROBERTO GAGUINO SUB CAROLI OCTAVI PRINCIPATU LEGATO. 


1484-1492. 


Defuncto Ludovico, iterum gratissimus principi fuit Gagui- 
nus et per annos octo (1484-1492) Mathurinorum Generali 
Ministro et Universitatis magistratu ex oculis subducto, 
inclaruit rei publicae consultor et legatus, cui rex Carolus 
octavus maximam fidem habebat. Quae autem fuerit causa 
cur Gaguinus apud Regem ita valuerit non potest explanari. 
Sunt quidem qui Gaguinum Caroli octavi praeceptorem 
fuisse contendant‘; quod revera, ut nunc breviter dicamus, 
nullo certo testimonio comprobatur. Verisimilius videtur hoc 
cum multis aliis tam Gaguino utilitati fuisse quod illo tem- 
pore ita in Ludovici undecimi familiares impetus est factus 
ut ab illis subrogati fuerint quos a rebus gerendis rex mor- 
tuus amovıisset. 

Quae cum ita sint, e binis Gaguini litteris inferre licet 
jam anno 1484 de illo ipso actum esse ut Romam legaretur?. 
Cum enim Pontifici Sixto quarto obedientia a novo rege 
quasi a filio publice esset asserenda, hic honos, quamquam 


1. Legeay, Histoire de Louis XI, t. I, p. 508. — Bricard, Jean 

ambibatur a Balua Cardinali, Pontificis in Gallia legato, qui 
se Francorum regis nomine domino suo hance obedientiae 
- testificationem afferre affectabat, Gaguino tamen mandatus 
fuisse videtur. Mortuo inter haec Sixto quarto dilataque igi- 
tur legatione, vicit denique Balua qui, Gaguini incommodo, 
mandatus fuit ut. Innocentio octavo, qui Sixtum quartum in 
pontificali munere consecutus erat, Galliae reverentiam 
assereret'. 

Mox autem, reparato damno, Mathurinorum minister anno 
1486 Romam cum D. de Falcone, Jacobo de Bellavalle et 
Johanne Amico profectus est, honestiora etiam fortasse ges- 
turus quam nuper negata officia. Nam Pontificem pro Gallia 
erant rogaturi ut Renatus secundus, Lotharingiae dux, in 
Neapolitani regni possessionem induceretur. 

Suae enim constantis amicitiae causa et utilis auxilii quod 
Annae de Bellojoco ad eam nobilium rebellionem, cui 
« Guerre Folle » impositum est nomen, reprimendam prae- 
buerat, Renatus Lotharingiae, Renati Andegaviae ducis 
nepos, animo statuerat se a Francorum rege impetraturum ut 
publice confirmaretur regni possidendi jus, quod se ab avo 
excepisse existimabat. Jam anno 1483 jus suum armis exse- 
qui tentaverat, etin Neapolim bellum instruxerat quod Ludo- 
vici morte subito fuerat intermissum?. Nunc autem res vide- 
bantur secundae. Ferdinandus enim Neapolitanus rex, novum 
Pontificem, tributo solemni negato, a se alienum fecerat ; 
Innocentius vero a Cardinali Juliano de Roveria, qui odio in 
regem ardebat, incitatus, injuria acerbe infensus erat Gal- 
liamque invocaverat. Adde quod avaritia et crudelitate Fer- 
dinandi et inhumanitate Alfonsi, ejus fili, qui, ut regni vica- 
rius, maxima utebatur potentia, irati optimates Neapolitani 
deliberatum in animo habebant se servile jugum, quod imponi 
cupiebatur, dejicere. Omnia igitur adjumento fore Renati 
inceptis, nec ei auxilium esse denegandum qui rebus Galliae 


1. Forgeot, Jean Balue, cardinal d'Angers, p. 124. 
2. Delaborde, L'expédition de Charles VIH en Italie, p. 149-150. 

gerendis praeerant putaverunt. Itaque Renato Anna de Bel- 
lojoco, ut quidem subsidia tribuit perpaucula, pecuniam sci- 
dicet haud multam et hoc permissum ut centum lanceas, 
quas a Rege obtinuerat, secum duceret, ita vero nihil 
intentatum reliquit ut paetionibus ac legationibus auxilia- 
retur’; quam ob ipsam rem Falco, Gaguinus, Jacobus de 
Bellavalle et Johannes Amicus in Italiam missi sunt. Illis 
igitur cum Romam ituris rogandus erat, Galliae regis no- 
mine, Pontifex maximus ut Renatum Lotharingiae Neapoli- 
tano regno publice donaret, tum Florentiae moraturis ad 
principem Andegavensem adjuvandum Florentini erant addu- 
cendi’. Incertum enim erat quid facturi essent: partibus vero 
validae hujus Medicoeorum familiae potentia firmatis quam 
maxime videbantur res prospere successurae. 

Galliae autem legatis Florentiam maio anni 1486 ingres- 
sis, Gaguinus, ut disertior, ad verba in concilio Florentino 
facienda designatus fuit : quod bene et laudabiliter gessit 
ut ex oratione constat sexto die ante idus maias habita, quae 
forsan omnibus a nobis jam nunc explicatis anteponenda 
sit. 

Exordium nempe gravitate et majestate temporibus lo- 
coque aptissimis ornatur. « Caius Caesar, spectabiles et 
magnifici Florentini, inquit orator, cum ex Apollonia Brun- 
dusium aliquando navigaret, et commotis graviter per tem- 
pestatem fluctibus, animadvertisset nauclerum de salute 
desperare : « Cur, ait, o nauta timore concuteris ? Caesarem 
vehis! » Nobis autem ex Gallia a Christianissimo Rege 
venientibus simile quiddam accidit. [ter enim agėntibus 
nobis nemo fere obvius erat, qui de periculis, quae per 
Italiam ob bellum neapolitanum essent, nos non admoneret. 
Adversus quam formidinem recordati nos innocentissimi 
regis mandata ad populum amicum ferre, vanum timorem 


1. Delaborde, Expédition de Charles VII en Italie, p. 477.. 

abjecimus, arbitrati de vobis id quod de gravi et constan- 
tissima gente decebatt ». 

Post hoc exordium, Gaguinus tripartito distribuit ora- 
tionem suam, in qua demonstrat Florentinos justitiae 
amore, beneficiorum memoria et sua utilitate ita commo- 
vendos esse ut Francorum regi satisfaciant et Renato Lo- 
tharingiae auxilientur. — Amor primum justitiae eos im- 
pellere debet : quid enim? Nonne recordantur quomodo 
Alfonsus Aragonensis rex, Ferdinandus deinde, nothus ejus 
filius, Renatum Siciliensem per fas et nefas Neapolitano 
regno jure possesso spoliarint? « Alfonsus, pessimo scis- 
matis tempore, cum Franci adversus Anglos de vita atque 
imperio armis disceptarent, Neapolim, exturbato Renato, 
invadere tentavit, quem eadem temeritate secutus Ferdi- 
nandus, adjutore Pio secundo, in regnum se intrusit?. » 
Reliquit vero Renatus Andegaviae heredem suum nepotem 
Renatum, Lotharingiae et Barri ducem, qui haud injuria, 
ut jus suum exerceat contendit. Cui regnum repetenti pa- 
trocinantur Galli. Num hanc tam aequam causam suscipere 
Florentini negabunt? — Adde hoc, quod secunda est pars 
orationis, Florentinos Galliae et Renato auxiliantes nihil 
aliud nisi beneficio beneficia multa e Regibus accepta esse 
repensaturos. « Si enim, conclamat orator, ad superiora 
longe tempora prospiciemus, statim illud nobis occurret 
hanc florentissimam urbem vestram, cum diruta esset et 
suis membris destituta, fereque similis solitudini, a divo 
Carolo Magno fuisse instauratam, ita ut quam Urbis magni- 
tudinem et speciem hodie intuemur eam in Francos referatis 
acceptum necesse est”. » Et ne antiquiora repetamus, num 
obliviscendum est a Francorum rege, Carolo septimo, Flo- 
rentinorum precibus commoto, cum Alfonsus Neapolis Flo- 


1. Ad Florentinos Robertus Gaguinus regis Francorum Caroli octavi 
in causa Renati Ducis Lotharingiae adversus Ferdinandum Neapolitanum 

rentinam terram cum duodecim millibus militum invaderet, 
Sabaudiam deductam fuisse a bello eis gerendo et Venetos 
ad pacem componendam adductos. — Non solum propter 
haec beneficia Gallicas partes a Florentia suscipi decet, sed 
etiam ob utilitatem et commodum necesse est. Etenim haud 
est dubium quin Gallia devictura sit : duorum adversariorum, 
aut Renati a rege Carolo octavo tutati, aut Neapolitani regis 
omni auxilio destituti, cui potissimum res esse successurae 
videntur? Uni aderunt et maximus Pontifex et Veneti et Ge- 
nuensis populus, alteri totius Italiae invidia. « Propterea 
animadvertere Florentini debent utrum malunt aut cum 
amico Francorum rege juvare Renatum, dum causam debitae 
sibi hereditatis armis procurabit, aut extremam fortunam 
exspectare hominis jam in miseriam et calamitatem sua culpa 
inclinantis'. » Quod si, ut fama est, idcirco se Ferdinando 
auxilio futuros esse meditantur, quia maxime timent ne in 
suam patriam libertatemque Pontifex quidquam moliatur, 
non potest illa valere ratio. « Quando enim moris fuit Eccle- 
siae praedari et capere aliena ? Nusquam leetum est id fecisse 
servos Dei, quorum imperium in religione et caelesti cultu 
magis quam in terreno potentatu consistit’. » 

An illa oratione persuasi fuerint Florentini ex ambiguis 
responsis, quae legatis dederunt, dubitari licet. Laurentius 
Medices, Florentiae dux, aegrum eis venientibus simula- 
veratř : quo absente, potuit Coneilium, proposito nullo 
statim assumpto, nec a Gallia nec a Neapolitano rege alienari. 
Ex quo primam magnamque animo cepit Gaguinus mo- 
lestiam. 

Verum enimvero legati iterum decepti sunt. Romam in- 
gressi*, Ferdinandi fautores apud Pontificem, insperato casu, 

valentes reperierunt. Legatorum enim adventu et Renati 
apparatu exterritus Neapolis rex sibi Papam conciliare 
conatus erat. In consistorio igitur, quod prima junii hebdo- 
made sedit, a vicecancellario Rodrigo Borgia, Cardinali 
Savellio et nonnullis aliis Cardinalibus nuntiatum est Ferdi- 
nandum ad solvendum tributum, quod antea negarat, nunc 
esse promptum. Frustra Renati causam Cardinalis Balua 
defendit et Papae pacem cogitare non licere asseruit, cum 
jam tota Gallia, ut Lotharingiae ducem sustineret, com- 
mota esset’; omnia vana fuerunt argumenta et undecima 
augusti mensis die inter Neapolitanam et Romanam curiam 
pax fuit composita. Quae cum ita fuerint, Florentinique 
adhuc non moverentur, a Gallia et ab ipso Renato bellum 
susceptum derelictum est; Roma autem egressi sunt legati. 
Gaguino igitur non melius quam anno 1477 legatio sua 
successerat. 

Carolus octavus saltem, haud patrem imitatus, Gaguino 
non fuit infensus. Anno enim 1489 verisimile est Mathuri- 
norum ministrum in Angliam ad regem Henricum septimum 
fuisse mandatum. Hoc, ut diximus, verisimile est ; nondum 
enim ab ullo scriptore mandatus fuisse refertur, sed tantum 
altera parte ex Historiae Gaguini quodam loco, altera e poe- 
mate a Gaguino Londinii composito, quod anno 1489 ins- 
criptum est, nobis inferre licet Gaguinum illo tempore in 
Angliam ivisse. In suo enim « De origine et gestis Franco- 
rum Compendio », expresse asserit Gaguinus « se fanctum 
fuisse aliquot legationibus in Anglia »?. Scimus vero atque, 
ut videbimus, certo scimus illum in Angliam ad compositio- 
nem faciendam anno 1491 missum fuisse. Quomodo autem 
intelligi possunt haec verba « aliquot legationes », nisi poni- 
mus illum alias saltem ad Henricum septimum fuisse lega- 
tum? Quae altera legatio ex ipso poemate quod commemo- 

ravimus anno 1489 assignari potest. « Le passe-temps 
d'oysiveté de Maistre Robert Gaguin, composé dans le temps 
qu’il estoit à Londres en ambassade..... en lan mil 
CCCCII™=IX, au mois de décembre »' morale quoddam est 
carmen, de quo iterum dicemus, sed quod nunc tantum a 
nobis confertur ut certiores fiamus Gaguinum anno 1489 ad 
controversias componendas Londinii fuisse. Cui titulo enim, 
nisi diem inscriptum fictum esse putemus, — quod nulla 
auctoritate licet, — magna vis fidesque est concedenda. 

Quae vero legato mandarentur non potest dici. Hoc 
tantum pro certo dari potest legationem attinuisse ad bel- 
lum illud a Francorum rege susceptum adversus Britan- 
niae ducissam Annam, pro qua assidue Henricus septimus, 
Angliae rex, bello intererat. Non autem ignoramus hoc de- 
cembri anni 1489 mense Carolum et Annam, qui inducias 
inierant, mox bellum denuo esse suscepturos. Ut a bello 
Henricum amoveret a rege mandatum fuisse Gaguinum 
haud ita est absurdum, nec nulla auctoritate comprobatur. 
Constat vero tunc a ducissa legatos in Angliam esse missos 
qui societatem in Francos compararent?; nec mirum est si 
Carolo regi in mentem venit ut Armoricae obsisteret, sibi 
vero Henricum septimum conciliaret. 

Quod si nonnulla obtinuerit Gaguinus quaeres, invenies 
fortasse cum scies maio 1490 anni mense Henricum et Papam 
sese regi Francorum et Annae ut pacis sequestres obtulisse. 
Scimus enim in Turonica civitate tunc consedisse Henrici no- 
mine comitem de Ormondo et Mortonium cancellarium, duos 
a Pontifice legatos et pro Francia Salezardum Robertumque 
Gaguinum, qui sane nihil aliud in Turonica civitate fecit 
quam in pacifica legatione jam anno proximo suscepta per- 
severare. Non potuerunt vero legati inter Franciam et Bri- 
tanniam concordiam omnino componere atque hoc tantum 


1. Le passe temps d'oysiveté ... (Montaiglon, Recueil de poésies 
françaises du XVe et XVE siècle, t. VII, p. 225 et seq.) 

denique consenserunt ut induciae in septem menses porri- 
gerentur*. 

De Gaguino rursus in Angliam legato multo plura novi- 
mus. Decembri anni 1490 mense profectus est cum eisdem 
_ quibus anno proximo comitatus fuerat: Franciseo de Luxem- 
burgo et Carolo Marignyano?. In pejus quam proximo anno 
fuerant gallicae res venerant. Post enim indutias maio mense 
factas, haud spernendi hostes duo in amicitiam Armoricae 
sese adjunxerant, Maximilianus Austriae, qui per ministrum 
ac delegatum Wolfangum de Polhaim Annam ducissam 
uxorem duxerat et Ferdinandus Catholicus Hispaniae rex. 
. Attamen cum omnium maxime timendus esset Henricus, 
hunc iterum movere Carolus conatus estè. 

Ingressi Londinium exeunte decembri mense, legati 
statim, ut ab Angliae Concilio audirentur rogarunt, ac col- 
legarum nomine verbis factis, Gaguinus regis sui desideria 
patefecit. Quae quanquam perdita est oratio et illa pro nihilo 
ducenda quae a Bacone, anglico scriptore, ficta est*, scimus 
tamen Mathurinorum ministrum expresse Henrico foedus 
faciendum intulisse et asseruisse regi suo in animo esse non 
ut Armoricam in ditionem suam redigeret, sed unice jura 
sua servaret ad matrimonium a Maximiliano et Anna se 
invito contractum abrogandum, gallicum vero principem 
ducissae conjugem dandum. Frustra vero vehementissime 
obsecrarunt Henricum regem, quippe cui jam nunc firmum 
esset consilium; nam post paucos menses in Armoricam 
novas copias misit *. 

Sed haud longum futurum erat Franciae cum Britannia 
bellum ; jam enim exeunte anno 1491 feliciter est patratum, 


1. DD. Morice et Taillandier, Preuves pour servir à l’histoire de Bre- 
tagne, t. III, p. 669. — Cf.: Dupuy, op. cit., t. Il, p. 206. 

3. Dupuy, op. cit., t. II, p. 223. 

215. Cf.: Bacon, Historia Henrici VII (1629), p. 81-93. 

Anna a Carolo rege uxore ducta. Cum autem matrimonium, 
quod per delegatum cum Maximiliano contractum erat, 
publice abrogatum fuit, quasi vitio infectum, tum, ut Annam 
ducere fas esset, rex Carolus Maximiliani filiam Margaretam 
Austriae repudiabat, cui foedere in Atrebatensi civitate facto 
sponsus erat; quod die quinta decima decembris, anno 1491 
Papa sua auctoritate comprobavit. Quibus nuntiis haud diffi- 
cile animo fingi potest quanta ira incensus fuerit Maximilia- 
nus: binis injuriis, uxore rapta scilicet filiaque repudiata 
non vehementer commoveri non poterat. 

Quarum injuriarum altera sane maxime fuit affectus. Jam 
enim multos annos in Gallia vitam egerat Margareta quam 
omnes jam tum reginam fore ducebant; ac subito ab honore 
repellebatur, ab aemula etiam repente subrogabatur. Jure- 
juravit Maximilianus se injurias ulturum esse et dum bellum 
parabat coepit de Francorum rege rumores fingere ac spar- 
gere foedissimos. Mox fama fuit imperavisse Carolum ut 
ducissa Britanniae caperetur, cum e Rhedonibus ad Belgicam 
proficeretur, Maximilianum sponsum assecutura, et vi se 
maritum imposuisse. Eùmdem aperte plurimi arguebant 
deceptae turpiter ducissae suasisse Maximilianum veneno 
interiisse, eamque sic ad dominum alterum eligendum addu- 
xisse”. Sublevato per haec odio, sperabat Maximilianus Ger- 
maniam indignaturam et Germaniae Dietam, nuper Augustam 
Vindelicorum convocatam sibi auxilium et opes majores da- 
turam esse, ut bellum cum Francia susciperet. 

Itaque etsi sine mora crimen intentum dissolvebat publica 
negatione omnibus in Europa principibus missa, Germaniam 
tamen praecipue turpi errore liberare Carolo regi placuit. 
Gaguinus igitur februario mense anni 1492 in Germaniam 
profectus est ut dominum suum apud principes purgaret et 
declararet non solum ea non fecisse quorum argueretur sed 

etiam Annam uxorem duxisse haud invitam, nec temere, at 
uno pacis amore motum. 

Cum autem ignoramus quomodo has difficiles egerit partes 
Gaguinus atque num principibus suadere potuerit regem 
Carolum aequam probamque mentem habuisse, tum nonnul- 
lae ad nos pervenerunt ex his epistulis, per quas dum in 
Germania manebat, cum Jacobo Wimphelingo, alsatico docto 
viro, collocutus est, earumque compendium hic exponere 
decet, quia haud inutilia referre nobis licet, ut cognoscamus 
quae vel a Gallis, vel a Germanis de recenti regis Francorum 
matrimonio et filia Maximiliani repudiata cogitarentur. 

Alterius alteri jam esse nonnullam notitiam e multis locis 
harum epistularum constat*. Wimpheling igitur cum quae 
Mathurinorum ministro mandata fuissent ei allatum sit, 
mente concepit injuriam a Carolo Maximiliano illatam 
Germanorum nomine exsecrari, et Spiram Gaguino 
primum misit, comitantibus litterulis, carmen quo ob ejus 
facinora regi notam inureret. « Propter commune litterarum 
humanitatis studium, Gaguino scribebat Wimphelingus, ad 
te mitto carmen sapphicum quod hesterno vesperi confinxi. 
Si vera est de tuo Rege fama, aequo animo feres scripta nos- 
tra, sin falsa et ficta est propter magnitudinem tamen publici 
rumoris, qui ad Italos usque et exteras gentes penetravit, 
ignoscito mihi precor”. » Et in carmine quo pacto Marga- 
retae sponsus esset Carolus animo colligentem Wimphelin- 
gum eloquenter indignari fatendum est, cum regis, ut ait, 
insidias denuntiat, pronuntiat autem jam nunc Franciae 
lilia marcere : 


1. Cf.: Schmidt, Histoire littéraire de l Alsace, t. I, passim. 

2. Epistolae et carmina quibus elegantissime in medium datur 
repudiatio filiae Regis Romanorum Maximiliani per Regem Franco- 
rum Carolum facta et superductio filiae ducis Britonum praefati 
Romanorum regis sponsae. Roberto Gaguino ordinis Sanctae Trinitatis 
ministro generali, Francorum regis oratori, Jacobus Wimphelingus Sletsta- 

Regis ex raptu tetrico procacis, 
Qui dolo foedat thalamos pudicos, 
Quae prius gratos dederant odores 

= Lilia marcent. 


Filiam nuper aquilae potentis 

Gallus elegit, rapiens, amavit, 

Compotem regni cupiens futuram. 
Lilia marcent. 


Integro lustro placuit puella, 

Et simul vita fruitur suavi, 

Sperat et taedas sibi praeferendas . 
Lilia marcent. 


Ut decet sponsam fovet, osculatur, 

Assidet, stringit niveis lacertis. 

Dat manus, ridet, recreatque moestum. 
Lilia marcent. 


Mox amor Galli bonus et pudicus 

Carneo victus, vicioque virtus, 

Victa languescunt, cecidere lugent, 
Lilia marcent. 


Sponsa quae cordi fuit et placebat 

Displicet, conjunx soceri placet nunc. 

Magne cur Princeps adeo vacillas ? 
Lilia marcentt. 


Et post paucos dies ut sciat Gaguinus quantum doleat et 
quibus notet verbis non solum Germania sed etiam tota 
Europa regem Maximiliano insultantem, ei mittit duo car- 
mina in Ítalia orta quae pravis regis facinoribus turpitudinem 
infligunt. « Indigna, ut scribit Gaguino, quam rex noster 

accepit contumelia visa est mihi non suae solum majestati 
sed universae quoque Germaniae et Alemannis denique om- 
nibus infandum, probrum, labem, injuriam et sempiternam 
ignominiam attulisse..... Ne autem me ex omnibus duntaxat 
animo perculsum credas..... et ecce, reverende pater, mitto 
Italorum carmina, qui ne hoc quidem facinus aequo animo 
putant esse sustinendum, sed eis indigna est visa rei facies 
et non tolerabile stuprum'. » 

Quibus litteris a Gaguino responsa servavimus, gravitatis 
quidem plena. Vehementer in suum dominum perfide aeeu- 
mulata dissolvit. Ut ex Wimphelingi epistolis illi visum est, 
« duo sunt quorum gratia Rex in judicium adducitur : repu- 
diatae primum Margaretae, Maximiliani filiae Regis Roma- 
norum,acceptae praeterea in uxorem Annae quae Maximiliano 
desponsata vulgo ferebatur’. » Quorum duorum criminum 
exstat nullum, rem cum aequa mente consideranti. 

Hoc primum excutiamus : Margareta quidem, quarto anno 
vix peracto, Dalphino Carolo tunc duodecim annos nato 
sponsa fuit ; sed cum dici potest « ante pubertatem inanem 
esse impuberum ad nuptias assensum et, dum adolesċcunt, 
liberum esse illis sponsaliorum poenitere*»; tum memoria 
repetendum est hune Maximilianum qui nunc de repudiata 
filia tam vehementer queritur, primum huic matrimonio 
obtrectare visum esse. Pactum de nuptiis semper impro- 
bavit, tum quod a Flamingis, se inconsulto et reclamante, 
conflatae conjurataeque essent, tum quod grandis plus aequo 
dos erat filiae constituta et quae si frater Arehidux prae 
sorore moreretur accessione hereditatis augeri nimis potuis- 
set*. » Fraudem ceterum Maximilianus intexuisse potius 


1. Roberto Gaguino Franciae regis oratori Jacobus Wimphelingus Sletsta- 
tensis. Ex Spira xvra kalendas martii, anno MCCCCXCII. (Zbid.) 

2. Robertus Gaguinus ordinis Sanctae Trinitatis minister generalis juris 
pontificii tibi deditus interpres, venerabili viro Jacobo Wimphelingo Sletsta- 
tensi litterarum humanitatis professori. S. D. P. Heidelbergae, xv1a die 
februarii, anno MCCCCXCII. (Epistolae et Carmina.) 

3. Ibid. 

quam Carolus videtur. « Dum enim virguneula inter nobilis- 
simas feminas educabatur*’ », dum apud Francorum regem 
honoribus cumulabatur, quae a patre cogitabantur? — So- 
cietate conjunctus cum Angliae rege, « quem Francis hostem 
esse pueri non nesciunt? », non desistebat Franciam oppu- 
gnare et « futurum generum suum bello lacessere. Igitur 
Margareta quae pacis causa futura uxor venerat, cum nihil 
praeter graves’ inimicitias et bellum allatura videretur cu- 
pienti patri non injuria remissa fuit’. » 

Matrimonio vero regis cum Anna ducissa, an est quisquam 
qui offendi possit ? Perlongo duroque Franciae et Armoricae 
bello confecto, quo meliore modo duae partes reconeiliari 
poterant et « quae spes alia quietis ecompendiosior occurebat, 
quam a Franco rege traduci Annam uxorem* »? Affertur 
quidem ducissam antea cum Maximiliano fuisse nuptam et 
Carolum matrimonii lege obnoxiam illi virginem occupa- 
visse. Num vero pro matrimonio est habenda haec mirifica 
pompa qua cum Maximiliano Anna juncta fuerit? Legatus in 
Armoricam missus in ducissae lectum crus nudatum induxit 
suum et, omni domini sui potestate auctus, Maximilianum 
Annae maritum esse pronuntiavit. « Sed contra, juris provi- 
dentia statutum est rem spiritualem nomine alieno neminem 
gerere posse*. » Ītaque vel jure vel facto nullius ponderis 
est Maximıihani cum Anna matrimonium, atque hoc certum 
subsistit « solum fuisse matrimonium illud simulatum fic- 
tumque ad cautionem et stratagema belli‘ ». 

Et sub epistulae fine Gaguinus poematium addit, in quo, 
ut Wimphelingi carmen refutet, asserit non in eo esse gal- 
lica lilia ut marceant : 


Lilia frondescunt semperque virore recenti 
Aethera per summum candidiora valent. 

Illa nec insurgens aquilo, nec corus aduret 
Fomes erit zephyrus, aura benigna Deust. 


Attamen Wimphelingus se non devictum esse putavit; sed 
statim copiosis litteris Gaguini argumenta retractavit ut 
refelłeret? et ejusdem carmini altero respondit carmine. 
Quae cum longius sit hic omnino explicare, sat est ut dica- 
mus ex his haud secus atque ex illis quae supra vidimus 
percipi posse quam acerrime tum decertatum sit de illo ma- 
trimonio, quo ad regnum gallicum pulcherrima provincia 
adjungeretur. 

Non aliud autem atque Wimphelingi et Gaguini illud jur- 
gium nobis est notum de Mathurinorum ministri in Germania 
legatione. Quae fecerit aut quae obtinuerit ignoramus, nec 
quo tempore in Franciam regressus sit scimus. Attamen ex ira 
qua Wimphelingi litterae incenduntur cogitari potest eodem 
animo a Germanicis principibus receptum fuisse Gallicum 
legatum in quo Germani universi essent. [Itaque augurari 
possumus Gaguino male successisse mandata et post multas 
alias repulsam ałiam accepisse. Fatendum est enim Gagui- 
num, nescio qua mala fortuna fretum, res nunquam feliciter 
gessisse. Accidit quod desunt monumenta quibus statuere 
liceat utrum Gaguinus recusandus sit an tempora. Quae cum 
ita sint, elegationibus quae Gaguino minime prospere multa 
successerint non dubitare non possumus de ejus in publicis 
rebus moliendis peritia atque industria. Ludovicus undeci- 
mus vero, qui in his non mediocriter vałebat, non temere 
forsan Mathurinorum ministro fidem non reliquerit. Vidi- 
mus saltem atque iterum videbimus Gaguino contigisse ut 
alia ob merita magni aestimaretur. 

CAPUT QUINTUM. 


DE ULTIMA VITA GAGUINI. — DE GAGUINO MATHURINORUM ORDINIS 
MINISTRO. — DE GAGUINO SCRIPTORE. 
1492-1501. 


Ex illo anno 149? usque in annum 1501, quo mortuus est, 
Gaguinus publicarum quidem rerum curam omnino dese- 
ruisse, Ordinis autem sui in negotiis procurandis simul atque 
in scientia colenda omne tempus consumpsisse videtur. Non 
quod superioribus, de quibus dixi, vitae annis, officia vel 
studia sua neglexerit; mox enim, cum de Gaguini scriptis 
agetur, illum ostendemus, quanquam a Carolo octavo rege, 
cui fiduciam magnam attulisset, multa negotia per octo 
annos acceperat, otium tamen invenisse quod litterarum stu- 
diis indulgendo contereret. Illum quoque rerum civilium 
cura ab amplissimo obeundo munere, quod fratrum consensu 
occupabat, nunquam deterritum fuisse persuasum habe- 
bimus, si pactiones scriptas respiciemus, quas anno 1486, 
quo legationem Romae peragebat, cum Philippo Cluysio, 
Moreae baillivo Guillelmoque Caoursino, subcancellario, a 
Rhodiorum militum ordinis Magno Magistro deputatis, ad 
ordines Mathurinoram Rhodiorumque permiscendos fecit. 
Quae acta, quarta julii mensis die subscripta, quanquam ex 
iHis nihil postea factum esse videtur, certa tamen sunt. Da- 
vity enim, cum in libro cui titulus inscribitur « Deseription 
du Monde » de religiosis ordinibus disserit, exemplar sibi a 

Ludovico Petit, qui tum sanctae Trinitatis ordini praeesset, 
exhibitum fuisse testatur". 

Sed tantum post annum 1492 Gaguinum cum maxima op- 
pórtunitate Mathurinorum ordinis causa agere videmus, 
scilicet cum anno 1497 decretum, quo ordinem suum refor- 
maret, emisit : quae reformatio cum non solum ad res admi- 
nistrandas, ut ea jam anno 1477 tentata, sed etiam ad mores 
emendandəos pertineat, multo majoris est momenti. 

Ex Gaguino ipso scimus quanta sollicitudine erga Mathu- 
rinorum mores teneretur. Non quod Minister Ordinis qui 
carmen « De hospita Vernonensi? » et ejus deliciis compo- 
suisset, purae castaeque vitae perfectum exemplar praebuerit, 
sed quod magnae habuit curae fratres potius quam seipsum 
a quibusdam festivitatibus deterrere. Novimus jam, Gaguino 
ipso auctore, quibus circa annum 1473, quo novus Minister 
electus est, Mathurinorum ordo uteretur moribus, qua 
laxata emollitaque disciplina, quibus denique perniciosis- 
simis vitiis jam in consuetudinem versis affligeretur. Omnia 
illa iram Gaguini tam vehementem moverunt, ut ex ejus 
litteris facile sit videre quanto ardore ad efficiendam, quam 
tunc esse necessariam dixerat, reformationem intenderet, 
sed etiam quam grave, laboriosum, ingratumque opus sibi 
assumpserit. Attamen non omnia monasteria credimus instar 
fuisse « Sancti Vincentii de Roboreto », quod Georgio Ha- 
vardo Minister sic describit : « Duobus jam, ait, ut memi- 
nisse potes, ex ea domo exactis Ministris, tertium induxi, 
quem aetate defectum brevioris vitae arbitrabar. Sedet tamen 
sagina oppletus senex et stertit crapulam exhalans. Cui de 
abdicando se ministratu si quid suggessero, suum jugulum 
peti et se confodi clamitabit, adeo suspiciosi sunt senes 
atque formidolosi. Obsistunt praeterea mihi compotores ho- 
minis, qui illum obstinatum reddunt, ita ut saxum facilius 


1. Helyot, Histoire des Ordres religieux, t. TE, p. 317. — Niceron, 

quam praeduram ejus mentem emollias. Conveniam tamen 
illum acetoque et igni, quemadmodum dejecisse Alpes Anni- 
bal memoratur, saxeum senem effringere tentabo*. » Talia 
etsi jocose dicta, Mathurinorum multos voluptatibus tunc 
pessumdari denuntiant; sed gravibus quoque et tristibus 
verbis fratrum suorum clericorumque omnium mores cor- 
ruptos aliquando reprehendit. Sic enim de habitu clericorum 
ad Abbatem Spannetensem scribit : « Quis non moleste ferat 
tunicellas instar laïcorum breviatas, angusta sine cuculae 
humili exemplo scapularia complicata ad latus, calligas in 
renes usque et umbilicum arctissime tensas, quae cum 
pudendam partem obtegere deberent, eam deformatis ex- 
pressam lineamentis representare intuentibus non erubes- 
cunt; voces inconditas, sermones impudicos, lascivos et 
petulantes incessus, quotidianas cum mulierculis palam 
fabulationes °? ? » 

Ceterum si ad ipsam reformationem spectabimus, cujus 
anno 1497 instituta promulgavit, quibus emendandis vitiis 
congruat inveniemus*. Prohibentur monachi e monasterio in 
singulis hebdomadibus bis excedere; semel vero exire pos- 
sunt, sı tamen ministro placet, quo in casu honestum valde 
judicat Gaguinus « ut socius aliquis ex fratribus illis a Mi- 
nistro committatur ut testem suae conversationis habeat* ». 
Prohibentur quoque fratres commissas sibi res habere, dona 
vel litteras, insciente ministro, accipere. Denique « ut reve- 
rentia et debitus honos inter fratres conservetur », inhibet 
Gaguinus « ne aliquis frater alterius fratris cameram in- 
gredi sine Ministri visione praesumat; qui contrarium fe- 

cerit, licet de hoc non fuerit accusatus, se ipsum puniat et 
sequenti die a communi potu et cibo privatus, panem tan- 
tum et aquam sua sponte edat et bibat..... Si quis vero in 
camera alterius fratris pernoctare et dormire praesumpserit 
carceri mancipetur. Quod si iterum idem commiserit unius 
mensis carcerem subeat; tertio autem deprehensus a com- 
muni fratrum societate et fraternitate omnino separetur’. » 

Talibus quidem praescriptis suspicari possumus quam 
vitiosi essent Mathurinorum mores; aliis vero, ad res geren- 
das pertinentibus, quanto studio munus quoque suum Gagui- 
nus administraret. Ab eo enim sancitum est ut Mathurinus 
omnis, postquam provinciae praefectus creatus erit, a Minis- 
tro Generali statim petat ut in munere illo confirmetur, quo 
deinde honore confirmato tres tantum inter annos utatur? ; 
— ut monasterii cujuscumque fratribus ministrum suum ex 
monasterio altero samptum eligere liceat, si nullum inter se 
tanto honore dignum aestiment?; — ut tantum quindecim 
annos nati pueri in numerum novitiorum admittantur*; — 
ut recepti novitii seclusum in locum congregentur « ubi 
omnes ad suscipiendam doctrinam et eruditionem conve- 
niant », et magistro tradantur « qui illos docebit nec per- 
mittet extra domum vagari aut inde quacumque hora exire, 
nisi urgente necessaria causa et illis tantum horis quibus in 
ecclesia vel in refectorio illos assistere et servire oportet’. » 

Non solum his institutis, quae modo referre forsitan satis 
sit, sed multis etiam epistulis, quae negotia ejus nos docent, 
Gaguinum planum fit continuam operam in ordine regendo 
posuisse. Nunc ad Johannem Portugallorum regem, quam 
lectionem cujusdam provinciae Hispaniae praefecti fratres 
fecerint, eam ut ratam habeat, defert, scilicet ut subtili illo 

modo principis oculos ad respiciendum Ordinem vertat‘; 
nunc Georgii Havardi commendatitiis litteris cum magna 
sagacitate prudentiaque respondet, concedens aut abnuens, 
prout petitores a regiarum supplicationum auditore commen- 
dati cupito honore digni an non ei videntur?; alias Didaco 
de Tolleto, novo Hispaniae Provinciali, mandat, ut sibi sae- 
pissime scribat atque antecessorem in scribendo parum curae 
suae prodigum imitari nolit: « Nam, inquit, totis quattuor 
superioribus annis unam tantum ab eo epistolam suscepimus, 
in qua non de nostris fratribus sed de se, de frequenti sua 
ad Mauros profectione, de aedificiis et suis laudibus multa 
perscripsit?. » 

Jam vero exstat oratio, qua patet tam multa instituta man- 
dataque illa Gaguino nostro non satis fuisse, eum autem 
plerosque Ordinis sui ministros in concilium congregare 
voluisse « ita ut exsequi posset suum patris officium dilectis- 
tissimosque suos fratres consolari et reficere pabulo verbi 
Dei’ ». 

Eumdem scimus non solum moribus fratrum suorum 
emendandis, sed etiam privilegiis opibusque servandis ope- 
ram dedisse, nam eo curante, anno 1497, perscriptum fuit 
« L'inventaire des Chartes et lettres sur le faict des droictz, 
franchises, privilèges, libertez, terres, maisons, vignes, ad- 
mortissemens et possessions quelconques estans et apparte- 
nans à l’Église de M. Sainct-Mathurin de Paris, de l’ordre 
de la Saincte Trinité et rédempcion des Captifs*. » 

Minister autem generalis, quanquam eum constat pleraque 
ad res administrandas pertinentia intra 1492 et 1501 annum 
peregisse, eodem tempore officia alia, quae sibi ut doctus 


1. R. Gaguinus Joanni Portugallorum Regi. (Epistolae et orationes, 
fol. 12 r° et vo.) 

2. R. G. Georgio Havardo. (Zbid., fol. 9 r° et vo.) 

3. R. G. Didaco de Tolleto. (Zbid:, fol. 10 vo.) 

4. Ad ministros Ordinis in Capitulo generali Roberti Gaguini oratio. 
(Epistolae et orationes, fol. 45 r°-48 r°.) 

litteratusque vir assumpserat, vel minime neglexit; mox 
enim illum his quidem annis cum maximo ardore se studiis 
dedisse videbimus. 

Restat ut dicamus ubi, quando, quomodo mortuus sit. 
Nulla est de tempore mortis controversia, quippe quam in 
obituario Sanctı Mathurini Parisiensis notatam inveniamus. 
Haec est mentio : « Hic liber anniversariorum renovatus fuit 
anno dominicae Incarnationis MCCCC octogesimo tertio. — 
Spes mea Deus. — Littera supra scripta est ex manu domini 
Roberti Gaguini, qui obiit xxı1° mensis maii, anno MYV° pri- 
mo et ministravit in sua majori administratione, annis xxviii. 
Assumptus est autem in majorem Ministrum xv° mensis mali 
anno MII” septuagesimo tertio ; expiravit xxn maii, anno 
MYV'T°.t » 

Plerique autem, tametsi res parum comperta est, Gagui- 
num in Praevinensi monasterio, in silva Neppae sito, obiisse 
dicunt; quod quoniam non certis argumentis probatur, 
eum credendum est Lutetiae mortuum, in villula forsitan, 
quam in Sancti Germani suburbio possidebat, eique amantis 
laudes in litteris suis tribuit. 

Sed non dubium est illum Lutetiae sepultum esse, nam 
Germanus Brice in libro cui titulus inscribitur « Description 
de Paris » tumulum ejus in ecclesia parisiensi Mathurinorum 
vidisse positum asseverat, eumdemque hoc epigrammate 
ornatum quod italicus poeta laureatus composuerat Faustus 
Andrelinus, Gaguini amicus : 


Illustris Gallo nituit qui splendor in orbe, 
Hic sua Robertus membra Gaguinus habet. 

Si tanto non saeva viro Libitina pepercit, 
Quid speres docti caetera turba chori ? 


Narrat praeterea Swertius fossores anno 1550 tumulum, 
qui locum, ubi sepultus fuisset Gaguinus, contingeret, ape- 


1. Ordinarium martyrologium ac obituarium Sancti Mathurini pari- 
siensis ecclesiae ab anno 1483. (Codex, in bibliotheca Mazarinea conser- 
vatus, numero 3355 notatus est.) 

rientes cadaver ejus paene totum invenisse atque ita inte- 
grum ut circumstantes omnes mirati sint. Tune Jacobus 
Bourgeois, Provincialis ordinis Sanctae Trinitatis in Flan- 
dria, qui forte Lutetiae erat, caput Gaguini sibi dari postu- 
lavit, quod Duacum allatum in loculo bibliothecae sui 
monasterii in parietibus exciso condidit, cum his duobus 
distichis inscriptis : 


Aspice me quaeso: Roberti carcere mentum 
Hoc tenui, recolas quae monumenta dedit. 
Te sua scripta manent : speculum tibi mortis ad hoc sum, 


Discito, vita brevis, nec tibi certa manet t. 


1. Niceron, Mémoires pour servir à l’histcire des hommes illustres, 
t. XLII, p. 5-7. 

SECUNDA PARS. 


DE ROBERTI GAGUINI OPERIBUS. 


CAPUT PRIMUM. 


DE GAGUINO HISTORIARUM SCRIPTORE. 


Historicum scriptum cui titulus inscribitur : Compen- 
dium de origine et gestis Francorum praecipuum idemque 
laudatissimum Gaguini opus est, ita ut, narrata vita expres- 
saque hominis imagine, nunc ab historicis ejusdem operibus, 
in quibus maxime illustris fuerit, incipiendum nobis esse 
videatur. 

Gaguini jam ex litteris multa haud quidem levia ad vitam 
ejus penitus cognoscendam excerpsimus, scilicet ad, egregio 
saepe modo, illum perspiciendum qualis demum in singulis 
sortibus esset, sive Mathurinorum Ministrum generalem, 
sive virum dignitatibus in Universitate eminentem, sive 
legatum spectamus. Nunc autem litteris ex iisdem historicus 
auctor quis sit. discemus, cum in iis quid Gaguinus sibi 
Compendium scribendo proposuisset et quo sibi proprio 
justissimoque, ut suis temporibus, modo de historia sentiret, 
videre facile sit. 

Plerisque igitur in epistulis atque etiam in primis crebro 
dolet Gaguinus nullum, ab illustri aetate qua condita est 
Francorum monarchia usque ad quintum decimum saeculum, 
exstitisse in Gallia virum « qui, vel praemii expectatione, vel 
gloriae cupidine, in animum induxerit scribere cum aliqua 

majestate suae gentis memoratu digna facinora’ ». Quod 
desiderium simul atque, ut multa alia jam notata, Gaguinum 
patriae suae amantissimum fuisse significat, nobis quoque 
studii, jam ad historiam incitati, primum indicium est. 
Eloquentissime vero plerumque dolet, velut in litteris Am- 
brosio Cambrayo familiarissimo suo missis, quas igitur 
paene totas referre praesertim decet : « Miror certe, ait, de- 
sidiam ne dicam ignorantiam nostratium scriptorum quibus 
ad res gloria dignissimas animus non invalescit : patriae 
calamitates complorare et principum nostrorum gesta lit- 
teris illustrare. Semper Herculem et Thaeseum Graecia, 
Romulum et Scipiones Roma semper nobilitat; tumultuan- 
turque auctores exempla proferre de Romanis, quos etsi for- 
tuna provexit reddit eos quoque ubertas scriptorum auc- 
tiores. Nostros vero vel Reges, quorum non est laus inferior 
Caesaribus, vel in omni fortuna probatissimos homines, 
quibus Francia non orba est, nemo in lucem tollit splen- 
dore litterarum... Sit Nicias, sit Alcibiades illustris, sit 
Camillus, sit Annibal gloriosus; effcatiora tamen exempla 
nobis esse debent quae nostra non aliena Respublica com- 
paravit. Volo Clodoveum, volo Lotharium, volo Pipinum, 
qui rem francam auxerunt recorderis, nec posthabeas 
velim recentiores Carolum, — dico patrem, — et Ludo- 
vicum qui nunc lilis praeest. In quibus ita se fortuna variis 
modis exercuit, ut si alias saepe, in his ipsis tamen regibus 
bifrons maxime visa sit atque versatilis; horum procul dubio 
rebus gestis potiusquam Furii aut Fabii monumentis juvare, 
honestare, augere Franciam potest quisquis patriae amore 
ducitur et gaudet majestate’. » 

Eadem fere in litteris aliis Petro Doriolo Cancellario 
missis exponit, sed insuper dicit futuro rerum nobilium, 
quas Franci gesserunt, scriptori latine scribendum esse 
«ut ad eas terras gloriosum scriptoris nomen latina dictio 


1. Robertus Gaguinus Petro Doriolo. (Epistolae et orationes, fol. 8 r°.) 
2. R. Gaguinus Ambrosio Cambrayo. (Epistolae et orationes, fol. 29 
r° et v°.) 

proferat, quo magna virtute majorum suorum arma pene- 
traruntt. » 

Restat ut aliquis hoc opus suscipiat, quem ut sibi indi- 
cent Gaguinus omnes rogat quibuscum epistolarum con- 
suetudinem habet. Intellegit quidem causam esse cur 
nemo gesta Francorum narrare tentaverit, principum ne- 
gligentiam qui nullum incitamentum ingeniis scribendae 
historiae aptis attulerint, nec ante oculis doctorum diligen- 
tiumque hominum, ad tantum et tam grave opus aggre- 
diendum fortasse inclinatorum, ullam spem unquam 
ostenderint fore ut nonnullum laboris sui fructum cape- 
rent. « Exundantem rerum copiam Francos reges prae- 
buisse negat nemo, nec defuisse ingenia quae illorum gesta 
scribere voluissent. Sed quis suam operam locaverit, ubi 
fame crucietur? Cum deest merces injucundus est labor. 
Aristoteles cum animantium naturas scrutatur Alexandri 
nitebatur auxiliis; Virgilio dulces camoenas meditanti cum 
Maecenas tum Octavius non defuit’. » Itaque a Petro Doriolo 
magnopere petit Gaguinus ut Ludovicum undecimum regem 
precibus sollicitet cupidumque principum illorum instar 
faciat poetarum doctorumque regiae gloriae causa foven- 
dorum. « Age ergo, vir magnifice, inquit, regiam celsitu- 
dinem excita, delectum hominum habeat, quorum sagaciter 
odoretur ingenia et quem vel experientia, vel sapientum 
sententiis tam sublimibus rebus sufficere judicabit, eum 
rejectis susurronibus adciscat, huic uni mandet gestorum 
memoriam erudita scriptione facere sempiternam?. » 

Nullum tamen est indicium unde invocationem illam a 
rege auditam pateat, Gaguinoque quam curam tam magni 
aestimabat res a Francis gestas scribendi, eam mandatam 
esse. Verisimile est autem auctorem nostrum sua sponte 
opus historicum composuisse, cui titulus est « Compendium 
de origine et gestis Francorum », et patriae ejus totam a 

monarchia Francorum condita usque ad Ludovicum duode- 
cimum regnantem historiam continet. Nihil est enim neque 
in libri praefatione, neque in praeconiis, quae aequales 
plurima tunc ei miserunt, quod a principe vel optimatibus 
incitamenta opemque Gaguino allata fuisse indicet, ita ut 
dignus sit cui non solum res domesticas primum narravisse, 
sed etiam operam illam tantum patriae amore instinctum 
confecisse, geminatae laudes tribuantur. 

Difficile est tempus certum indicare quo in Compendii 
sui confectione Gaguinus versari coeptus fuerit. Inferre 
tamen licet ex epistula, quam sub fine anni 1482 ad Caro- 
lum Saccum misit ', alteraque ad Guillelmum de Rupeforti, 
verisimiliter post Ludovicum undecimum mortuum scripta’, 
Gaguinum Ludovico undecimo regnante nondum historiae 
vacavisse. Compendio autem anno 1495 in lucem edito, ab 
anno 1483 ad annum 1495 opus suum confecisse Gaguinus 
videtur. Jam vero si Gaguini tempus diligentiamque omnem 
reputabimus ab anno 1484 ad annum 1492 in plurimis gra- 
vibusque oneribus sustinendis consumpta esse, illis in octo 
annis non videbitur satis ampla Ministro Generali otia fuisse, 
ut assiduae operis perscriptioni se dederetur. Quapropter 
contendere nobis licet Compendium, si non integrum at 
certe paene totum, ab anno 1492 ad annum 1495 compo- 
situm esse. 

In Compendio primum anno 1495 typis mandato, ab 
origine Francorum exposita exordium, finis vero ab appa- 
ratu quem ad bellum italicum componebat Carolus octavus, 
capitur. In editionibus binis anni 1497, recentiora facta nar- 
rantur, praesertimque pugna ad Fornovium commissa. In 
quarta denique editione anno 1501 prolata, ultimaque a 
Gaguino recurata, auctor non recentiora narrat quam in 
januario mense anni 1499 gesta. 


1. R. Gaguinus Carolo Sacco theologo doctori, pridie kalendas septem- 
bris MCCCC octuagesimo secundo. (Epistolae et orationes, fol. 12 v°.) 

2. R. Gaguinus Guillelmo de Rupeforti. (Epistolae et orationes, fol. 
30 v° et 31 r°.) 


In ultima illa, quae optima aestimanda est, editione, 
Compendium in undecim libros distribuitur. Liber primus 
ab origine Francorum ad Clotarium primum perducitur; — 
secundus a Chrammo supplicio summo punito ad Brune- 
hildem incipientem saevire; — tertius a sceleribus et morte 
Brunehildis ad Aquitaniam in Pippini potestatem redactam ; 
— quartum tenent Caroli Magni Ludovicique Pii regna; — 
quintum quidquid Franci a pugna ad Fontanetum com- 
missa usque ad Philippum primum regnare incipientem 
gesserunt; — in sexto Philippi primi, Ludovici Grossi dicti, 
Ludovici Junioris et Philippi Augusti ; — septimo, Ludo- 
vici octavi, Sancti Ludovici, Philippi tertii, Philippi quarti, 
Pulchri vocati, Ludovici Hutini, Philippi Longi; — octavo 
Caroli quarti, Philippique sexti regna narrantur; — de Jo- 
hanne rege, Carolo quinto et Carolo sexto in nono libro 
agitur, superioribus libris quidem ampliore, sed decimo 
minore ubi omnia exponuntur quae regnantibus Carolo 
septimo Ludovicoque undecimo evenerunt; — undecimus 
denique liber, qui a Carolo octavo novum imperium incho- 
ante incipit, amplitudine alius in alia editione est. 

Sed Gaguini nostri epistulae, simul ac nobis indicant 
quid historiam componendo sibi proposuisset, modo quoque 
ad delectationem utilitatemque pariter apto, qua ratione et 
arte eamdem sibi esse tractandam existimaret, nos docent. 

Gaguino primum, ut ex epistula quadam ad Guillelmum 
de Rupeforti missa apparet, historiam aequo animo scribi 
necessarium videtur. Vehementer enim indignatur, quod 
historici nonnulli auctores, hoc aut illud causae sumentes, 
facta exponere alia atque evenerunt conentur. Alii, inquit, 
maxime sane vituperandi, principum auribus blandiri in 
animo habent; alii, bonorum morum cura solliciti, historiae 
contendunt scriptores, si quis insigni infamia res vel quo- 
raumdam scelesta facinora narrat, mala exempla ante oculis 
ponere legentium, quos ad similia hortentur. Omnino isti 
errant, inquit Gaguinus; historiae scriptor contra, ut bonis 
moribus faveat, aequo animo vera, sive egregia, sive nefaria, 


PEN a 


expromere debet. « Qui enim famae obscenitatem timent, 
qui gloriae splendorem amant, dum majorum vitia legunt a 
probris cavent et viam qua laudari possint ingrediuntur’. » 

Gaguinum ergo in historia diligentem aequabilemque fore 
praesentimus. Jam vero alia quaedam epistula majorem auc- 
toris nostri exspectationem facit, nosque inducit ut illum 
jure credamus rationis, qua de historiae fide existimandum 
sit, adumbratas notiones jamjam habuisse, vixque unum 
post seculum in Gallia penitus cognosci debebat. Cum enim 
Carolus Saccus ei « antiquum codicem gestorum Caroli 
Magni » perferendum tradidisset, hoc responsum Gaguinus 
amico suo, quod pro sententiis recentius existimares, reddidit : 
« Codicem, inquit, gestorum Caroli regis, qui Magni nomen 
ingentibus factis promeruit, legi diligenter. In quo permulta 
sunt quae ab historicis longe discrepant; de quibus judicium, 
concordiamque facere non est triduani operis labor. Prae- 
terea sic in eo confuse omnia acervata sunt, ut tametsi ad 
ordinem revocari possint, oratione tamen pro rerum magni- 
tudine illustrari uno vel altero die nequeunt’. » Nonne ex 
hac epistula Gaguinus, hominum qui nostra in aetate scientia 
callent more, de historia sentire videtur ? Nonne in monu- 
mento omni versata, ut de ejus fide decernatur, controver- 
sia, et scriptorum aliorum aliis conferendorum cura, et rei 
cujusque magnitudo, sive gravis, sive inanis, proprie dis- 
tincta, omnia denique quibus historiam quam verissime trac- 
tare recentiores scriptores conantur, in his subtilissimis 
Gaguini litteris praesensa atque indicata sunt? 

Accidit tamen auctorem nostrum non tam bene histo- 
riam condidisse quam concepisse; quod nobis clare appare- 
bit sı Compendium quibus ex fontibus haustum sit et quid 
ad eruditionem delectationemque valeat spectabimus. 

Quisquis enim, antequam Compendium ipsum legendum 


1. R. Gaguinus Guillelmo de Rupeforti. (Epistolae et orationes, fol. 

aggrediatur, binas litteras, quarum laudati jam a nobis loci 
plurimi fuerunt, praelibavit, expectatione sua deinde frus- 
tratur, cum inter undecim illos libros, ex quibus totum opus 
constat, decimi vel undecimi libri partes, quae nonnullius 
momenti aut ratione historiae novata sint, aliquas tantum 
inveniat. Ne ibi quidem multo praestare historicas virtutes 
existimabit, quarum Carolo Sacco Gaguinus magnam expec- 
tationem fecerat. 

Quod ad fontes attinet, Compendium in duas omnino 
diversas partes dividi potest, quarum : 

[I° Una, in primis novem libris decimique portione ali- 
qua, historiam a Monarchia Francorum condita usque ad 
Carolum Septimum mortuum continens, tantum ex anti- 
quioribus scriptis excerptis congestisque constat ; 

II° Altera vero regna Ludovici undecimi, Caroli octavi, 
partimque Ludovici duodecimi narrans, sola nobis quamdam 
utilitatem momentumque affert. 

Qua ratione habita, utramque partem explorabimus. 

Monumentis primum, quibus fretus gallicas res usque ad 
Ludovidum undecimum regnantem Gaguinus exposuit, non 
diu morabimur; nam prima Compendii parte insigni illi 
compilationi collocata, quae « Chroniques de Saint-Denis », 
vel « Grandes Chroniques de France » appellatur, ad 
certum deducimur auctorem nostrum nihil aliud atque 
illud opus paene in totum perscripsisse. Sed haeret una 
res, de qua antequam disseramus, unde fundamenta sua 
Sancti Dyonisii chronica duxerint et quo modo « Les Grandes 
Chroniques de France » composita sint, paucis verbis dicere 
refert. 

Ludovici noni sub principatu, fortasse etiam jussu, Ma- 
thaeus Vindocinensis, Sancti Dyonisii abbas, hoc sibi sump- 
sit ut singula chronica, e quibus Galliae historia tantum 
adhuc constaret, in unum corpus contraheret. Quo consilio : 

P Omnia latine scripta, in bibliotheca monasterii sancti 
Dyonisii seposita, primum collegit, elegit deinde quae ei 
maximam utilitatem atque veritatem allatura visa sunt et 

temporum ratione ordinavit, ita ut prima facta sit compilatio 
latine scripta; 

II° Hanc autem confectam gallice transtulit, translatamque 
Philippo tertio, anno 1274 obtulit. Haec est gallica conver- 
sio postea « Grandes Chroniques de France » dicta, quibus 
ampliandis usque ad quindecimum saeculum sive vetera 
chronica recentiori modo accommodata, sive nova scripta 
continuo addita sunt‘. 

Quod igitur ad Francorum gesta attinet ab originibus 
usque ad tertium decimum saeculum, Sancti Dyonisii Chro- 
nica in utramque formam nobis tradita exstant et compila- 
tionis latine scriptae, cui primum Mathaeus Vindocinensis 
se dederat, et ejusdem gallice translatae. Itaque cum de Ga- 
guino historiarum scriptore agitur et de materia qua fretus 
Compendium suum composuerit, venit in contentionem 
utrum latina Chronicorum eorum perscriptione an gallica 
ad opus suum conficiendum usus sit. Quod scire magnopere 
refert, tametsi primo adspectu haud operae pretium ullum 
esse videatur. Non enim hoc unum interest quod scriptura 
prior exemplar, posterior vero translatio est ; sed etiam gal- 
lica conversio amplificationibus, emboliis, explicationibus 
adjuncłżis paulatim accrevit, quae omnia, utpote post tertium 
decimum saeculum inserta, errores multos, sive in compu- 
tandis temporibus, sive in referendis moribus institutisque, 
scripturae latinae, primum talibus vitiis liberae, attulerint’. 

Unde factum est ut Augustinus Thierry, cum erroribus 
quibusdam in gallicam conversionem admissis Compendium 
vacuum esse comperisset, Gaguinum nostrum tantum latine 
scriptis Sancti Dyonisii Chronicis ad historiam suam confi- 
ciendam usum esse contendit. « Compositum, inquit, ex 
Chronicis latine scriptis historicum opus Gaguini non hos 
multos errores praebet, qui in Gallicam translationem, ter- 


1. Recherches sur les auteurs des Grandes Chroniques de Frunce, 

tio decimo saeculo conditam, irrepserant scriptoresque deci- 
piebant, si quis ad historiam tractandam translatione ea ute- 
retur. Qua forsitan diligentia dignus fuerit qui fabulas a falso 
Turpino de Carolo Magno excogitatas non retulisse, princi- 
pemque illum, Eginhardo tantum auctore, neque mirifica 
specie, qua tradita non ei constiterat vultus verisimilis 
adhibita, depinxisse laudetur*. » 

Sed de illa re Augustino Thierry, quamvis gravis auctor 
et haudquaquam spernendus historiarum scriptor sit, as- 
sentiri nobis non licet. 

A priori enim atque in universum aestimanti Gaguinus 
Chronicorum gallicam translationem usurpavisse videtur. 
Nam compilatio latina, quam tertio decimo saeculo Mathaeus 
Vindocinensis formaverat, adeo non apud homines medii 
aevi pervagata est, ut illam quinto decimo seculo, si non 
omnibus ignotam at certe paucis notam fuisse verisimile sit. 
Gallica contra Chronicorum translatio in magna claritate 
auctoritateque iisdem temporibus erat. Cum enim « Les 
Grandes Chroniques de France » Johannis Chartier opere, cui 
nomen inscribitur « Histoire chronologique de Charles VIP », 
novissime aucta, tempore quo Gaguinus seriberet bis in 
vulgus anno 1477 primum iterumque anno 1493 emissa fuis- 
sent, mirum sane videtur Gaguinum in manibus versantem 
editiones duas, quae magni momenti delectationisque esse 
universo omnium consensu ostenderentur, scripturam vete- 
rem atque in oblivione jacentem suo usu maluisse. 

Sed validiora ad opinionem nostram confirmandam argu- 
menta afferre possumus. In Compendio enim longe plura 
quam in Chronicis latinis facta, si opera ambo inter se con- 
feres, haud aegre invenies, quae singula ex Sancti Dyonisii 
Chronicis gallice translatis Gaguinum hausisse videbis. 
Exemplo nobis sint de trojana Francorum origine atque 
primis discursationibus Gaguini dicta, Aimoïni, primi 

4. Augustin Thierry, op. cit., p. 547. 

scriptoris in latina Sancti Dyonisii compilatione admissi, 
dictis collata. Haud sane inter se dissimillima sunt; at tamen 
amplificationes circumstantiaeque aliquot in Compendio 
quidem reperiuntur, quae non in Aimoïni opere exsistunt. 
Si autem Gaguini narrationem narrationi in scriptis gallice 
« Grandes Chroniques de France » factae conferemus, mox 
persuasum habebimus auctorem nostrum huic proxime no- 
minato operi non solum facta relata sed etiam ordinem 
modumque referendi surripuisse. Utrique enim idem cursus 
est, majore tantum brevitate Gaguini aliquando distinctus. 

- At enim falsi Turpini fabulas non rettulit. Videtur quidem 
Augustinus Thierry credidisse fabulas illas modo in Chro- 
nicis gallice scriptis posse reperiri, nullo loco in latinis, 
quibus igitur Gaguinum usum fuisse colligendum sit. « Nul- 
lam aliam ob causam, plane inquit, Gaguinus facta a falso 
Turpino relata omisit, nisi quod Chronica latina, quibus 
usus est, talia ei non indicaveruntt. » 

De utraque re Augustinus Thierry errat. 

Primum enim non secus atque compilatio gallice scripta, 
compilatio latina Chronicorum Sancti Dyonisii Turpini 
Chronica inter Caroli Magni, Einhardo auctore, et Ludovici 
Pii dicti vitas collocata habet?, ita ut Gaguinum, quacumque 
scriptura usus est, fabulas falsi Turpini cognovisse necesse 
fuerit. 

Jam vero Chronica falsi Turpini adeo bene cognovit, ut 
nos docendos, cur historiam suam non ex eis hauriret, ipse 
curaverit. Expresse enim in Compendio suo dixit Turpinum 
non esse gravem, idoneumque auctorem, sed opus poeticum, 
haud historicum composuisse, quod non sine magna pru- 
dentia usurpare liceat. « Quae a Turpino Remensi plurima 
produntur, inquit, ea per multum audaciae graecanicae 
habere mihi videntur. Figmentis enim similia per poesim 


1. Augustin Thierry, op. cit., p. 547. 
2. Lacabane, Recherches sur les auteurs des Grandes Chroniques. 

excogitata esse crediderim’. » — Argumento denique nobis 
erit Chronicorum Turpini translatio, quam a Gaguino fac- 
tam esse videbimus. 

Unde fit ut Augustini Thierry argumenta evertantur. 
Fabulas enim Turpini Gaguinus neglexit : 

I° Non quod haec aut illa Chronicorum Sancti Dyonisii 
excerptio Chronicis falsi Turpini vacua fuerit, quippe quae 
prescriptio quaevis in manibus ejus versata contineret ; 

IIe Sed quod Gaguinus, sicut ipse nos docet, adeo diligens 
atque subtilis in historia scribenda fuit, ut tantis erroribus 
capi vitaret. 

Nullum igitur argumentum superest quod Gaguinum 
Chronicis Sancti Dyonisii latine scriptis usum esse demons- 
tret; multis vero argumentis eum Chronica gallice translata 
tantum usurpavisse colligendum est. 

Sed controversia, quam modo dirempsimus, tantum ut quis- 
que vidit, ad partem illorum « Grandes Chronigues de France » 
pertinet quae historiam nostram ab originibus usque ad 
tertium decimum saeculum amplectitur. Ex illo enim tem- 
pore gallice tantum seripta fuit compiìilatio, ita ut non abhinc 
ex alio fonte quae Gaguinus narrat omnia fluere universi con- 
sentiant’. Ex ordine enim singula eorum scripta, qui opus 
a Mathaeo Vindocinensi inchoatum confecerunt, diligenti 
imitatione consequitur adeoque nimia ut, in principatu 
Caroli septimi exponendo, de quo multum esse spei nobis 
licebat memorabilia quaedam atque peculiaria, quorum etiam 
testis foret ipse Gaguinus, posse reperiri, Johannis Chartier, 
qui « Les Grandes Chroniques de France » ultimus ex aucto- 
ritate publica composuit, narrationem breviter modo con- 
trahat. 

ln priore illa Compendii parte unius facti Gaguinus ante 
ceteros historiarum scriptores testis esse videtur; quod ta- 
men non ei magnae laudi tribuendum est. Constat enim tam 


1. R. Gaguini Compendium de Origine et gestis Francorum, fol. 28 r°. 
2. Lacabane, op. cit., p. 61. 

vulgatam de Yvetoti regno condito traditionem, quam nunc 
commemoro ejusque Gaguinus auctor, manifesto esse falsam. 
Operae tamen pretium est scriptoris nostri narrationem hic 
referre. « Priusquam a Clotario discedo, inquit, illud non 
praetermittendum reor quod, cum maxime cognitu dignum 
est, mirari licet a nullo franco scriptore litteris fuisse com- 
mendatum. Fuitinter familiarissimos Clotarii aulicos Galterus 
Yvetotus Caletus agri Rhotomagensis apprime nobilis et qui 
regii cubiculi primarius custos esset. Huic pro sua integri- 
tate de Clotario cum melius meliusque in dies promereretur, 
reliqui aulici invident depravantes quodlibet ab eo gestum, 
nec desistunt donec irritatum illi Clotarium pessimis susurris 
efficiunt. Quamobrem jurat Rex se hominem necaturum. 
Praecepta Clotarii indignatione, Galterus pugnator illustris 
cedere Regi irato constituit. Igitur derelicta Francia, in 
militiam adversus religionis catholicae inimicos pergit, ubi 
decem annos multis prospere gestis rebus, ratus Clotarium 
simul cum tempore mitiorem effectum, Romam imprimis ad 
Agapithum pontificem se contulit. A quo ad Clotarium litteris 
impetratis ad eum Suessione agentem se protinus confert, 
veneris die quae Parasceve dicitur, cogitans religiosam 
Christtanis diem ad pietatem sibi profuturam. Verum litteris 
Pontificis exceptis, cum Galterum Clotarius agnovit, vetere 
ira tanquam recente livore percitus, rapto a proximo sibi 
equite gladio, hominem statim interimit. Tam indignam 
insignis atque innocentis hominis necem religioso loco et die 
ad Christi passionem recolendam celebri, Pontifex inaequa- 
nimiter ferens, confestim Clotarium reprehendit, monetque 
iniquissimi facinoris rationem habere, se alioquin excommu- 
nicationis sententiam subiturum. Agapithi monita reveritus 
Rex, capto cum prudentibus consilio Galteri heredes et qui 
Yvetotum deinceps possiderent ab omni Francorum Regum 
ditione atque fide liberavit, liberosque prorsus fore suo 
syngrapho et regiis scriptis confirmat. Ex quo factum est ut 
ejus pagi et terrae possessor regem se Yvetoti hactenus 
sine controversia nominaverit. Id autem anno Christianae 


=p 
gratiae quingentesimo trigesimo sexto gestum esse indubia 
fide inveniot*. » 

Abbas de Vertot, in jucunda disertaque disputatione, 
quam in compilationem inseruit, cui nomen « Mémoires de 
ľ Académie des Inscriptions et Belles-Lettres » inscriptum, 
errorem istum de Yvetoto ex dominio in regnum mutato 
princeps omnino solvit. Hoc premit primum argumentum 
Gaguinum facti commemorandi auctorem esse. « Haud ullus, 
inquit, aequalis temporibus illis, quibus rem evenisse dicunt, 
nec post omnes ejus aetatis viros, per nongentos annos, 
scriptor exstat qui haec affirmet. Praeclarum illud factum a 
Roberto Gaguino, historico scriptore, quinto decimo saeculo 
vivente illustratum fuit, qui se etiam gloriatur primam ejus 
mentionem, ut posteris traderet, fecisse. Propterea, insuper 
ait Vertot, haud sine jure de illo facto dubitare licet; sed 
quam multa haud verisimiliter et false dicta Gaguini narratio 
contineat, animadvertere satis est ad ejus inanitatem demons- 
trandam. Primo enim, tempore de quo loquitur Gaguinus, 
partem Galliae ubi Yvetoti regnum situm est, non Clotarius 
rex, sed Childebertus Lutetiae rex possidebat. Quod factum, 
tametsi magni refert, auctor noster omnino neglexit. — Jam 
vero anno 536, quo rem relatam evenisse dicit, Papam 
Agapitum non Romae sed Constantinopolis, ubi vicesimo 
altero Aprilis die eodem anno mortuus est, mansisse constat. 
Num igitur cum Galterus, vicesimo tertio Martii, ad Christi 
passionem recolendam celebri die, anno 536, occisus sit, 
spatio menstruo ad nuntiata de caede accipienda excommu- 
nicationisque contra minas ad. Clotarium mittendas satis 
temporis papam habuisse verisimile est? — Tertio denique 
« Yvetoti » nomen non alibi apparet quam in chronicis char- 
tisque, undecimo saeculo, circiter annum 1066 scriptis, quo 
etiam tempore non aliter quam « Sires d’Yvetot » pagi ejus 
et terrae possessores vocantur. Ab anno 1066 usque ad 

ultimam quarti decimi saeculi partem de illis tanquam de 
quibusdam Normanniae ducum vassalibus scriptores mentio- 
nem faciunt. Quaedam autem circa annum 1392 illis data 
privilegia non magni referunt. 

In summa, ait Vertot, argumenta sua colligens, hoc maxime 
constat Yvetoti dominium in Caletorum pago situm omnibus 
iisdem privilegiis frui, quibus nobilia et libera allodia, eaque 
terrae data esse, quam plerique regnum falso vocant!. 

Difficile quidem videtur atque etiam insanum, tam docta 
pressaque refutatione audita, auctoritatem ullam Gaguini 
narrationi adjungere. Pro non dubio sumendum est auctorem 
nostrum charta aliqua falsa deceptum esse. Restat tantum 
ut factum, quod unum aliquam delectationem vel pondus 
primae Compendii parti afferre potuit, incredibile falsumque 
esse doleamus. 

Pars vero historiarum, in qua Gaguinus Ludovici unde- 
cimi, Caroli octavi, partimque Ludovici duodecimi regna ex- 
ponit, menti nostrae parte altera perlecta haud jucunde affec- 
tae, quodam modo in solatium cedit. Non quod in posteriore 
narrationis suae portione quid proprie ac peculiariter in his- 
toria scribenda valeat, auctor praeclare ostenderit, sed quod 
multa magni momenti sunt hic relata quae ad supplendas 
ceterorum aequalium scriptorum historias excerpere velles. 
Narrat enim facta quibus adfuit, aliquandoque etiam praefuit. 

De Ludovici undecimi regno, etsi non dignum est Ga- 
guini opus quod ejusdem pretii atque Thomae Basini opera 
aestimetur, hoc tamen noster auctor magno praestat quod 
aequo honestoque animo de rege loquitur. Nonnusquam 
Gaguinus Thomam Basinum reprehendit quod Ludovici XI 
« contemptor » fuerit?. Talia autem auctor noster Lexo- 


1. Mémoires de littérature tirés des registres de l’Académie royale 
des Inscriptions et Belles-Lettres depuis l’année 1714 jusques et y 
compris lannée 1717. T. IV, p. 728-743. (Vertot, Dissertation sur 
lorigine du Royaume d' Yvetot.) 

2. Cf.: Quicherat, Thomas Basin, sa vie et ses écrits. (Bibl. de 
l'Ecole des Chartes, Is series, t. IH, p. 371.) 

viorum episcopo crimini jure dedit, quippe qui veteris sui 
domini memoriam plerumque honori ipse habeat. Fabulam 
eam si omittimus, ex qua Ludovicus XI puerorum tenerorum 
sanguinem, ut corpori suo debili vires majores suppeditaret, 
bibisse dicitur, quae a Gaguino si non ficta at saltem vulgata 
maxime fuit, auctorem nostrum fatendum est, quanquam, 
ut scimus, decedens ex Germania usque in regni exitum 
alienatus fuit ideoque non plurimis causis caruit, cur ex 
principe, qui ab amicitia sua illum tam aspere removerat, 
ultionem aliquam teneret, erga Ludovicum undecimum tamen 
satis aequabilem juris rationem tenuisse. 

Illud praeter meritum ad historiam totam Ludovici unde- 
cimi pertinens, de factis regni singulis Gaguinum multa 
magni pretii momentique attulisse animadvertimus. Primum 
enim solet de legationum suis temporibus facto commercio 
comperta multa habere, ut de legatione a rege nostro ad 
Germanicos principes anno 1477 missa, cujus ipse, — 
nemini quidem hoc excessit, — particeps fuit, eamque unus 
ordine atque copiose narratam tradidit *; — de foederibus 
quoque velut iis apud Conflantem et Sanctum Maurum cons- 
criptis, ad quae pertinens magni momenti factum a Gaguino 
refertur : illo enim uno auctore scimus Ludovicum unde- 
cimum, cum Campaniam fratri suo apanagium denegavit, 
Normanniam autem dedit, ab Johanne Heberto atque Balua, 
Andegavensi episcopo, ad hoc hortatum fuisse, quod sapien- 
ter ambo fecerunt. Si enim Campaniam fratri suo rex con- 
cessisset, periculum esset ne Carolus Biturigensis et Carolus 
dux Burgundiae, vicini facti, se arcte jungerent. Normannia 
autem data, quam provinciam pro suo jure Britanniae dux 
vindicaret, inter illum et Carolum Biturigensem dissensio 
orta est, quam rex Galliae magno fructui habuit’. Ani- 
mum quoque historicus noster scriptor ad commercium inter 


1. R. Gaguini Compendium de origine et gestis Francorum, fol. 57 r° 

Galliam Britanniamque factum adeo attendit, ut facta aliquot 
ad hanc consuetudinem pertinentia solus posteris tradiderit. 
Loci quoque non omittendi sunt, ad curiositatem commo- 
vendam tam proprii, ubi vel mores Ludovici undecimi, sali- 
bus amaris facetiisque superantis, depingit', vel saxorum 
jaculatorem cylindrum, — bombardam, — describit”; vel 
res circa litterarum studium notat, ut laudes, in quibus ma- 
gistri sui familiarissimique Guillelmi Ficheti scientia tunc 
celebratur?; vel denique, in exitu decimi libri Compendii, 
de Ludovico undecimo epigramma componit. 

Caroli autem octavi regnum narrando nos imprimis auctor 
detinet, cum principis pueri institutionem refert curamque 
quam filio suo educando magnam, — minimam vero si rumor 
vulgatus creditur, — Ludovicus undecimus dedit‘; vel cum 
legationes, quibus ab anno 1486 ad annum 1492 praefuit, 
singillatim exsequitur"; vel praesertim cum juvenis regis 
exsequias pompamque funebrem describit; descriptio illa 
magnam partem, dimidium paene, in narratione regni tenet 
et digna est quae tota legatur. 

Ludovici duodecimi regnum usque ad mensem Januarium 
anni 1499 exponitur. Per partes auctor ostendit quo appa- 
ratu in Italiam iterum iretur, quam ob causam de historia 
Galliae Italiae historicis rebus collata satis intempestive 
disserit”. Nos potius juvat, cum multa a Gallis in Peninsula 
italica praeclare gesta memorat, a civitatibus Insubrium 
Gallica gente conditis usque ad Andegavensem domum Nea- 
poli regnantem, neque omissis Caroli Magni in Longobardia 
victoriis®. Unde apparet quanto favore Italica bella, quae 
haud parvo impendio fore debebant, in Gallia fruerentur et 

quo modo aetatis illius scriptores ea ex traditione quadam 
gloriosa manare contenderent. Digni quoque sunt qui lau- 
dentur loci ubi Ludovicum duodecimum cum Universitate 
disputantem, summa veritate narrat‘ et pontis parisiensis 
« Pont-Neuf » appellati casum cum vivida mente describit. 
Curatorum neglegentia qui, etsi a machinatoribus moniti, 
nihil ad praevertendam hanc cladem fecerant, magistratus 
commoti conturbatique, perterriti pontis incolae, servati 
plerique, lotoria autem, aetate adhuc tenera, aquarum aestu 
recedente intercepta, fluctibusque mersa, omnia illa Gaguino 
permiserunt, casum pontis narrando, mores veteris Lutetiae 
magna similitudine depingere artemque ornate scribendi 
haud spernendam ostendere °. 

Alii aliter existimaverunt cum de scientia, tum de arte 
Gaguini. Haud pro dubio est gravissimam apud litteratis- 
simos illius aetatis homines auctoritatem Compendium ha- 
buisse. Nobis argumento sunt litterae quas ei, ut gratula- 
rentur, plurimi miserunt, easque sive in priorem editionem, 
sive in tres posteriores in lucem sua aetate emissas inse- 
ruit. 

Honestissime probatus est ab illustri Erasmo Rotterda- 
mensi, cui opus suum manu scriptum sane detulit, quippe 
qui epistulam doctissimi illius viri in prima Compendii 
editione impresserit. Haec epistula immodicarum laudum 
plena est: cum de materia historiae ejus existimat, Erasmus 
Gaguinum dicit « fidem et eruditionem » habere, quae, utpote 
historico cuique scriptori maxime necessaria, Compendiique 
auctori praecipue data, hunc ad opus, quod nunc perfectum 
est, aggrediendum paratissimum effecerant. Illi ceterum, 
qui in rebus publicis secretisque etiam regum consiliis ver- 
satus esset, Francorum historia narranda erat, honorificum 
quidem munus! Sed praesertim cum de compositione et 
stylo loquitur, nimius est in laudando. « Quis Franciam, 


1. Ibid., fol. 165 v°-466 re. 

inquit, non fortunatissimam censeat quae Robertum suarum 
laudum praeconem optimum nacta sit?' » De arte scribendi 
deinde Gaguinum Sallustio et Tito Livio confert, conten- 
ditque elegantiam Sallustii Livii ubertati junxisse. « Tan- 
ta est autem narrationis vıvacıtas ut res gerı non narrarı 
videntur. Neque vero deest dulcis quaedam brevitas quae 
historicis ut rara ita gratissima lectoribus est. » In fine 
Galliam adloquitur : « Amplectere igitur, o Francia, ait, 
immortale laudum tuarum monimentum, Robertum Gagui- 
num alumnum immortalitatis tuae vindicem, ama, cole, 
venerare!’ » 

Ceteri Gaguini laudatores, Cornelius Girardus, Jossius 
Badius, Faustus Andrelinus minus quidem incitatam admi- 
rationem ostendunt, sed argumento tamen sunt litteratos 
viros Compendium de gestis et origine Francorum cam magno 
favore excepisse. 

Vulgi autem studia non pariter accensa fuerunt, hasce 
videlicet propter duas causas : 

I° Primum enim opus non aliis atque doctorum hominum 
manibus versari poterat, quippe quod latine scriptum esset. 
Hoc igitur Gaguino vitio datum fuit, sed in praefatione 
secundae editioni addita, scriptor noster illius exprobra- 
tionis, tantum ut eam contemnat, mentionem facit*. 

II° Opus deinde, quod ratio gravis fidesque praecipue 
commendabant, nihil habebat quo vulgi curiositas contenta 
esset vel mentes caperentur. Ex epistula quadam Gaguini 
ipsius, Compendium plus aequo densum et breve et exile 
non uni visum esse discimus*. Hoc commotus, locos plurimos 
in quarta libri editione iterum tractavit. 

Nihil est tamen nimis augendum: animadvertenti enim 


1. « Herasmus Rotterdammus Roberto Gaguino viro undecumque doc- 

quindecim editiones latinas ab anno 1495 usque in annum 
1586 vulgatas esse, translationem vero Compendii, in lucem 
anno 1514 primo editam, septies usque in annum 1538 typis 
mandatam, honorem et famam quae pro suo generoso conatu, 
ut patriam historia donaret, sane meritus erat, Gaguinus 
accepisse videtur. 

Septimo et octavo decimo saeculo Gaguinus minimam ad- 
mirationem movit. Eum Mézeray contemnit; Dupleix vitu- 
perat. « Jean Chartier, Nicole Gilles et Robert Gaguin, 
inquit, ont écrit l’histoire de France d’un style inégal et 
grossier et ont laissé glisser des erreurs et mème des contes 
fabuleux de romans. t » Vehementior est Sorel in libro cui 
titulus Avertissement sur histoire de la Monarchie inscribi- 
tur. « Parmi les autheurs, dit Sorel, qui ont recueilli nos 
antiquités, il n'y en a point qui aient paru devant Robert 
Gaguin et Nicole Gilles, comme s'ils estoient les premiers 
entrepreneurs de cet ouvrage. Mais ils sont bien les der- 
niers en éloquence et en force de jugement. Ils ont écrit 
d'une manière si barbare qu’il semble que leurs livres aient 
esté faits dans un siècle entièrement éloigné de la discipline 
des bonnes lettres. Ils s'imaginoient encore qu’ils écrivoient 
quelque roman des Chevaliers de la Table Ronde, en sorte 
que croyans estre obligés de rendre leurs narrations les 
plus plaisantes qu'ils pouvoient, ils y mettoient toutes les 
fables qu'ils avoient ouy dire ou qu'ils avoient inventées. 
Pour le latin de Gaguin il ne vaut guère mieux que le fran- 
çois de Gilles?. » 

Octavo decimo tamen saeculo abbas Legendre causam 
Gaguini suscipit. Historiam ejus dicit legentem delectare, 
neque longiorem esse, neque breviorem, auctorem narratio- 
nes jucunde ducere, nihil momenti ullius omittere, de rebus 
etiam eo tempore gestis libere loqui’. 


1. Dupleix, Mistoire générale.de la France, t. l, p. xı. 
2. Sorel, Avertissement sur l'histoire de la monarchie, p. 12-44. 

Haud utile est de diversis illis sententiis disserere, nam 
monumenta quaerendo, quibus fretus historiam suam 
Gaguinus composuerit, quae materia operis esset, et quanti 
valeret vidimus. Ars vero scribendi neque immodicas Eras- 
mi laudes, neque Soreli contumelias meret. Haec vero ad 
concludendam disputationem nobis animadvertere liceat : 
Gaguinum enim Sallustii elegantiam cum ubertate Titi Livii 
junxisse contendit jam laudatus Erasmus; qui nobis non 
modo laudes opinione vera majores tribuisse, sed etiam tota 
via erravisse videtur. Nam Gaguinus noster neque circuitum 
verborum amplum et gravem, quem bene concludit Titus 
Livius, neque sententias Sallustii argutas imitatus est. Nobis 
autem, si Gaguini oratio probati alicujus scriptoris orationi, 
SE vestigia in Compendio deprehendere liceat, conl etehda 

-Caesarem contendamus Gaguino fuisse praesertim 
a Haud semel enim narrationis color, verborum con- 
junctiones verba quoque Compendii Commentarios quodam 
modo redolere videntur. Quod intellectu facile est cuilibet 
cogitanti Gaguinum, antequam Compendium suum conderet, 
Commentarios J. Caesaris de Bello Gallico, ut se ad seriben- 
dam historiam pararet, in gallicam linguam transtulisse. Nil 
igitur mirum si scribendi artem scriptoris usurpavit illius, 
cujus exemplaria ut transferret nocturna diurnaque manu et 
acri diligentia versavisset. 

Praeter Compendium praecipuum opus historicum Gaguini, 
sunt qui contendant ab illo Historiam rerum romanarum 
conditam et opus, cui titulus « La Chronique du faux Turpin » 
inscribitur, in gallicam linguam translatum fuisse. Quarum 
opinionum unam P. Ignatius, in libro « Mémoires du diocèse 
d'Arras » dicto, in lucem edidit, Historiam romanam Gaguini 
dicens tria volumina in folio habuisse. Cum opus hoc non 
exstet, docti illius monachi opinionem confirmare nullo modo 
possumus. — Alteram vero Hain, in Repertorio suo, effert, 
cum asseverat translationis illius editionem vidisse cui titu- 
lus inscribitur: « La Chronique ou histoire faite par le Révé- 
rend pere en Dieu, Turpin, archevesque de Rheims, l’un des 

Pairs de France, contenant les prouesses de Charle Magne 
et de son neveu Rolland, traduit du latin en françois par 
Robert Gaguin, par ordre du Roy Charles VIII. Paris, 
s. a., goth. cht. » Brunet contra in suo Manuel du libraire 
asserit se nunquam editionem illam vidisse, eamque immo 
exstitisse non certum existimat. Sententia enim Bruneti 
translatio prima, quae nota sit, Chronicorum falsi Turpini in 
lucem edita anno 1527, dedicataque fuit Francisco primo. 
Nobis autem, quanquam frustra conati sumus editionem ab 
Hain relatam reperire, Chronica falsi Turpini a Gaguino certe 
quidem translata fuisse asseverare licet. Nam in epistula 
Carolo VIII dedicata eademque praefatione Commentariorum 
J. Caesaris de Bello Gallico ab eo gallice translatorum, 
auctor noster hoc profiteri videtur. Sic enim Regi scribit : 
« Puis naguères il vous a pleu recevoir débonnairement et 
prendre en gré le petit livre des faiz du glorieux empereur 
et roy sainct Charlemaine mis par moi et translaté de latin 
en françoys. » 

Auctores denique, falsa scientia decepti, Robertum Ga- 
guinum historiam sui ordinis reliquisse contendunt. Sic 
Ministrorum generalium ordinis catalogum verisimiliter 
significant, quem Toussaint-Duplessis a Gaguino composi- 
tum fuisse nobis tradidit’. 


1. Hain, Repertorium, t. II, p. 438. 
2. Brunet, Manuel du librairie, t. V, col. 9814. 
3. Toussaint-Duplessis, Histoire de l Eglise de Meaux, t. 1, p. 567. 


CAPUT SECUNDUM. 
DE GAGUINO HUMANISTA. 


Qui ad illius sapiendi scribendique progressionis studium 
sese contulerunt, qua, sub quinti decimi saeculi fine orta, 
litterarum artiumque instauratio in Europa jam significata 
atque praeparata est, tardius eorum, qui apud Gallos doc- 
trina eruditi fuerunt, suam cuique laudem reddere curave- 
runt. Attamen ut italici germanicique clarissimi viri, ita 
nostri, cum litterarum et scientiae insignem causam susce- 
pissent, pro sua quisque parte, materiam novam ad sen- 
tiendum, novam artem ad scribendum hominum societati, 
senectute jam confectae, attulerunt *. 

Quorum in numero dignus sane Gaguinus qui non in pri- 
mis quidem, sed honesto tamen loco, triplicem propter 
causam adscribatur : 

I° Ex eo primum quod non solum cum Erasmo, Marsilio 
Ficino, Guillelmo Ficheto, inter humanistas clarissimis, 
aliquid rationis habuit sed etiam apud illos in magna laude 
et honore fuerit, facile intelligitur quantum inter doctis- 
simos, sub quinti decimi saeculi fine viventes, viros locum 
obtinuerit. 

II° Summa rerum scientia quae apud Graecos et Romanos 
gestae scriptaeque sunt, atque acerrima diligentia qua haec 
studia colere semper solitus est, dignus insuper videtur qui 
humanista appelletur. 


1. A. Thomas, De Johanne de Monsterolio, p. 48 et passim. 

Ile Adde quod eum aliquot scripta quae, si ad scribendi 
artem spectes, minime spernenda sunt, composuisse sufficiat 
ut eam laudem merito adeptus sit. 


Eruditos inter viros qui cum Gaguino commercium, ut 
docti iidemque amici habuerunt, nullum auctor noster ca- 
rius quam clarissimum Guillelmum Fichetum dilexit. Ga- 
guinum scimus, cum primum studiis colendis in Universitate 
se dederet, Ficheti discipulum amicumque mox familiaris- 
simum fuisse, ita ut, instigante et regente Ficheto, Univer- 
sitatis professorum novus auditor totus se ad studium rhe- 
toricae artis contulerit, cujus edocendae honorificum munus, 
post magistrum suum, ipse suscepit. 

Sed rei cujusdam gratia, a magistro discipuloque com- 
muniter gestae, eorum nomina cum pari laude jungenda 
. sunt, typographiae scilicet Lutetiam introductae, primaeque 
officinae typographicae ibidem conditae, cui operi ambo in- 
cubuerint. Fichetus enim et Gaguinus cum Johanne Hey- 
lino, Sorbonae bibliothecario, Lutetiam arcessiverunt et in 
Sorbonae aedibus collocaverunt basilenses tres typographos, 
Ulrich Gering, Michaelem Freyburger et Martinum Crantz 
(1468-1469). Quo modo facti illius memorabilis Gaguinus 
particeps fuerit, non plane quidem et distincte scimus ; at 
saltem illum rem diligenter curavisse atque operi incepto 
perficiendo laborem atque scientiam omnem insumpsisse 
pro certo habemus. Talia communiter gerendo, Fichetus 
Gaguinusque arctius copulati, amicitiae bonaeque opinionis 
mutuae nova pignora atque indicia inter se commutaverunt, 
hic insertis post Ficheti « Rhetoricam » quatuordecim dis- 
tichis, quibus magistri, qui illum quondam instituerat, 


1. Philippe, Guillaume Fichet et l'introduction de l'imprimerie å 
Paris, p. 92-94. 

landes canebat ', — ille dedicata, in speciem epistolae ad 
Hiscipulim. qnem olim docuerat, missae, editione Gasparini 
PBorgamensis operis, emi nomen « Orthographia », quam 
comparaverat. Fpistola ila Ficheti digna est quae nos deti- 
neat, quippe quae non solum illum Gaguino amicissimum 
fnicce indicet, sed etiam laudibus amico auo effusis hunc 
iam anno 147? in litterarum studio prospere versari auspi- 
cingur faturorem operum ab ornatis amplificationibus inci- 
pere testimonio sit? 

Sod rodem anne 1472 sejuncti sunt ambo amici, cum Fi- 
chete Eitetiam reliquit. ut Cardinalem Bessarionem Romam 
a Sisto Niwarto accitum sequeretur. Gaguinus autem, etsi 
moerore eonlbehte, Pontihci quod tam doctum bonumque 
vn ad ee vvearit in elaguentissimo carmine gratulatur. 
Eyctant genpor quiae Gagini Iitterac ad magistrum suum 
eKtatecai mirecae, quar enn quantum Ficheto deberet et qua 
onada Paiirapice ague emretetndime cunt magistro suo 
hrie erpen eline Mene ecet. Ugua ab cm esse os- 
ed e 

Universitate docentem audiverat. Quidquid est, ex litteris 
inter Erasmum Gaguinumque assiduis servatae plurimae 
quam intimam amicitiam inter se conglutinassent nobis indi- 
cant*. Semper enim Erasmus multus in admiratione Gaguini 
videtur, saepe etiam judicium scientiamque amici ad anti- 
quos auctores intelligendos auxilio vocat. Aegre igitur nobis 
commemorandum est Erasmum viri, qui illi quondam ami- 
cissimus fuerat, et beneficia multa detulerat, ita immemorem 
fuisse ut in suo « Ciceroniano » contemneret. « Robertus 
Gaguinus, inquit, ita pridem habitus fuit magni nominis, dic- 
tione tamen quam scriptis vendibilior ; verum nostro saeculo 
nunc vix inter latine loquentes reciperetur? ». Aequabilius 
in litteris ad auctorem Compendii missis laudes, in suo 
« Ciceroniano » vituperationes Erasmus temperavisset. 


II. 


Utique quanta fama apud litteratissimos suae aetatis viros 
Gaguinus frueretur nobis aestimare nunc licet. Eam autem 
aPproperandum est Sanctae Trinitatis ministri ingenti scientia 
disertaque humanitate bene meritam monstrare. Ex plurimis 
enim Erasmi epistulis Gaguinum discimus amplam splendi- 

damque bibliothecam sibi composuisse, adeoque rara volu- 
Rina collegisse ut ipse Erasmus, cum illa Gaguinus ei com- 
mwnicare haud negaret, saepissime laetandi causas invenerit. 
Ga guinus ceterum cum maxima benevolentia semper annue- 
bat. Interdum Macrobii opera sibi commodanda Erasmus 
petit : « Est mihi, scribit, cam Macrobio, homine, — ut scis, 
— p ærquam festivo, aliquot dierum colloquium. Eum quaeso 
ut e tua doctissima bibliotheca ad nos ire jubeas. Nam tu 
-qmdem in tanta optimorum auctorum copia Macrobium 
num raon desiderabis et nos in hac nostra inopia vehementer 


uinus Erasmo, (Epistolae et orationes, fol. 48 v°, 53 v°, 54 r°.) 
mi Ciceronianum. (Opera omnia, t. Il, p. 525.) 

laudes canebat', — ille dedicata, in speciem epistolae ad 
discipulum, quem olim docuerat, missae, editione Gasparini 
Bergamensis operis, cui nomen « Orthographia », quam 
comparaverat. Epistola illa Ficheti digna est quae nos deti- 
neat, quippe quae non solum illum Gaguino amicissimum 
fuisse indicet, sed etiam laudibus amico suo effusis hunc 
jam anno 1472? in litterarum studio prospere versari auspi- 
ciaque futurorum operum ab ornatis amplificationibus inci- 
pere testimonio sit°. 

Sed eodem anno 1472 sejuncti sunt ambo amici, cum Fi- 
chetus Lutetiam reliquit, ut Cardinalem Bessarionem Romam 
a Sixto Quarto accitum sequeretur. Gaguinus autem, etsi 
moerore confectus, Pontifici quod tam doctum bonumque 
virum ad se vocavit in eloquentissimo carmine gratulatur. 
Exstant insuper quinae Gaguini litterae ad magistram suum 
extorrem missae, quae eum quantum Ficheto deberet et qua 
jucunda familiarissimaque consuetudine cum magistro suo 
annis superioribus usus esset, nunquam oblitum esse os- 
tendunt *. 

Reuchlinus, quem olim docuerat, Marsilius Ficinus, Pla- 
tonis translator*, Faustus Andrelinus, poeta laureatus et 
Universitatis professor, Jacobus Wimphelingus, vir doctus 
Spirensis, adscribendi quoque sunt in numero eorum qui 
amicitiae vel epistularum consuetudinem cum Gaguino ha- 
buerunt. 

Sed honori summo praesertim fuit Gaguino usus qui inter 
eum illustremque Erasmum intercessit. Vidimus jam, Com- 
pendium examinando, quanti Erasmus Ministri generalis 
Mathurinorum opera scientiamque aestimaret. Gaguini no- 
titiam habuerat, dum Lutetiae anno 1492? et iterum anno 1494 
versatur et fortasse Mathurinorum Ministrum Generalem in 


1. Ibid., p. 117-119. 

2. Ibid., p. 122-126. 

3. Gaguinus Ficheto. (Epistolae et orationes, fol. 9 v°, 10 r°, 13 r°, 13 
vo, 15 r°.) — Philippe, op. cit., p. 153-4161. 

4. Gaguinus Marsilio Ficino. (Epistolae et orationes, fol. 45 r°.) 

Universitate docentem audiverat. Quidquid est, ex litteris 
inter Erasmum Gaguinumque assiduis servatae plurimae 
quam intimam amicitiam inter se conglutinassent nobis indi- 
cant'. Semper enim Erasmus multus in admiratione Gaguini 
videtur, saepe etiam judicium scientiamque amici ad anti- 
quos auctores intelligendos auxilio vocat. Aegre igitur nobis 
commemorandum est Erasmum viri, qui illi quondam ami- 
cissıimus fuerat, et beneficia multa detulerat, ita immemorem 
fuisse ut in suo « Ciceroniano » contemneret. « Robertus 
Gaguinus, inquit, ita pridem habitus fuit magni nominis, dic- 
tione tamen quam scriptis vendibilior ; verum nostro saeculo 
nunc vix inter latine loquentes reciperetur? ». Aequabilius 
in litteris ad auctorem Compendii missis laudes, in suo 
« Ciceroniano » vituperationes Erasmus temperavisset. 


II. 


Utique quanta fama apud litteratissimos suae aetatis viros 
Gaguinus frueretur nobis aestimare nunc licet. Eam autem 
approperandum est Sanctae Trinitatis ministri ingenti scientia 
disertaque humanitate bene meritam monstrare. Ex plurimis 
enim Erasmi epistulis Gaguinum discimus amplam splendi- 
damque bibliothecam sıbi composuisse, adeoque rara volu- 
mina collegisse ut ipse Erasmus, cum illa Gaguinus ei com- 
municare haud negaret, saepissime laetandi causas invenerit. 
Gaguinus ceterum cum maxima benevolentia semper annue- 
bat. Interdum Macrobii opera sibi commodanda Erasmus 
petit: « Est mihi, scribit, cum Macrobio, homine, — ut scis, 
— perquam festivo, aliquot dierum colloquium. Eum quaeso 
ut e tua doctissima bibliotheca ad nos- ire jubeas. Nam tu 
quidem in tanta optimorum auctorum copia Macrobium 
unum non desiderabis et nos in hac nostra inopia vehementer 


1. Gaguinus Erasmo. (Epistolae et orationes, fol. 48 v°, 53 v°, 54 r°.) 
2. Erasmi Ciceronianum. (Opera omnia, t. II, p. 525.) 

delectabit! ». Interdum « De Rhetoricis praeceptionibus » 
tractatum a Trapezontio compositum, quem « Ínstitutioni 
oratoriae » Quintiliani vult conferre, petit Erasmus?. Quid- 
que quaesitum Gaguinus praestare potest. Nobis enim libro- 
rum accerrimi amatoris, augendae bibliothecae semper cu- 
pidi, specie induitur. Quam dulces igitur horas in officina 
amici sui Pascasii librarii consumebat, qui volumina acqui- 
renda cum tanto judicio tantaque sagacitate ei indicabat !* 
Quam vividum Gaguino gaudium, cum ex Ítalia afferrentur 
tanti pretii codices tantoque sumptu editiones factae ut 
aequalium nostrorum, sive in scientia, sive in artibus versa- 
torum, appetentiam adhuc moveant!’ Jam vero non ple- 
rosque librorum amatores imitabatur quibus libros colligere 
et in bibliothecae loculamentis locare satis est, sed eos 
etiam iterum atque iterum legebat. Amico, qui sua negotia ab 
eo quaesivit, qua in jucunda opera tempus insumat respondens 
dicit: « Urbanarum rerum non anxie curiosus bonam diei 
partem domi exigo, ubi cum libellis meis confabulor, qui me 
per orbem circumferunt, dum alius in Asia, alius in Lybia, 
alius per Latium et Gallias res olim gestas refert. Nec in terris 
mussito semper, feror interdum altius et proxime ad superos 
rapior lectione sacrarum scriptionum* ». Tam frequenter 
autem antiquos auctores omnibus in suis scriptis commemo- 
rare solet, ut eum opera multa variaque legisse suspicari 
possimus. Ciceronem enim, Caesarem, Titum Livium, Pli- 
nium, Vergilium, Horatium, Lucanum, Ovidium, Terentium, 
Juvenalem, Persium, Martialem, Boetium novit. Sed, ut na- 
tura temporum comparatum fuit, in litterarum graecarum 
studio minus versatus erat ; ne linguam quidem graecam for- 
sitan sciret; at saltem translatos latine Aristotelem, Stra- 


1. Erasmus Roberto Gaguino, MCCCCXCIX. (Epistolarum Erasmi 
libri XXXI; L. IV, ep. 26, c. 295.) 

2. Erasmus Gaguino, MCCCCXCIX. (Ibid., L. V, ep. 16, c. 316.) 

3. R. Gaguinus Guillelmo Ficheto. (Epistolae et orationes, fol. 14 r°.) 

4. Ibid. 

5. R. Gaguinus Johanni Driesco. (Epistolae et orationes, fol. 23 ve.) 

bonem partimque Platonem legerat. Scientia igitur dignus 
videtur quem Fichetus, Erasmus, Ficinus amicitiae epistu- 
larumque consuetudine sibi devinctum tenuerint, nos autem 
in humanistarum numero honesto loco adscribamus. Multa 
praeterea ingenii sui monumenta, quae nobis nunc perpen- 
denda sunt, eum in illo loco stabiliunt. 


ITI. 


Dixit aliquis tria esse in humanis artibus colendis mo- 
menta quae ex ordine emetiri, quicumque his studiis incum- 
bere coeperunt, plerumque solent: primo scilicet admirari, 
imitari deinde, denique aemulari. Primo enim egregia 
exemplaria imitamur, opera deinde traducimus, vel imita- 
mur, tertio denique nostra sponte scribere conamur. 

Auctorem nostrum jam vidimus cum subtili judicio anti- 
quos auctores admiratum esse multaque legendo multa 
didicisse, ita ut officio, cui viri litteris dediti primum satis- 
facere debent, Gaguinus functus esse jure videatur. 

Inceptum quoque secundum ei successit, imitatio scilicet 
vel traductio ; nam litterarum viam ingrediens, octo 
Caesaris Commentariorum de Bello Gallico libros gallice 
transtulit, annoque 1485 in lucem edidit cum hoc titulo : 
« Les commentaires de Jules Caesar sur le faict de la con- 
queste du païs de Gaule, mis en francoys et présentez au 
roy Charles VIIP par Robert Gaguin, docteur en décret et 
général Ministre de l’ordre des frères de Saincte Trinité et 
rédemption des prisonniers chrestiens. » Opus illud, ut bre- 
viter loquar, doctrinae scientiaeque auctoris nostri summam 
laudem conciliat?. 


1. Faguet, Sur l Alexandrinisme. (Revue des Deux Mondes, I? die 
maii 1894, p. 133.) 

2. In transferendis enim Commentariis de Bello Gallico argutus fuit 
et fide paene dicam religiosissima. Deploro tantum quod Gaguinus ad trans- 
lationem illam conficiendam textu, sive manuscripto, sive typis mandato, 

Proprium denique aliquid et peculiare Gaguinus scripsit, 
in quo nos diutius commorari decet. Quam novata arte usus 
sit intelligemus, si ejus litteraria opera ex ordine perspi- 
ciemus, circa quattuor haec capita glomerata : 

1. Carmina, 

?. Ars versificatoria, 

3. Epistulae, 

4. Orationes. 

1. De Gaguini carminibus. Pleraque carminum suorum 
latine Gaguinus scripsit et nonnulla ad res publicas perti- 
nentia, ideoque maxime ad delectationem utilitatemque 
nostram apta, in Compendium inclusit. Epigramma de 
Ludovico undecimo scriptum, ubi poeta regem mortuum 
loquentem ostendit, quid de principe illo sentirent et 
Gaguinus singulatim et aequales in universum nobis aperit‘; 


» 


pessimo usus sit. Unde factum est ut nomina multa hominum et locorum 
praesertim sint in opere ejus male adumbrata. Exemplo nobis erunt « Cati- 
volcus «, qui « Latonultus » factus sit ; « Caninius », « Cavinus » ; « Velo- 
casses », « les Mellocassiens »; « Nitiobriges », « les Nytrobroges » ; 
« Gergovia », « Gergonia, Gorgonia » ; « Avaricum », « Anaricum » ; 
« Noviodunum », « Novirdunum » ; « Uxellodunum », « Vexellodunum » ; 
« Aduatuca », « Anatuca » ; « Vahalis », « Bacalus ». — Quod eo magis 
deploro quo Gaguinus majore laudabilioreque diligentia nomina locorum a 
Caesare prolata nominibus recentioribus assimilanda curare solet. Tale pro- 
positum ut assequatur, artificio quodam utitur, nomen loci, sive latina sive 
gallica quadam specie, priscum referens, deinque nomen loci recentius, 
dummodo hoc regioni, vel urbi, vel populo a Caesare indicato congruere 
ipsi videatur. Nostro igitur auctori aliquando bene evenit « Genabum » sic 
transferenti : « Genabun, que lon dit Orléans » ; « Agendicum » : « Agen- 
dicum, c'est-à-dire Provins »; « Morinos »: « les Morines, c'est-à-dire 
ceulx de Thérouenne » ; « Noviodunum Æduorum »: « Novirdunum (sic) 
des Éduens, c'est Nevers » ; « Menapios » : « les Ménapiens, que l'on dict 
les Gheldres et Clèves » ; « Caeroesos » : « les Cérésiens qui sont voisins de 
ceulx de Liège». — Saepius vero accidit ut « Arduennam Sylvam » sic 
transferat: « la forest dardane »; « Nemetocennam »: « Valenciennes » 
(Arras) ; « Velocasses : « les Mellocassiens (sic) que l'on dit ceulx du mont 
de Cassel » (Velocasses urbem praecipuam habebant Rothomagum — 
Rouen —) etc. — Multa denique alia nomina sub latina specie tantum 
refert : « Bacenis (silva) » scilicet « la forest de Bacenis »; « Alesia » : 
« Alesia » etc... 
1. R. Gaguini Compendium, fol. 160 ve. 

alterum de morte Caroli octavi compositum miseratione, 
cujus plenum sit, nos commovet t. 

Illo in genere scriptorum numerare aequum est: carmen 
Caroli Dalphini et Margaritae filiae Maximiliani sponsaliis 
dedicatum?; aliud de Margarita eadem a Carolo octavo repu- 
diata compositum °; aliud quo pacem inter Carolum octavum 
et Maximilianum ad Silvanectum junctam celebrat*; aliud 
denique in temerarios pacis illius detrectatores intentum *, 
quae omnia ad eventus quosdam proprie pertinentia, arte 
haud inconcinna sunt. Hoc tamtum commemorabimus quippe 
quod optimum esse videatur : 


DE CAROLI DALPHINI ET MARGARITAR FILIAE MAXIMILIANI 
SPONSALIIS GRATULATIO. 


Jam satis armorum et diri certamina belli 
Mars dedit, ipsa Jovem numina sponte colunt. 

Vidimus horrentes districtis ensibus agros, 
(Proh scelus), atque urbes funditus occidere. 

Nemo domum tutus, silvas et pascua nemo, 
Dum furor arderet, hactenus incoluit. 

Nunc tandem dextro veniens a numine sanctus 
Discordes Gallos conciliavit amor. 

Felix connubium quo sic restinguitur ira, 
Quoque petita diu pax benedicta venit ! 

Salvete iuvenes; te, natu Carole maior, 
Speratum Regem Gallia laeta canit. 

Parva licet coniunx ductu nitatur euntis, 
Gestit et ipsa tuo ludere iuncta thoro. 

Jam planta exurgens {te flexis versus ocellis) 
Oscula promittit qualia forte potest. 

Interea solido dum fit maturior aevo, 
Te regem ingenuis moribus institue ; 


. lbid., fol. 165 re. 

. Epistolae et orationes, in fine. 
Ibid. 

. Ibid. 

. Ibid. 

Illa tibi pulchram fecundo germine prolem 
Fundet et ad Rhenum te duce sceptra feret. 

Et Liger et Rhodanus et largo fonte Garumna 
Flumine communi Theutonas excipiet. 


Praeter ea, ex historicis rebus orta, quae Gaguinum 
religionis vel bonorum morum cura impulerunt ut faceret 
carmina annumeranda sunt. Religiosa inter carmina hoc est 
praecipuum in honore Immaculatae Conceptionis Virginis 
Mariae compositum, de quo iterum quidem loquemur, cum 
de Gaguino theologo agetur ; sed id scribendi arte multum 
valere jamjam denuntiandum est. Pulcherřimi sunt ibi 
versus in honore Virginis Mariae, 


©.. > . > Quae praeit una Deos, 
Quam vestit pulchra radiorum lampade Phoebus, 
Cujus obit nitidos Luna corusca pedes. 
Haec illa est, veterum pulchre signata figuris 
Foemina, quae vincat Zeuxis et artis opus, 
Cui cedit Rachel, cedit: pulcherrima Judith, 
Et formosa Esther cesserit et Noemi ! ! 


Poematia quibus tituli inscribuntur vel « Meditatio de 


morte Christi »°ê, vel « Elegia de misera hominis condi- 


tione », vel « Elegia de variis vitae humanae incom- 


modis »*, vel « Passio sancti Richardi martyris »* comme- 
morare quoque debemus, antequam carmina levia, sermoni 
mero propiora, in quibus excellit Gaguinus, dijudicanda 
aggrediamur. 

Nonnülla poematiorum horum brevitate, alacritate, facetiis 


1. Bonneau, L’'Immaculée Conception de la Vierge Marie, poème de 
Robert Gaguin, p. 26. 

2. Epistolae et orationes, in fine. 

3. Roberti Gaguini elegia de misera hominis conditione. (Epistolae 
et orationes.) 


4. R. Gaguini de variis vitae humanae incommodis elegia, Parisiis, 
1498. 
5. Epistolae et orationes, in fine. 


digna sunt quae posteris tradantur. Carmen dictum « Jocus 
de hospita Vernoñensi »* nimis sane ut Ministro Generali 
Mathurinorum jocosum solutumque est, sed adeo venustum 
atque elegans ut quidquid immodestissimum est facile 
ignoscamus. Lepidum quoque et jucundum est epigramma 
« Baculo suo »?, ubi se poeta sub specie senis cujusdam 
invalidi depingit, adminiculum instabilis sui incessus ad- 
loquentis. 

Jam vero carmina duo Gaguini gallice scripta exstant, 
quae illum vernacula sua lingua eadem arte atque latina 
usum esse, Musamque in sinu ejus conditam, submissam 
quidem, sed suavem ei jucunda carmina utraque lingua 
afflavisse ostendunt. Poematia ambo composita fuerunt, dum 
Gaguinus Londinii habitat, quo cum Francisco Luxemburgo 
et Carolo Marignyano missus fuerat. Cum hic in Galliam ire 
coactus fuisset, ut de lite, quam per se legati resolvere non 
poterant, regem consuleret, Gaguinus exspectans dum 
rediret, tempora otii fefellit componendo « le Passe-temps 
d'oysiveté »* alterumque poema dictum « Question meue 
entre Françoys Monsieur de Luxembourg et maistre Robert 
Gaguin ambassadeurs du Roy de France, pour scavoir d'où 
procedde vertu ou de nécessité ou de honnesteté* ». 

Nos maxime juvat « Le Passe-temps dďd’oysiveté » cujus in 
nonaginta strophis septem- octosyllaborum versuum se 
ostendit Gaguinus cum praecone « Chester » de bonis et 
malis pacis disputantem. Ipse colloquio praeest et Chesterio 


1. Epistolae et orationes, in fine. 

2. Ibid. 

3. « S'ensuit le passe-temps d'oysiveté de maistre Robert Gaguin docteur 
en décret, ministre et général de l'ordre Saincte Trinité et Rédemption des 
captifs, pour le temps qu'il estoit à Londres en ambassade avec noble et 
puissant seigneur Francoys, Monseigneur de Luxembourg, pour le Roy de 
France, attendant le retour de noble homme Valleren de Saint, bailly de 
Senlis lequel estoit retourné en France devers ledict seigneur pour certains 
articles touchans la charge de l'ambassade, Mil CCCCIIII»IX, au moys de 
décembre. » (A. de Montaiglon. Recueil de poésies françaises des XVe 
et XVIe siècles, morales, facéttłeuses, historiques, t. VII, p. 225-278. 

4. A. de Montaiglon, op. cit., p. 278-286. 


— 86 — 


vicissim ostendit mala pacis, si ad dandum animo corpo- 
rique otium atque ad cupiditates nostras explendas ea 
tantum abutamur, bona, si ad mentem moresque nostros 
reformandos eam conferamus. Ea si forte abutamur, pax est 
calamitatum pessima: 


Paix est ayse, ayse oysiveté, 
Oysiveté songe å malice, 
Malice convoite a planté, 
Convoiteux n’a loy ny justice £. 


Paix les délices entretient, 
Les délices font l'homme gourt. 


Illustria igitur exempla refert : 


Alixandre, qui tant a de bruit 
Comme preux et grant conquérant, 
Il gousta de ce mauvais fruyt 

Au païs de Perse la grant, 

Ou par plaisance cuida tant 

Que comme dieu on l'adoroit 

Qui trop a trop se descongnoit ?. 


Pourquoy tumba en la fontaine 
Narcisus, et là se noya, 

Sinon qu’en paix la souveraine 
Ses plaisances tant pourchassa ? 
Se Fortune l'eust de piecà 
Travaillé, bien s'en fust retraict ; 
Vice par mal å bien se traict ?. 


Semyramis, l'Assyrienne, 

Quant Bélus son mari fut mort, 
Elle se vit grant terrienne, 

Et print son soulas et desport, 
Tant que désir l'enflamma fort 


1. Le Passe-temps d'oysiveté. (Montaiglon, op. cit., t. VII, p. 233.) 
2. Ibid., p. 234. 
3. Ibid., p. 235. 

D'avoir son filz outre nature ; 
Souëf nourry ayme luxure. 


Qui fist aller dame Helaine 

Voir Pâris qui venoit de Troye 
For Gayelle, la trop mondaine, 
Qui a Påâris lui en fist proye? 
Mignotise chatoule et froye 

Dame qui n’a soing ne besongne ; 
Nul n'est chaste, si ne besongne!. 


Je n`oblyrai point Messaline, 

Au temps de Glaude l’Emperesse, 
Qui en son ayse féminine 

Fut ville et salle jangleresse ; 
Jamais ne fut soulle de presse 
Qu'`omme lui fist, tant estoit pute ; 
Oeuil esgaré tire hors bute ??. 


Pretiosa autem pax est, qua freti nihil aliud atque rectum 
universi colunt. Tum enim : 


Par paix les villes et cités 

N'ont que faire de clorre porte; 
Povre et riche de tous costés 

Y vient,.à toute heure apporte. 

Le povre mengue sa torte 

Ses aux [et] oingnons sans cremeur ; 
Pain sec en paix a grand saveur. 


Villes florissent en justice; 
Chascun a le sien sans argu; 
L'Eglize fait à Dieu service; 
Le larron est prins et pendu ; 
Droit est gardé et deffendu; 


1. Ibid., p. 236. 
2, Ibid., p. 237-238. 

Sainte parole y est oye; 
Qui paix n'ayme ne s'ayme mye!. 


Chester tunc Gaguinum interrogat : 


D'où nous vient la dure misère, 
Que en nostre vie tant amère 
Dieu ne nous donne ceste paix? ? 


Respondit Gaguinus bella aliquando quidem ex summa 
Dei severitate, sed plerumque ex immodesta principum 
ambitione oriri. Quid tamen ex contentionibus illis calami- 
tosis manat ? Honorem tantum et bona haud mansura victores 


ipsi percipiunt. 


CS tOo m 


, Les François jadis ès Itales 


Furent seigneurs près de cent ans, 
Et ès parties principalles 

De Judée furent moult puissans; 
Mais tost apres par cours de temps, 
Ils n'y laissèrent que leur nom; 
L'on prent bien, ainsi le rent on. 


Les Dannois jadis et Saxons 

A vous, Anglois, firent grans armes, 
Ils n'y gaignerent deux oygnons, 
Non obstant leurs grans vuaquarmes : 
Car après vos pleurs et vos larmes, 
Ilz vous laissėrent telz que quelz ; 
Fort ennuyr n'est pas conquestz?. 


Que vault aux Normans maintenant 

Se Guillaume le Duc vous prist? 

Je crois qu'en la guerre faisant, 

En son païs maint povre fist, 

Et combien qu'alors vous conquist, 
Vous n'esties Normans, n'eulx Anglois ; 
Chascun païs garde ses lois. 


. Ibid., p. 255-256. 
Ibid., p. 259. 
. Lbid., p. 269. 

Vous dictes avoir plusieurs tiltres 
Et ainsi vous le querellés, 

Que France, par drois non sinistres, 
Vos compète et que vos l'arrés. 

Je croy, quant bien vos contérés 
Vos mises, peu vauldra le jeu; 
Bien assailly, bien deffendu t. 


Illi sunt quidem optimi poetae versus. Le « Passe temps 
d'oysiveté » jucunditate et elegantia sua subtilissimorum 
carminum quae composuit Franciscus Villon velut adum- 
bratam effigiem praebet. 

?. De Gaguini « Arte metrificandi ». Elatissima vero 
gravissimaque de arte poetica sentiebat Gaguinus; quae 
nobis apparent in epistula Carolo Andegaviae, Cæœnoman- 
nensi comiti, dedicata eademque praefatione operis, cui 
nomen « De Arte metrificandi » inscriptum, ejusque mentio 
nobis nunc facienda est. 

In illa igitur epistula dicit primum Gaguinus se carminibus 
componendis cum maximo gaudio incumbere, salva quidem 
dignitate sua, cum sancti Hieronymi sanctique Augustini 
exemplum sequatur, « qui summi sapientiae professores 
suave sonantibus metris suos interdum libros ornaverunt? ». 
Jam vero non est poesis quod plurimis videtur, delectamen- 
tum modo et disertae mentis relaxatio, sed ad altiora spectat, 
velut ad laudes Dei heroumque celebrandas, vel (adludit hic 
Gaguinus scenicis ludis, in quibus mysteria cum maximo 
vulgi favore agebantur) « ad erudiendam plebem in com- 
pitis atque theatris* ». Et Homerus, Strabo, Varro, Cicero, 
Qüintilianus ab eo testes commemorantur, ut poetis hones- 
tum officiosum generosumque munus esse demonstrent. Qua 
impulsus ratione, sub fine inquit, sua de arte metrificandi 
praecepta composuit, ut divinam poesis artem caram ado- 


1. Ibid., p. 270. 

2. « Ad Carolum de Andegavia Cenomaniae comitem. » (De arte metrifi- 
candi.) 

3. Ibid. . 


lescentibus redderet eamdemque conditu faciliorem, regulis 
saepius ignoratis transgressisque artis latine metrificandi ex 
professo expositis. 

Quo anno libellus ille compositus fuerit, haud indicare 
possumus. In nulla enim editionum quae exstant tempus 
adscriptum apparet; neque etiam in praefatione, neque in 
epigrammatibus liminaribus indicium ullum invenimus. 

In fronte libelli praescribuntur Gaguini « ad libellum 
suum‘ » et Ludovici Xantonensis episcopi, immodesti qui- 
dem laudatoris, « ad Gaguinum? » epigrammata, — epistola 
deinde atque epigramma « Simonis Recomadoris Angeriaci, 
Ludovici Xantonensis episcopi secretarii, suo praeceptori 
et magistro Roberto Gaguino? », — tertio Gaguini jucundum 
subtileque « in laudem artis impressoriae » epigramma, — 
epistola denique ad Carolum Andegaviae dedicata, de qua 
praediximus. 

In illa ad Carolum Andegaviae dedicata epistola Gaguinus 
exponit, quo ordine libellum suum composuerit, « cujus in 
partes tres, ait, distributio a nobis posita est: I°) De metri 
itaque nomine atque diffinitione, deque litteris ac syllabis 
primariis ipsius metri partibus, de syllabarum natura ini- 
tium erit. II°) Pedes deinde quibus velut plaustrum rotis 
carmen promovetur, eorumque originem et constantiam, 
quidque in versu, praeter rectas artis praeceptiones, liceat 
percurremus. III°) Postremo carminum genera quae in 
vulgatioribus latinis auctoribus lecta sunt cum eorum 
exemplis studiosius subjungemus*. » 

Sic institutum opus ita diligenter perfecit, ut e vulgo 


1. Ad libellum suum Roberti Gaguini epigramma. (De Arte metrifi- 
candi.) ' 

2. Lodoici Xantonensis episcopi epigramma in Roberti Gaguini ordinis 
Sanctae Trinitatis et captivorum generalis preaecepta. (De Arte metrifi- 
candi.) 

34 Simon Recomadoris Angeriacus Lodoici Xantonensis episcopi secreta- 
rius suo praeceptori et magistro Roberto Gaguino ordinis Sanctae Trinitatis 
et captivorum generali. (De Arte metrificandi.) 

h. Epistola ad Carolum Andegaviae. (Zbid.) 


E: a 


hujusmodi librorum Gaguini tractatus eximendus sit. Scho- 
lasticos auctores imitari noluit qui ejusmodi opera in partes 
particulasque argutius dividere solebant, sed clarus est et 
dilucidus et pressus. Licet quidem breviorem eum existi- 
mes; Gaguinus autem se excusans sibi esse propositum non 
omnia persequi, sed principia summa tantum exponere 
praedixit. Tertius liber, arti metricae dedicatus, multa con- 
tinet sagaciter animadversa, eruditionis beneficio diserti 
illius viri qui poetas latinos penitus perspexerat. Placuit 
igitur liber litteratis ejus temporis hominibus. Artis enim 
metrificandi auctoritatem nobis demonstrant, praeter epi- 
grammata liminaria, testimonia alia nobis tradita, ut hoc 
consilium a magistro quodam discipulo suo datum: « Fac 
carmina, sed ante vide prosodiam Gaguini*. » 

3. De Gaguini epistulis. Inter Gaguini scripta nos praecipue 
delectant detinentque epistulae. Aequales quoque verisimi- 
liter juverunt, quippe quae a Gaguino, instigantibus amicis, 
si non omnes, at certe dignissimae visae quae imprimerentur, 
cum hoc titulo: « Roberti Gaguini, juris canonici interpretis 
epistolae, ejusdem orationes... » in lucem editae fuerint. 

Quo modo et quibus haud quidem solitis circumstantiis in 
vulgus emissae fuerint ex prima secundaque eclogae epistula 
discimus. Una ad Jodocum Badium missa, Gaguino privatim 
amicissimum et correctorem apud Joannem Trechselium, 
Lugduni typographum, nos docet Gaguinum, mense octobri 
anni 1497, persuasum tandem ab eis qui illum, ut epistulas 
in volumina referret, sollicitarent, ad Trechselium manu 
scriptas perferendas curavisse epistulas, ex quibus gloriam 
percipere speraret?. Ex altera autem ad Durandum Gerle- 
rium, Lutetiae typographum, mense Augusto anni 1498, 
missa, Trechselium discimus subito mortuum esse, offici- 
namque ejus typographicam, priusquam Gaguini epistulae 


1. Roty, Études sur Robert Gaguin, p. 22. 
2. R. Gaguinus Jodoco Badio; tertio nonas octobris MCCCCXCVII. 
(Epistolae et orationes, fol. 2 re.) 

typis mandari coeptae essent, occlusam, Jodocum Badium 
igitur codicem auctori reddidisse, Gaguinumque postea 
statuisse Durando Gerlerio librum excudendum daret. Post 
hanc variam fortunam liber altero et vicesimo novembris die 
anni 1498 totus impressus fuit. 

Valebat quidem et adhuc valet ad maximam laudem 
Gaguino conciliandam. Tam multos epistularum locos jam 
laudavimus ut nemo non viderit quam utilia indicia de vita 
operibusque auctoris nostri inde haurire liceat. Restat ut 
scribendi artem Gaguini in his epistulis ostendamus, eisque 
ad penitus in familiaritatem auctoris nostri intrandum 
utamur. 

Huic operi haud aegre incumbemus, nam epistularum 
eclogam delibare sufficit. Litteris ad negotia privata vel ad 
res publicas pertinentibus epistulas jucunditatis plenas, 
litterulas molle quiddam et inaffectatum habentes, schedulas 
suaviter hilares mixtas invenimus. Martino Delfo, cujus opus 
« de arte oratoria » sibi oblatum acceperat, grates et laudes 
cum lepide tum eleganter expressas persolvit. Prosperos 
exitus, quos Romae apud Papam consecutus est, verbis dulce 
commotis, quae illum omni laude dignum amicum fuisse 
indicant, Ficheto gratulatur *. Se deinde a mollitia animi ad 
lasciviam hilaritatemque expedite et sine intentione refert, 
magistroque suo jocose narrat quomodo Nominalium et Rea- 
lium certamini Regis contra Nominales decretum finem 
imposuerit. « Progrederer ultra scribendo, ait, si te putarem 
benignum fore lectorem mearum scriptionum. Non silerem 
plurimas concertationes philosophorum et doctorum nostro- 
rum, quas alii ridiculas prorsus, alii fere gladiatorias in 
Nominalium et Realium (sic eos appelant) haeresibus id est 
sectis suscitarunt. Res autem eo deducta est ut Nominalibus 


1. R. Gaguinus Durando Gerlerio; xv° kalendas augusti, MCCCCXCVII. 
(Epistolae et orationes. fol. 2 ve.) 

2. R. Gaguinus Martino Delfo, theologo Doctori. (Epistolae et ora- 
tiones, fol. 24 ro.) i 

3. R. Gaguinus Ficheto. (Zbid., fol. 13 r°.) 

veluti elephanciae pruritu pestilentibus edictum sit exilium. 
Quorum celebriores libros, quos et bibliothecis pontificum 
interdicto distrahi nephas erat, ferro et clavis tanquam com- 
pedibus ne intro spectentur, vinctos esse jussit Rex Ludovi- 
cus. Putares misellos codices arrepticia quadam frenesi et 
daemonico furore ne visentes impetant esse ligatos. Sic indo- 
mitos leones et belluas vinclis cohibemus carcere. Realibus 
id est Scoticis atque Aquinatibus tamen suus est honos et li- 
bertas quamquam obstrepant semper inter se et rixentur'. » 

Suaves quoque sunt epistulae, ubi Gaguinus cum amicis 
garriens, vitae, negotii, moris, studiorum suorum rationem 
exponit. Uni, qui ex eo quaesivit, cui operi otia possit insu- 
mere, se narrat in libris legendis, quam maxime optandis 
contubernalibus, jucunde tempus terere’. Alteri (nam ani- 
mus non semper ad studendum propensus est) sermones 
refert, quibus cum vicinis nonnullis, quorum societatem 
« potionis causa » haud respuisset, familiariter usus sit. 
Amico suo Xantonensi episcopo, qui haud sine ironia faceta 
ab eo valetudinem percontatus erat, his jocosis litteris res- 
pondit: « Quaesivisti, sancte praesul, (si verus ad me nuncius 
accessit) ea ne crassitudine essem, quanta eram cum hinc 
Xantonas concederes. Quanquam est hoc ferme peculiare 
bene nummosis praesulibus et monachis obesis esse cervici- 
bus et ventre et rubentibus genis profluentibusque palpebris 
vinum stillare, de meo tamen animo quibus forte artibus sese 
parasset mallem rogasses. Illa enim delicati vitia sunt epulo- 
nis, in quae nunquam fui propensior. Sed, ut paulo jocemur, 
si vis certemus exauriendis calicibus domi meae pro tuo 
optatu dicetur tibi dies. Tecum aderunt selecti vel litterario 
ordine viri quos sectaris, vel ex grege bibionum voracissimi 
manducones, quorum nec mores nec contubernia me oblec- 
tant. » 


1. Ibid., fol. 44 r°. 
2. R. Gaguinus Johanni Driesco. (Epistolae et orationes, fol. 23 ve.) 


3. R. Gaguinus Lodoico ĶXantonensi episcopo. (Epistolae et orationes, 
fol. 14 ve.) 

Sed quantumvis sobrium se esse glorificatur, doloribus 
acerbis podagrae, helluonibus et ligurritoribus proprii 
morbi, gravibusque etiam indigestionibus saepe ita urgetur, 
ut lamentabiles questus, suis assertionibus reclamitantes, 
effundat. Sic olim ad Guillelmum de Ruperforti ex Ambasia 
scribit: « Invaluit podagra vehementer et me dextri pedis 
officio prope destituit. Consilium est Parisios quantum patie- 
tur valetudo repetere, ut morbum cyrurgus curet qui me 
sileri dolore aliquando levavit‘; » et ad alterum: « Decum- 
bebam profluvio graviter admodum afflictus cum tabellarius 
ex ordine Minorum tuis litteris me occupavit et jam totos 
dies quindecim ita inanis langueram ut macilentia extenua- 
tus videri possem larva. » Discimus ceterum ex Gaguini 
litteris ultimam suam aetatem diversis corporis debilitatibus, 
de quibus continuo quereretur amicis, afflictam fuisse, 
quippe quos in partem doloris venturos et vires fractas con- 
firmaturos esse pro certo haberet. Anno 1497, praesertim 
per tres menses, femoris suppurantis causa, lecto nequit 
surgere, cujus doloris usque ad mortem admonitionem sensit. 

Unam ex amoenissimis Gaguini epistulis, quae magistrum 
aetate gravem, ex omnibus laboribus in villula conquies- 
centem et cum discipulis, qui eum cum maxima reverentia 
interrogabant, familiariter viventem nobis monstrat, ad 
concludendum seposuimus. Scribit enim ad Petrum de On- 
villo, canonicum parisiensem : « Cum in hortulos, quos in 
Sancti Germani suburbano, laxandi nonnunquam animi 
causa, comparavi, me nudius tertius contulissem, eo conse- 
cuti suñt me aliquot scholastici, consuetudine quidem mihi 
perfamiliares. Ubi dum deambulamus, unus antiquitatis vesti- 
gator : « Quandoquidem, inquit, fama est, Gaguine, te 
operam vehementer dare gestis Francorum cognoscendis, 


4. R. Gaguinus Guillelmo de Rupeforti. (Epistolae et orationes, fol. 
57 r°.) 

2. R. Gaguinus venerabili Cornu abbati Cisterciensis ordinis. (Epistolae 
et oraliones, fol. 48 ro.) 

minime tibi grave fuerit palam facere, si quid de Buridano, 
— quem frequenter liberalium artium schola refert, — 
memoria tenes. Plerique enim omnes illum nominant ita ut 
inter celebres philosophos scribi et laudari optimo jure 
possit. Quod, medius fidius, non inficias eo. Sed quo tem- 
pore tantam philosophandi eruditionem sit consecutus, mo- 
leste fero me cum multis ignorare*. » — Gaguinus tunc 
voluntati collocutoris sui obsequitur, cui, postquam laude 
dignam curiositatem gratulatus est, quod de Buridano novit 
cum urbana simplicitate expromit. Omnia illa in Gaguini 
litteris cum gratia tam exquisita exponuntur, ut ad doctis- 
simum, de quo narratur, virum et ad scriptorem, qui narrat, 
par honos redundet. 

4. De Gaguini orationibus. Licuit jam in priore libelli 
nostri parte quantum ad nos de rebus gestis erudiendos 
valeant Gaguini orationes percipere. Restat tantum ut artem 
oratoriam, cujus testimonia sunt, ostendamus. Crévier igitur 
in sua « Histoire de l’Université de Paris », acuto sane 
judicio fretus, ministri Mathurinorum orationes animadvertit 
omnibus ejusdem generis operibus superiore aetate in lucem 
editis satis longo intervallo esse anteponendas, quippe quas 
nec scholasticorum rhetorum regulae devinctas teneant, nec 
a textu quodam exordium capiant, qui deinde vanis ampli- 
ficationibus interpretando explanetur ?. Orator autem noster 
dilucide ac presse quidquid sentit expromit, propositionibus 
et divisionibus callet, multa denique jucunditatis atque uti- 
litatis plena ad singulas partes, ut ita dicam, alendas invenit. 
Duae sunt ejus maximis laudibus dignae orationes, quas 
non ejusdem generis participes esse facile agnosces : sermo 
scilicet quem coram fratribus suis anno 1473 exorsus est, 
cum Mathurinis Minister generalis ordinis eligendus esset; 
concio vero quam Florentiae habuit, ut regi Francorum 


1. R. Gaguinus Petro de Onvillo, canonico parisiensi. (Epistolae et 
orationes, fol. 65 v°.) 
2. Crévier, Histoire de l Université de Paris, t. IV. p. 395. 

socios Florentinos efficeret. Utraque oratio sive sentiendi, 
sive scribendi modum spectas ut illis temporibus optima est: 
utramque enim legenti orator strenuus vir ac disertus vide- 
tur, qui sine mora ad propositum usque tendit, nec verbis 
inutilibus indulget, linguam autem si non concinnam at 
certe puram omnino satisque distinctam usurpat. 

Omnia Gaguini scripta, ut nobis propositum erat, exse- 
cuti sumus; adeoque perpendimus ut Gaguinum dignum 
esse qui inter nostros doctissimos litteratissimosque, in fine 
quinti decimi seculi viventes, viros honestum locum obtineat, 
in principio jure dixisse videamur. Is sane, qui Ficheti et 
Erasmi amicus fuit ; graecos latinosque auctores tam sagaci 
prudentique admiratione prosecutus est; subtile jucun- 
dumque carmen, cui titulus inscribitur, « le Passe-temps 
d’Oysiveté », composuit; de arte metrificandi doctissime 
disseruit; cum tanta amoenitate elegantiaque epistulas 
scripsit; orationes tam disertas composuit, is sane inter 
egregios illos viros, qui jam inde a principio labori assiduo 
dediti, magnificam artium litterarumque instaurationem, 
sexto decimo saeculo futuram, praemoliti sunt, haud injuria 
numeratur. Fortunati illi qui, ut Erasmus, nati sint tam 
cito ut in maximis eorum laudibus hoc ponatur quod omnia 
ad artes litterasque instaurandas neċessaria comparaverint, 
tam sero ut ex peculiari ipsorum fama splendida laus artibus 
litterisque acquisita sit. Ii tamen non spernendi sunt, qui 
paulo quidem obscurius laboraverunt et modestiorem famam ` 
habent, attamen in commune opus renovationis conspirave- 
runt : illorum numero est Gaguinus. 


CAPUT TERTIUM. 
DE GAGUINO THEOLOGO. 


Ut in historia et in litteris Gaguinus ita in theologia fuit 
versatus, velut apparet non ex gravi ac denso quodam trac- 
tatu, sed ex uno poemate. Immerito vero dubitemus quin 
theologica auctoritate multum valeat illud poema; in eo 
enim gravissima atque asperrima tractantur: sine macula 
Virginem Mariam fuisse conceptam Gaguinus dedit operam 
ut versibus probaret et argumentis e theologia deductis tam 
multis probavit ut maximae rationis severitati satisfaceret, 
floribus tamen undique sparsis et aspera velantibus. 

Sine macula Virginem fuisse conceptam cum e nihilo apud 
Patres apparet‘, tum nondum opinabatur sanctus Bernardus, 
neque praesertim [Innocentius tertius papa qui expresse 
jactabat, ut Eva sine labe formata cum labe conceperat, ita 
contra Mariam cum labe conceptam sine labe concepisse. 
Ab octavo seculo in Occidente venit quidem in morem Vir- 
ginis conceptionem celebrare, ėx quo tamen immaculatam 
illam fuisse minime inferebatur?. 

Ineunte demum quarto decimo seculo, Franciscanus frater 
Duns Scottus conceptionem Virginis immaculatam esse ha- 
bendam docuit, nec ita vero expresse. Sed brevi tempore, 
tumultu a Dominicanis facto, circa exeuntem quartum deci- 
mum seculum atque quintum decimum ineuntem, justum 


1. Bonneau, L'Immaculée Conception, poème de Robert Gaguin, 
Praef., p. vi-vii. . 
2. Ibid., p. 1x. 

proelium ambo ordines dimicarunt, in quo atramentum co- 
piose et verba effuderunt. Attamen Immaculata Conceptio a 
multis est probata, nam pro illis a concilio Basilense lis fuit 
exsoluta decernente « gloriosam Virginem Dei genitricem 
Mariam praeveniente et operante divini Numinis gratia sin- 
gulari, nunquam actualiter subjectam fuisse originali pec- 
cato, sed immunem semper fuisse ab omni originali et 
actuali culpa, sanctamque et immaculatam fuisset ». Quod 
quidem decretum fuerat postquam Eugenius quartus, papa, 
Concilium anathematis sententia ferierat; multi igitur ex 
christianis, cum papa stantes, pro nihilo decretum duxerunt. 
Attamen disputationes primum sedatae exeunte quinto de- 
cimo seculo iterum ortae fuerunt ; in his recentioribus ver- 
satus est Gaguinus. 

Sic illo tempore stabat res apud theologos: omnibus in 
hoc convenientibus quod in Matris ventre Virgo sancta facta 
fuerat, Immaculatae Conceptionis cum adversarii opina- 
bantur sanctificationem fuisse simul atque animatio fuerat, 
tum fautores sanctificationem in ipsa conceptione fuisse con- 
tendebant, dum Joachimus cum Anna jungebatur. Duo enim 
tempora in conceptione secernunt theologi: carnis concep- 
tionem, quae e sexibus conjunctis et semine ejaculato, — 
spiritus conceptionem, quae ex anima, circa octogesimum 
diem post coitum, in foetum jam conformatum inspirata 
constat, id est, ut dicunt, animatio. Adversariis Immaculatae 
Conceptionis videbatur Virgo non ante sanctificata esse po- 
tuisse quam animata fuisset, idcirco quia inanimatus foetus 
non magis est gratiae capax quam sputum, ut dixit sanctus 
Anselmus; jam vero cum Joachimi et Annae coitus ut soli- 
tum est et secundum communem normam fuerit factus, nec 
hac voluptate caruerit quae ex originali peccato procedit, 
Virginis conceptionem, « in foetu ante infusionem animae 
rationalis », peccato fuisse contaminatam necesse erat. 

Quam opinionem egregie tunc explicabat Dominicanus 


1. Ibid., p. xii. 

quidam, in Italia natus, Vincenzio de Bandello* nomine, qui 
paucos inter annosin [mmaculatam Conceptionem duo volu- 
mina emiserat, quorum unius, anno 1475 editi, titulus erat: 
« Libellus de veritate Conceptionis gloriosae Virginis Ma- 
riae » et alterum anno 1481 typis mandatum, cum hoc ins- 
cripto nomine: « Tractatus de singulari puritate et praero- 
gativa Conceptionis matris Salvatoris nostri Jesus Christi’. » 

Quos ambos libros ut refutaret Gaguinus operam dedit et 
opinionem suam vicissim explicavit : 

[° Per copiosam orationem dicatam « cunctis Mariae, ma- 
tris Christi, veneratoribus? » ; 

II° Per carmen Vincentio de Bandello missum, cui titulus 
inscribitur: « De Mundissimo Virginis Mariae conceptu* ». 

Nihil vero facit Gaguinus nisi altera alterum explicare 
atque eadem tum versibus, tum sermone demonstrare. 

Vidimus haec dua esse argumenta ab omnibus Immacu- 
latam Conceptionem negantibus atque in primis a Vincentio 
de Bandello usurpata. Non admitti potest : 

[I° Nec sanctificationem Virginis prius factam fuisse quan 
foetus animdretur, cum ex theologorum opinione a foetu 
gratia recipi non possit; 

Il° Nec Annam et Joachimum sine pravis cupidinibus coi- 
visse, quae cum ex originali labe procedant, labe progeniem 
foedant, ita ut in peccato nascatur. 

Quorum alterum argumentum solum tractat Gaguinus 
atque maxime inopinata ratione refutat. Probare enim con- 


1. Vel Vincentius de Castro-Novo, ut appellat eum Gaguinus. Fuit minis- 
ter generalis Ordinis Praedicatorum in anno 1501. 

2. Bonneau, op. cit., p. xu-xvi. — Cf.: Pastor, Geschichte der 
Paepste, t. II, p. 573-574. 

3. « Cunctis Mariae matris Christi veneratoribus, Robertus Gaguinus, 
ordinis fratrum Trinitatis de redemptione captivorum dictus Maior Minister, 
salutem et veram quam suis Christus discipulis reliquit charitatem optat et 
pacem. » (Robertus Gaguinus de puritate conceptionis beatae Mariae 
Virginis, Parisiis, Félix Baligaut.) 

4. Vel Tractatus de Puritate conceptionis Virginis Mariae adversus 
Vincentium de Castro-Novo. (Bonneau, L'Immaculée Conception de la 
Vierge, poème de Robert Gaguin, Paris, 1885.) 

tendit Joachimum atque Annam conjunctos fuisse sine illa 
voluptate quae coitui jungi solet, Virginis itaque parentes 
originali labe non contaminatos fuisse atque ergo progeniei 
suae Mariae labem traducere non potuisse. Ea igitur in pec- 
cato, ut asserit Vincentius de Bandello, non fuit concepta, 
cui parentes gratiam, cujus essent participes, communi- 
caverint. 

Ceterum Gaguinum verba facientem audiamus; in illo 
orationis loco ubi opinionem suam exponit. « Quum religio- 
sissimi Mariae parentes, ait, prolis studio qua diu caruerant 
affecti, continuis se precibus apud Deum exercebant, orantes 
sibi concedi sobolem quam sancte educarent et divinis for- 
marent institutis, exauditi sunt. Et nuntio divinitus accepto 
pietate magis quam voluptate congressi, sine libidine, ut pie 
credi fas est, Mariae generationi semen in moris sudorem 
posuerunt. Īncubis enim, quos ex daemonibus fieri traditur, 
potestas est sumpti alicunde seminis servandi atque effun- 
dendi, quum tamen humanae libidinis sunt expertes; cur 
igitur quispiam mente purgatus et per continuam pietatem 
ab animi perturbatione sepositus, et cui attrita sit caro exer- 
citatione virtutum et diuturnitate jejuniorum effoeta, cur, 
inquam, sine ulla veneris titillatione, si Deus unice adjutor 
est, non operetur genituram?... Quo coituros modo conjuges, 
in prima illa si perseverassent innocentia, plerique affirmant, 
ita ut ad procreandos liberos manaret ab illis semen non 
secus ac ab aestuante liquitur sudort. » 

Illam haud certe solitam opinionem in poemate Gaguinus 
expromit. Post brevissimum exordium ubi, in Vincentium 
contumelias effundens, impietatem ejus vituperat, Gaguinus 
a priori demonstrat illam Immaculatam Conceptionem nun- 
quam in litem venire oportere. Quid enim ? Cum Eva, haud 
innoxia mortalium mater, sine peccato concepta fuisset, tum 
Maria, omnium hominum spiritu mater, purissima castissi- 
maque parens, immerita labe foedaretur ? 


1. Robertus Gaguinus de purilate conceptionis beatae Virginis Mariae. 

Eva nocens mater, gentem enixura caducam 
Candida de puro prodiit osse viri, 

Spirituum genitrix, recreandi sarculus orbis, 
Venerit in tenebris sordida ? Non fateor!. 


Cui argumento a priori sunt alia quae addi possunt 
fortiora. Rationem suam propriam iterum tractat Gaguinus 
atque demonstrat « multis signis et rationibus Virginem 
Mariam sine parentum pruriīitu et libidine fuisse conceptam ». 
Cur enim pietate sua ac sanctitate mortales nonnulli cupi- 
dinibus et turpibus motibus hominum non liberarentur ? 


Cur neget alma fides sudoris more liquari 
Semina posse viris, dum pia vota gerunt ? 

Atque equidem credo, salva pietate, Mariam- 
Pruritu nullo germinis esse satam. 


Galia: cur i negueat, aetalo fomite luxus, 
Claudere dissuetis Ga libidinibus ? ? 


Quid causae ica: cur non domet nei virtus 
Lascivum in membris atque petulca liget ? 

Sacro igitur compluta caro divinitus imbri, 
Dans operam gratis, non cupit et generat ?. 


Poeta vero, argumentorum multo ditior quam fuerat 
orator, ad legentem enim suadendum cumulat exempla et a 
Scripturis deducta et e Sanctorum vita excerpta atque etiam 
a medicis animadversa. 

Insuper dicit Gaguinus quod fortasse satis superque 
fuisset, nobis esse obsequendum huic Immaculatae Concep- 
tionis mysterio, quod Deus voluit atque excutere nefas. 


Congruit hoc Gnato penitus lucescere Matrem ; 
Si decuit, voluit, si voluit quid obest? * 


1. Tractatus de puritate ... (Bonneau, p. 16.) 

2. Tractatus de puritate ... (Bonneau, op. cit., p. 20.) 
3. Ibid., p. 22. 

4. Ibid., p. 30. 

Sic breviter exposuimus hoc subtile jucundumque Gaguini 
opus, in quo simul conveniunt theologi argutissima poetaeque 
amoenissima. Jam in proximo capite quanti apud litterarum 
peritos valeat opus illustravimus, neque iterum dicemus. 
Deprehendere quidem licet nonnulla nimis arcessita vel 
subobscura vel putida, quibus non erat locus; tollere velles 
gravissimas contumelias in adversarium jactas, quem « bel- 
luam, canem, furciferum » appellat. Sed ignoscendum est 
his vitiis quae sive e materiae asperitate, sive e temporis 
moribus pendent ; admiranda vero loca non pauca in quibus, 
argumentis theologi relictis, Gaguinus poeta fit ac Christi 
vates. , 

De tempore autem quo compositus sit « Tractatus de 
mundissimo Virginis Mariae conceptu », hoc solum dici 
potest antiquissimam ex editionibus nobis notis anno 1489 
esse inscriptam. Carmini juncta est interpretatio a Carolo 
Ferrando theologo composita et epistula « Arnoldo Bostio, 
ordinis divae Mariae de Carmelo, religiosissimo professori » 
dedicata. Ita vero placuit opus ut necesse fuerit plurimas 
editiones emittere, quarum optimam anno 1498 apud 
Durandum Gerlerium edidit Gaguinus et « sacro Theologo- 
rum Doctorum Parisiensis Academiae Collegio » dedicavit. 

Oportet denique scire Gaguinum Virginis parvum « offi- 
cium » ad majorem [Immaculatae Conceptionis gloriam 
composuisse‘, quod non possumus non theologi operibus 
jungere. 


1. In conceptione beatae Mariae Virginis per eundem Gaguinum 
officium. (Robertus Gaguinus de puritate conceptionis beatae Mariae 
Virginis, Parisiis, Félix Baligaut.) 


CONCLUSIO. 


Gaguini vita explicata, operibus examinatis et judicatis, 
opus a nobis susceptum consummatum est. Legentine pla- 
cuerit scriptoris et viri imago? Haud minime exoptamus ; 
quo'` incitemur ut, hoc exsecuto, quod jamdiu nobis erat, 
proposito, nonnulla e Gaguini operibus excerpta colligamus 
et in lucem emittamus. Nobis enim videtur Gaguinus esse 
dignus qui inter viros in historia scribenda vel litteris co- 
lendis versatos honestiorem quam etiamnunc occupat locum 
teneat. E vita ejus examinata animadvertere potuimus qui-. 
bus virtutibus usus fuerit legatus, Generalis Minister et 
Universitatis doctor excellens. Videre quoque licuit quanti 
aestimatus fuerit ab eminentissimis hujus temporis homini- 
bus. Explorato denique ejus opere fateri decuit ejus scripta, 
etsi non inter prima illustrantur, Gaguino tamen magno 
honori esse nobisque licere ut illam litterarum artiumque 
clarissimam instaurationem, quae sexto decimo seculo facta 
est, eum praemolitum esse asseramus. Nonne igitur satis su- 
perque fujt ut e tenebris, quibus diutius erat obrutum, 
nomen ejus detrahamus ? 

